16. Γλωσσάριο

Αβάσιμο

Το αβάσιμο είναι μορφή δικονομικής αξιολόγησης των επιτευκτικών διαδικαστικών πράξεων. Σημαίνει την παρεμπόδιση του δικαστηρίου να ικανοποιήσει το στόχο, τον οποίο επιδιώκει η κρίσιμη διαδικαστική πράξη. Κι αυτό συμβαίνει για έναν από τους ακόλουθους λόγους:

- είτε γιατί τα πραγματικά γεγονότα που επικαλείται ο διάδικος, με την κρίσιμη διαδικαστική πράξη, ακόμη κι αν υποτεθεί ότι είναι αληθινά, δε συγκροτούν τις προϋποθέσεις του εφαρμοζόμενου κανόνα δικαίου (νομικά αβάσιμο),

- είτε γιατί τα πραγματικά τούτα γεγονότα δεν αποδείχνονται αληθινά (ουσιαστικά αβάσιμο),

- είτε γιατί, παρόλο που τα επικαλούμενα γεγονότα αποδείχνονται αληθινά και συγκροτούν τις προϋποθέσεις του εφαρμοζόμενου κανόνα δικαίου, όμως συντρέχουν και άλλα γεγονότα που τα επικαλείται ο αντίδικος και που αποδείχνονται αληθινά και τα οποία συγκροτούν τις προϋποθέσεις ενός άλλου κανόνα δικαίου, του οποίου η έννομη συνέπεια συνίσταται στο ότι εμποδίζει το επίδικο δικαίωμα να γεννηθεί ή εμποδίζει την άσκησήτου ή το καταργεί (αβάσιμο ύστερα από ένσταση).

Αγωγή

είναι, πρώτα πρώτα, η διαδικαστική πράξη που απευθύνεται στα πολιτικά δικαστήρια εναντίον κάποιου αντιδίκου (του εναγομένου), με το αίτημα να δοθεί στον αιτούντα (ενάγοντα) δικαστική προστασία με τη μορφή της δεσμευτικής διάγνωσης του δικαιώματος ή, γενικότερα της έννομης σχέσης, που επικαλείται ο ενάγων ότι τον συνδέει με τον εναγόμενο.

Στη δικαστική πρακτική ονομάζεται αγωγή και το συγκεκριμένο διαδικαστικό έγγραφο (δικόγραφο), με το οποίο ασκείται η διαδικαστική πράξη της αγωγής.

Ο αστικός κώδικας χρησιμοποιεί τον όρο «αγωγή» συχνά (άρθρα 946, 1035, 1047, 1141) με άλλη έννοια, δηλαδή για να προσδιορίσει την αξίωση που έχει ο δανειστής εναντίον του οφειλέτη.

Αγωγή διανομής

Σε περίπτωση που κάποιο δικαίωμα ανήκει σε περισσότερους από κοινού, υπάρχει κοινωνία με ιδανικά μέρη (ΑΚ 785). H κοινωνία αυτή λύνεται με τη διανομή, έτσι ώστε κάθε κοινωνία, αντί για το ιδανικό μερίδιο στο κοινό δικαίωμα, ν' αποκτήσει αυτοτελές δικαίωμα σε διαιρετό μέρος του αντικειμένου της κοινωνίας, λχ αντί για τα 2/9 εξαδιαιρέτου συγκυριότητας aw κοινό οικόπεδο, ν' αποκτήσει ανεξάρτητη κυριότητα σε τμήμα του οικοπέδου που είναι ίσο με τα 2/9 της επιφάνειάςτου.

Η διανομή αυτή, αν οι κοινωνοί δε συμφωνούν, διατάζεται από το δικαστήριο, ύστερα από αγωγή οποιουδήποτε ενδιαφερόμενου κοινωνού (ΑΚ 799 και ΠολΔ 478 επ.).

Η αγωγή διανομής είναι λοιπόν η αγωγή που έχει ως στόχο τη λύση της κοινωνίας.

Αγωγή κακοδικίας

Κάθε πρόσωπο έχει αξίωση εναντίον εκείνου που παράνομα και υπαίτια τον ζημίωσε, να του αποκαταστήσει τη ζημιά (αξίωση αποζημίωσης).

Η αξίωση αυτή ρυθμίζεται ιδιαίτερα, όταν στρέφεται από το διάδικο εναντίον του δικαστή ή του δικαστικού υπαλλήλου ή του δικηγόρουτου που τον έβλαψε παράνομα. Στην περίπτωση αυτή δεν αρκεί οποιαδήποτε μορφή υπαιτιότητας. Απαιτείται δόλος ή βαριά αμέλεια.

Η αγωγή, με την οποία ζητείται να διαγνωστεί η αξίωση αποζημίωσης που έχει ο διάδικος εναντίον του δικαστή ή του δικαστικού υπαλλήλου ή του δικηγόρουτου είναι γνωστή ως αγωγή κακοδικίας.

Αγωγή λογοδοσίας

Όταν κάποιος διαχειρίζεται μια περιουσιακή υπόθεση άλλου, είτε γιατί έτσι έχουν συμφωνήσει είτε γιατί το ορίζει ο νόμος, λχ η διαχείριση της περιουσίας του ανήλικου παιδιού από τους γονειςτου, όταν τελειώσει η διαχείριση έχει υποχρέωση να αποδώσει λογαριασμό.

Αγωγή λογοδοσίας είναι η αγωγή που έχει ως αντικείμενο τη διάγνωση της υποχρέωσης του διαχειριστή να δώσει λογαριασμό (473 επ.).

Αγωγικό διαπλαστικό δικαίωμα.

Σε ορισμένες περιπτώσεις η έννομη τάξη δίνει στον ενδιαφερόμενο την εξουσία να διαμορφώσει μόνοςτου την έννομη σχέση που τον συνδέει με ένα άλλο πρόσωπο. Λχ να καταγγείλει τη σχέση εργασίας που τον συνδέει ως εργοδότη με τον εργαζόμενο, τον οποίο απολύει μονομερώς. Η εξουσία αυτή λέγεται διαπλαστικό δικαίωμα.

Όμως, για να υπάρχει σιγουριά στις συναλλαγές και βεβαιότητα στις σχέσεις των ενδιαφερομένων, η έννομη τάξη εξαρτά την ενέργεια του διαπλαστικού δικαιώματος από την προηγούμενη (συνήθως τελεσίδικη) δικαστική διάγνωσήτου. Έτσι λχ το διαπλαστικό δικαίωμα για τη λύση του γάμου δεν μπορεί να λειτουργήσει αν δεν επιδοθεί προηγουμένως αμετάκλητη δικαστική απόφαση (διαζυγίου) που να το διαγνώσει.

Στις περιπτώσεις αυτές, που η ενέργεια του διαπλαστικού δικαιώματος εξαρτάται από την προηγούμενη δικαστική διάγνωσή του, γίνεται λόγος για αγωγικό διαπλαστικό δικαίωμα.

Αγώγιμο

στην κυριολεξία σημάδι τη δυνατότητα να ασκηθεί αγωγή για το επίδικο δικαίωμα (αγώγιμο δικαίωμα). Παλιότερα νόμιζαν ότι η δυνατότητα αυτή ήταν στοιχείο, δηλαδή ιδιότητα, του επίδικου ουσιαστικού δικαιώματος. Λχ από το δικαίωμα του πωλητή να αξιώσει από τον αγοραστή την καταβολή του τιμήματος, πίστευαν ότι πήγαζε και η δυνατότητάτου να ασκήσει αντίστοιχη αγωγή. Στην αντίληψη αυτή έχει τις ρίζεςτης και η συνηθισμένη διατύπωση που συναντάμε στα πωλητήρια συμβόλαια ότι ο πωλητής μεταβιβάζει στον αγοραστή, μαζί με το μεταβιβαζόμενο δικαίωμα της κυριότητας, και τις σχετικές αγωγές.

Με αφετηρία την παλιά αντίληψη, ότι η δυνατότητα προσφυγής στα δικαστήρια είναι ιδιότητα του επίδικου ουσιαστικού δικαιώματος, γινόταν δεκτό ότι η δυνατότητα αυτή ανήκει στο χώρο του ουσιαστικού (ιδιωτικού) και όχι του δικονομικού δικαίου. Και επειδή στο χώρο του ιδιωτικού δικαίου ισχύει, βασικά, η αρχή της αυτονομίας της ιδιωτικής βούλησης, γινόταν δεκτό ότι ο δανειστής μπορούσε να παραιτηθεί δεσμευτικά από το δικαίωμάτου να ασκήσει αγωγή και να ζητήσει δικαστική προστασία.

Στο σύγχρονο δίκαιο είναι βέβαιο ότι η δυνατότητα προσφυγής στα δικαστήρια δεν είναι απλή ιδιότητα του επίδικου ουσιαστικού δικαιώματος και δεν ανήκει στο χώρο του ιδιωτικού δικαίου. Είναι συνταγματικά κατοχυρωμένο (άρθρο 20 §1 του συντάγματος) δημόσιο δικαίωμα, ανεξάρτητο από το επίδικο (συνήθως ιδιωτικό) δικαίωμα, για το οποίο δεν υπάρχει εξουσία προς διάθεση. Γιαυτό η παραίτηση από το δημόσιο τούτο δικαίωμα είναι άκυρη. 'Αν, παρόλη την παραίτηση από το δικαίωμα προς άσκηση αγωγής, εναχθεί ο οφειλέτης, η αγωγή δεν είναι απαράδεκτη.

Στο πλαίσιο των καινούριων αυτών αντιλήψεων το αγώγιμο παίρνει διαφορετικό εννοιολογικό περιεχόμενο. Αγώγιμο δικαίωμα ή, πιο σωστά, αγώγιμη αξίωση δεν είναι εκείνη, για την οποία μπορεί να ασκηθεί αγωγή, αλλά εκείνη, της οποίας η ικανοποίηση μπορεί να εκβιαστεί ανεξάρτητα από τη θέληση του οφειλέτη. Βασικά κάθε αξίωση μπορεί να ικανοποιηθεί ανεξάρτητα από τη θέληση του οφειλέτη.

Και τούτο εκβιάζεται όχι μόνο με τη διαδικασία της αναγκαστικής εκτέλεσης, αλλά και με το δικαίωμα της επίσχεσης (ΑΚ 325) ή με το συμψηφισμό (ΑΚ 440). Όμως, σε εξαιρετικές περιπτώσεις, το ιδιωτικό δίκαιο αναγνωρίζει και ενοχές, στις οποίες η παροχή δεν μπορεί να καταβληθεί παρά μόνο με την ελεύθερη θέληση του οφειλέτη (φυσικές ή ατελείς ενοχές). Αυτό συμβαίνει με την αξίωση που έχει ήδη παραγραφεί (ΑΚ 272, 276), καθώς και με την αξίωση από στοίχημα ή παίγνιο (ΑΚ 844. 845).

Με αφετηρία λοιπόν τη διαπίστωση ότι το ιδιωτικό δίκαιο αναγνωρίζει και ατελείς ενοχές, γεννιέται το ερώτημα αν δεν μπορούν τάχα οι ενδιαφερόμενοι (δανειστής και οφειλέτης) να συμφωνήσουν έγκυρα το μη αγώγιμο της ενοχής, με την έννοια, όχι της παραίτησης από το δημόσιο δικαίωμα προς άσκηση αγωγής, αλλά της υποβάθμισης της πλήρους σε ατελή ενοχή, δηλαδή ότι η παροχή δε θα μπορεί να καταβληθεί δίχως την ελεύθερη θέληση του οφειλέτη. Στο ερώτημα αυτό πρέπει να δοθεί καταφατική απάντηση. Αφού, στο πλαίσιο της αυτονομίας της ιδιωτικής βούλησης, οι ενδιαφερόμενοι (δανειστής και οφειλέτης) μπορούν να συμφωνήσουν έγκυρα κάτι περισσότερο, δηλαδή την εξάρτηση της ενοχής από τη θέληση του οφειλέτη, γιατί να μην μπορούν να συμφωνήσουν έγκυρα κάτι λιγότερο, δηλαδή την εξάρτηση της καταβολής της παροχής από τη θέληση του οφειλέτη; Η καταφατική απάντηση στο ερώτημα αυτό κρίνεται γενικά πειστική.

Ύστερα από τις εξηγήσεις αυτές γίνεται φανερό ότι, στο σύγχρονο δίκαιο, «αγώγιμο» σημαίνει όχι τη δυνατότητα προς άσκηση αγωγής, αλλά τη δυνατότητα προς καταβολή της παροχής ανεξάρτητα από τη θέληση του οφειλέτη. Αν, με την έννοια αυτή, αποκλειστεί συμβατικά το αγώγιμο ως προς το επίδικο δικαίωμα, τότε η αγωγή θα είναι οικονομικά ισχυρή, δηλαδή παραδεκτή, αλλά θα απορριφθεί ως αβάσιμη, εφόσov θα έχει αίτημα να διαγνωστεί η εξουσία του ενάγοντα δανειστή προς είσπραξη της παροχής δίχως τη συγκατάθεση του οφειλέτη στο χρόνο της καταβολής.

Αδράνεια εναγομένου

Ο εναγόμενος έχει το βάρος να εμφανιστεί στην πρώτη συζήτηση της αγωγής και να αρνηθεί τα πραγματικά γεγονότα που συνιστούν την ιστορική βάση της αγωγής. Διαφορετικά ο ενάγων απαλλάσσεται από το βάρος να τα αποδείξει.

Ακόμη ο εναγόμενος έχει το βάρος να επικαλεστεί τις ενστάσειςτου. Διαφορετικά δημιουργείται τεκμήριο ότι το επίδικο δικαίωμα, που κάποτε βεβαιώνεται πως γεννήθηκε, εξακολουθεί να ισχύει ως το χρόνο που τελειώνει η εκδίκαση της αγωγής.

Αδράνεια του εναγομένου έχουμε όταν τούτος δεν ανταποκρίνεται στα δυο αυτά δικονομικά βάρη του.

Αίρεση

Η έννομη συνέπεια επέρχεται αυτόματα και αυτοδίκαια αμέσως μόλις συμβούν τα πραγματικά γεγονότα που συνιστούν το πραγματικό του κανόνα δικαίου που την προβλέπει.

Όμως, στο πλαίσιο που ισχύει η αυτονομία της ιδιωτικής βούλησης, μπορεί να εξαρτηθεί η ενεργοποίηση της έννομης συνέπειας από ένα γεγονός που βρίσκεται έξω από το πραγματικό του κανόνα δικαίου και το οποίο είναι μελλοντικό και αβέβαιο. Η εξάρτηση αυτή ονομάζεται αίρεση. Αν το μελλοντικό και αβέβαιο γεγονός πρέπει να συμβεί για να ενεργοποιήσει την έννομη συνέπεια, τότε γίνεται λόγος για αναβλητική αίρεση (ΑΚ 201). Ά ν από το μελλοντικό και αβέβαιο γεγονός εξαρτάται η κατάργηση της έννομης συνέπειας που ήδη ισχύει, γίνεται λόγος για διαλυτική αίρεση (ΑΚ202).

Αίτημα

είναι η επιτευκτική διαδικαστική πράξη που προσδιορίζει το αντικείμενο και τη μορφή της ζητούμενης δικαστικής προστασίας. Με την έννοια αυτή το αίτημα είναι μέρος του δικογράφου λχ της αγωγής ή της έφεσης, κλπ.

Αίτηση

Η διαδικαστική πράξη, με την οποία ζητείται δικαστική προστασία από πολιτικό δικαστήριο, με τη μορφή της δεσμευτικής διάγνωσης του επικαλούμενου δικαιώματος, ονομάζεται αγωγή. Σε ορισμένες μορφές διαπλαστικών αγωγών, για την ακύρωση διαδικαστικών πράξεων, γίνεται λόγος (αντί της αγωγής) για ανακοπή. Όμως στα ασφαλιστικά μέτρα, όπως επίσης στην εκούσια δικαιοδοσία, η διαδικαστική πράξη, με την οποία ζητείται δικαστική προστασία από πολιτικό δικαστήριο, είναι γνωστή απλά ως «αίτηση». Αντίστοιχα, αντί τον ενάγοντα, έχουμε τον αιτούντα και, αντί τον εναγόμενο, τον καθού (η αίτηση).

Αιτιολογημένη ανακοπή ερημοδικίας

είναι το ένδικο μέσο, με το οποίο ο διάδικος που δικάστηκε ερήμην ζητάει να εξαφανιστεί η απόφαση που εκδόθηκε δίχως τη συμμετοχήτου στη σχετική συζήτηση, επειδή η απουσίατου ήταν ανυπαίτια, δηλαδή δικαιολογημένη. Και συμβαίνει αυτό στις περιπτώσεις που δεν είχε κληθεί καθόλου στη συζήτηση ή δεν είχε κληθεί νομότυπα ή είχε κληθεί εκπρόθεσμα.

Αιτιολογίες

Είναι το τμήμα της δικαστικής απόφασης, στο οποίο στηρίζεται το (καταφατικό ή απορριπτικό) διαγνωστικό συμπέρασμάτης.

Οι αιτιολογίες αυτές πρέπει, σύμφωνα με το σύνταγμα (άρθρο 93 §3), να είναι ειδικές και τεκμηριωμένες.

Ακατάσχετα

Είναι τα περιουσιακά αντικείμενα που εξαιρούνται από την εξουσία των δανειστών να τα κατάσχουν και να τα πλειστηριάσουν για να ικανοποιηθούν οι αξιώσειςτους από το πλειστηριασμό.

Η εξαίρεση αυτή άλλοτε καθιερώνεται απευθείας από το νόμο και λειτουργεί αυτοδίκαια, ενώ άλλοτε εξαρτάται από την πρωτοβουλία του οφειλέτη που πρέπει να ασκήσει ανακοπή, με την οποία να ζητήσει την ακύρωση της κατάσχεσης των περιουσιακών αντικειμένων που έχουν ήδη κατασχεθεί. Αν αδρανήσει, η κατάσχεση είναι έγκυρη και νόμιμα προχωρεί η διαδικασία για τον πλειστηριασμό.

Το πρώτο συμβαίνει στις περιπτώσεις που ο οφειλέτης δεν έχει την εξουσία να διαθέσει το κατασχόμενο δικαίωμα, λχ την αξίωση που έχει εναντίον του ασφαλιστικού ταμείουτου να του πληρώνει κάθε μήνα τη σύνταξήτου. Το δεύτερο συμβαίνει με ορισμένα κινητά που απαριθμεί το άρθρο 953, λχ τα έπιπλα που είναι απαραίτητα για τις στοιχειώδεις ανάγκες διαβίωσης του οφειλέτη και της οικογένειάςτου.

Ακρόαση

Στο δικονομικό δίκαιο η ακρόαση των διαδίκων είναι υπηρεσιακό καθήκον του δικαστηρίου. Το σύνταγμα ορίζει ότι κάθε πρόσωπο (είτε φυσικό είτε νομικό, αδιάκριτα από εθνικότητα, φύλο. θρήσκευμα ή άλλα γνωρίσματα) έχει δημόσια αξίωση για δικαστική ακρόαση και προστασία των δικαιωμάτων και συμφερόντωντου (Σ 20 § 1). Η αξίωση αυτή έχει ως στόχο, όχι την πραγματική ακρόαση, αλλά την παροχή δυνατότητας ακρόασης. Αν ο διάδικος δεν κάνει χρήση της παρεχόμενης δυνατότητας, η διαδικασία προχωρεί έγκυρα. Η δυνατότητα της ακρόασης πρέπει να δοθεί έγκαιρα, δηλαδή όχι μόνο πριν αποφασίσει ο δικαστής, αλλά και με τέτοια χρονική άνεση, ώστε να είναι δυνατό να ετοιμαστεί η υπεράσπιση εκείνου που πρόκειται να ακουστεί. Το δικαστήριο έχει υπηρεσιακό καθήκον να δώσει τη δυνατότητα της ακρόασης σε όλους τους διαδίκους. Δεν αρκεί να τους δώσει τη δυνατότητα να ακουστούν, αλλά θα πρέπει και να λάβει υπόψητου όσα θα λεχθούν, τα οποία θα εκτιμήσει αν είναι παραδεκτά και βάσιμα ή όχι.

Στην πολιτική δικονομία ο διάδικος που επισπεύδει τη διαδικασία έχει υποχρέωση να καλέσει τον αντίδικότου να παραστεί στη συζήτηση, όπως και σε κάθε άλλη διαδικασία που γίνεται έξω από το ακροατήριο. Αν ο αντίδικος δεν κλητευθεί, και μάλιστα νομότυπα και εμπρόθεσμα, η δικαστική ενέργεια αναβάλλεται σε άλλη δικάσιμο, ώστε να γίνει κανονική κλήση του αντιδίκου. Αν το δικαστήριο προχωρήσει, παρόλη την έλλειψη έγκαιρης κλήτευσης του αντιδίκου, η διαδικασία πάσχει ακυρότητα. Η απόφαση που εκδίδεται σε τέτοια περίπτωση προσβάλλεται με το ειδικό ένδικο μέσο της ανακοπής ερημοδικίας, ακόμη και με αναίρεση.

Στη διαδικασία των ασφαλιστικών μέτρων, καθώς και στη διαδικασία για την έκδοση διαταγής πληρωμής, η δυνατότητα της ακρόασης του αντιδίκου δίνεται μεταγενέστερα. Στα ασφαλιστικά μέτρα δικαιολογείται τούτο από την ανάγκη αιφνιδιασμού του οφειλέτη, γιατί διαφορετικά θα υπήρχε κίνδυνος να ματαιωθεί η εκτέλεσήτους. Στη διαταγή πληρωμής δικαιολογείται τούτο από την ανάγκη της ταχύτητας. Όμως και στις δυο περιπτώσεις ο οφειλέτης μπορεί να εναντιωθεί και να ακουστεί προς ακύρωση ή ανάκληση των μέτρων που λήφθηκαν εναντίοντου.

Ακροατήριο

είναι η αίθουσα, στην οποία γίνεται η δημόσια συνεδρίαση του δικαστηρίου. Το σύνταγμα (άρθρο 93 §2) καθιερώνει την αρχή της δημοσιότητας των δικαστικών συνεδριάσεων. Η αρχή αυτή θα μπορούσε να αχρηστευθεί στην πράξη, αν δεν ήταν προκαθορισμένος και σταθερός ο ειδικός τόπος όπου συνεδριάζει το δικαστήριο. Για το λόγο αυτό το άρθρο 250 §2 του οργανισμού των δικαστηρίων ορίζει ότι και συνεδριάσεις γίνονται πάντοτε εις τον επί τούτω προσδιωρισμένον τόπον, εκτός εάν δια ρητού νόμου ή δ’ επιταγής της επί της δικαιοσύνης γραμματείας (δηλ. ήδη του υπουργού δικαιοσύνης) δεν διετάχθη άλλως πως». Στο ακροατήριο γίνεται η εκφώνηση της υπόθεσης, διαπιστώνεται η παρουσία ή η απουσία των διαδίκων και, στην τελευταία περίπτωση, η νομότυπη κλήτευση του απόντα από τον παρόντα αντίδικότου. Εκεί ακόμη αναπτύσσονται οι πραγματικοί και νομικοί ισχυρισμοί των διαδίκων, υποβάλλονται δευτερεύουσες διαδικαστικές αιτήσεις, όπως λχ για αναβολή της εκδίκασης, μπορούν να διεξαχθούν ορισμένες πράξεις της αποδεικτικής διαδικασίας και απαγγέλλονται οι δικαστικές αποφάσεις.

Οι πράξεις της αποδεικτικής διαδικασίας δε γίνονται πάντοτε στο ακροατήριο, αλλά είτε στο γραφείο του δικαστικού γραμματέα, είτε στον επίδικο τόπο. είτε σε άλλο πιο πρόσφορο χώρο. Επίσης δε γίνεται στο ακροατήριο η διάσκεψη των πολυμελών δικαστηρίων για την έκδοση των δικαστικών αποφάσεων. Η διάσκεψη αυτή γίνεται, δίχως δημοσιότητα, σε ιδιαίτερο χώρο, όπου επιτρέπεται η παρουσία μόνο των δικαστών που συγκροτούν το δικαστήριο και του γραμματέα που τηρεί το πρακτικό των διασκέψεων.

Άκυρη απόφαση

Η δικαστική απόφαση, ακόμη και αν εκδόθηκε, δίχως τη νόμιμη διαδικασία ή δίχως σωστή εφαρμογή του νόμου, δεν είναι άκυρη. Τα ελαττώματάτης ενδέχεται να είναι λόγος για να προσβληθεί με ένδικα μέσα.

Σε τρεις εξαιρετικές περιπτώσεις, σύμφωνα με το άρθρο 313 § 7 εδ. β', δ' και ε', η δικαστική απόφαση είναι αυτοδίκαια άκυρη:

- αν το πολιτικό δικαστήριο αποφάσισε για αντικείμενο που δεν υπάγεται στη δικαιοδοσία των πολιτικών δικαστηρίων,

- αν εκδόθηκε εναντίον ανύπαρκτου διαδίκου

- και αν εκδόθηκε εναντίον προσώπου εξοπλισμένου με το προνόμιο της ετεροδικίας. Η αυτοδίκαια άκυρη απόφαση δεν εξομοιώνεται με την ανυπόστατη. Και τούτο, γιατί παρόλη την ακυρότητάτης είναι δεσμευτική ως προς τα ακόλουθα δύο σημείατης: πρώτο, ότι καταργεί την εκκρεμοδικία και, δεύτερο, ότι είναι εκτελεστή ως προς την καταδίκη που περιέχει για την πληρωμή των δικαστικών εξόδων.

Ακυρότητα

είναι η μη ισχύς των έννομων συνεπειών μιας νομικής πράξης. Αυτή η έλλειψη ισχύος είναι ατό ουσιαστικό δίκαιο αυτοδίκαιη. Στη δικονομία όμως οι ελαττωματικές διαδικαστικές πράξεις δεν είναι αυτοδίκαια άκυρες. Πρέπει προηγουμένως να απαγγελθεί η ακυρότητάτους από το δικαστήριο. Και τούτο, για χάρη της ασφάλειας και της βεβαιότητας της διεξαγόμενης διαδικασίας. Εξαίρεση από τον κανόνα αυτόν υπάρχει για τις δικαστικές αποφάσεις που εκδόθηκαν έξω από το πλαίσιο δικαιοδοσίας του δικαστηρίου ή εναντίον ανύπαρκτου διαδίκου ή εναντίον προσώπου που έχει το προνόμιο της ετεροδικίας (313 § 1).

Η δικονομική ακυρότητα αυτοτελών διαδικαστικών πράξεων, λχ του πλειστηριασμού, δεν απαγγέλλεται αυτεπάγγελτα από το δικαστήριο. Χρειάζεται προσβολή από το διάδικο που νομιμοποιείται. Οι ακυρότητες της εκκρεμούς διαγνωστικής διαδικασίας απαγγέλλονται αυτεπάγγελτα, αν παραβιάστηκε διάταξη που έχει τεθεί για χάρη του δημόσιου συμφέροντος. Σε κάθε άλλη περίπτωση απαιτείται πρόταση του διαδίκου που έχει συμφέρον να την επικαλεστεί. Το δικαστήριο απαγγέλλει τη δικονομική ακυρότητα, αν συντρέχει μια από τις ακόλουθες περιπτώσεις: α) αν παραβιάστηκε μια διάταξη, της οποίας η εφαρμογή απαιτείται από το νόμο με την ποινή της ακυρότητας, β) αν για την παράβαση αυτή προβλέπεται αναίρεση ή αναψηλάφηση, γ) αν παραβιάστηκε μια διάταξη που έχει τεθεί για χάρη του ιδιωτικού συμφέροντος κάποιου διαδίκου και το συμφέρον αυτό βλάφτεται με την κρίσιμη παράβαση η οποία προτείνεται στην αμέσως επόμενη δικάσιμο. Δεν έχει δικαίωμα να προτείνει την ακυρότητα εκείνος που την προκάλεσε ή την αποδέχτηκε.

Ο διάδικος ή ο δικαστικός υπάλληλος που κρίνεται υπαίτιος για τη δικονομική ακυρότητα καταδικάζεται στα σχετικά έξοδα. 'Αν το δικαστήριο παραλείψει παράνομα να απαγγείλει τη δικονομική ακυρότητα, δικαιολογείται η προσβολή της δικαστικής απόφασης με αναίρεση.

Σύμφωνα με τη θεωρία του Goldschmidt που κυριαρχεί στη γερμανική επιστήμη, και υποστηρίζεται ήδη και στον τόπομας από αρκετούς οικονομολόγους, ως άκυρη δεν μπορεί να κηρυχθεί οποιαδήποτε ελαττωματική διαδικαστική πράξη, παρά μόνο η λεγόμενη διαμορφωτική. Οι ελαττωματικές επιτευκτικές διαδικαστικές πράξεις δεν κηρύσσονται άκυρες, αλλά απαράδεκτες.

Ακύρωση

είναι η δικαστική κήρυξη ως μη δεσμευτικών των έννομων συνεπειών μιας πράξης που ίσχυαν ως την έκδοση της ακυρωτικής απόφασης.

Ακυρωσία

είναι το αγωγικό διαπλαστικό δικαίωμα ορισμένου προσώπου να ζητήσει από το δικαστήριο την αποδέσμευσήτου από τις ως τότε ισχύουσες έννομες συνέπειες μιας πράξης, εξαιτίας λόγων που προβλέπονται ειδικά από το νόμο, όπως λχ επειδή του προκαλεί ανεπανόρθωτη βλάβη η παράβαση κάποιου κανόνα που ρυθμίζει τη διαδικασία, και ιδίως τον τύπο της κρίσιμης διαδικαστικής πράξης (159 αρ. 3).

Ακυρωτική τριτανακοπή

είναι το ένδικο βοήθημα, με το οποίο τρίτοι, που δεν είχαν την ιδιότητα του διαδίκου στην αρχική διαδικασία, ζητούν την ακύρωση των δεσμευτικών έννομων συνεπειών της προσβαλλόμενης απόφασης.

Ακυρωτικά δικαστήριο

ονομάζεται το ανώτατο δικαστήριο μέσα σ’ ένα κλάδο δικαιοδοσίας. Ο όρος δεν ακριβολογεί. Και τούτο, γιατί, στο πλαίσιο της σύγχρονης νομοθεσίας, το ανώτατο δικαστήριο δεν περιορίζεται μόνο στο να ακυρώσει την προσβαλλόμενη απόφαση, αλλά κρατάει το ίδιο (συνήθως ένα άλλο τμήματου) την υπόθεση και την ξαναδικάζει. Έτσι η λειτουργία του λεγόμενου ακυρωτικού δικαστηρίου δε διαφέρει σημαντικά από τη λειτουργία των εφετείων, παρά μόνο στην έκταση των λόγων που δικαιολογούν την αναίρεση της προσβαλλόμενης απόφασης. Πιο σωστό λοιπόν θα ήταν να μιλάμε για αναιρετικό δικαστήριο. Πολύ περισσότερο είναι λαθεμένη η αρκετά διαδομένη έκφραση «το γερμανικό ακυρωτικό». Και τούτο, γιατί το γερμανικό αναιρετικό δικαστήριο δε λειτουργεί ακυρωτικά, όπως το γαλλικό, αλλά αναθεωρητικά. Αναιρετικό δικαστήριο για την πολιτική και ποινική δικαιοδοσία είναι στην Ελλάδα ο Άρειος Πάγος, ενώ για τη διοικητική είναι το Συμβούλιο Επικρατείας. Η άρχουσα αντίληψη εντοπίζει την αποστολή του αναιρετικού (ακυρωτικού) δικαστηρίου στην επίτευξη ενότητας της νομολογίας, έτσι ώστε να υπάρχει ασφάλεια δικαίου και βεβαιότητα στις συναλλαγές.

Άλαλος

Η σύγχρονη πρακτική των πολιτικών δικαστηρίων στηρίζεται στην έγγραφη διεξαγωγή της δίκης. Όμως εξαιρετικά εξακολουθούν να ισχύουν οι αρχές της αμεσότητας και της προφορικότητας. όπως στη διεξαγωγή των μαρτυρικών αποδείξεων, καθώς και στο πλαίσιο αδικών διαδικασιών. Αχ των εργατικών διαφορών. Στις περιπτώσεις αυτές ο διάδικος, οι μάρτυρες και οι πραγματογνώμονες θα πρέπει να εκθέσουν προφορικά όσα έχουν να ισχυριστούν ή να καταθέσουν. Για την περίπτωση λοιπόν που ο διάδικος, ο μάρτυρας ή ο πραγματογνώμονας είναι άλαλος, η πολιτική δικονομία ορίζει (άρθρο 253) ότι η συνεννόηση των παραγόντων της δίκης με τον άλαλο γίνεται με τον ακόλουθο τρόπο: οι ερωτήσεις και οι ενδεχόμενες παρατηρήσεις υποβάλλονται προφορικά και ο άλαλος απαντάει έγγραφα. 'Αν πρόκειται για κωφάλαλο, υποβάλλονται εγγράφως και οι ερωτήσεις. Αν ο άλαλος είναι αγράμματος, ο δικαστής διορίζει ένα ή δυο ερμηνείς, για το διορισμό των οποίων προτιμούνται εκείνοι, με τους οποίους είναι συνηθισμένος ο άλαλος να συνεννοείται. Όλα αυτά βεβαιώνονται στα τηρούμενα πρακτικό του δικαστηρίου ή ατή δικαστική έκθεση που συντάσσεται για τις διαδικαστικές πράξεις που γίνονται έξω από το ακροατήριο.

Αλήθεια

Η πολιτική δικονομία (άρθρο 116) καθιερώνει ειδικό καθήκον για τους διαδίκους, τους νόμιμους αντιπροσώπουςτους, καθώς και για τους πληρεξούσιους δικηγόρουςτους, να εκθέτουν τα πραγματικά γεγονότα, στα οποία στηρίζεται η δικαζόμενη υπόθεση, με πληρότητα και σύμφωνα με την αλήθεια, αποφεύγοντας διφορούμενες εκφράσεις και ασάφειες. Η παράβαση του καθήκοντος τούτου συνοδεύεται από αξιόλογες δικονομικές κυρώσεις, όπως είναι η καταδίκη σε χρηματική ποινή, στα δικαστικά έξοδα καθώς και ενδεχόμενα, το απαράδεκτο των σχετικών διαδικαστικών πράξεων. Όμως η έκταση του καθήκοντος της αλήθειας δεν είναι απεριόριστη. Στον κύκλοτου περιέχεται, πρώτα πρώτα, η υποχρέωση της μη προβολής αναληθών πραγματικών ισχυρισμών, με επίγνωση της αναλήθειάςτους. Δεύτερο, περιέχεται η υποχρέωση της μη αμφισβήτησης των ισχυρισμών του αντιδίκου, με επίγνωση της αλήθειαςτους. Άρα δε συνιστά παράβαση του καθήκοντος της αλήθειας η περίπτωση, όπου ο διάδικος πλανεμένα νομίζει ότι είναι αληθινοί οι ισχυρισμοίτου ή ότι δεν είναι αληθινοί οι ισχυρισμοί του αντιδίκουτου. Το ίδιο ισχύει και για την περίπτωση, όπου ο διάδικος αμφιβάλλει και, παρόλη την αμφιβολίατου. υποστηρίζει με σιγουριά την αλήθεια ή αναλήθεια κάποιου κρίσιμου ισχυρισμού.

Η δικαστική φανέρωση της αλήθειας των κρίσιμων πραγματικών ισχυρισμών προϋποθέτει ότι ο αντίδικος τους αρνείται. Δίχως άρνηση του αντιδίκου δε δημιουργείται βάρος προς απόδειξη. Ότι είναι αναμφίβολο για τους διαδίκους, βασικά, ισχύει ως αναμφίβολο και για το δικαστή. Αν ο αντίδικος αμφισβητήσει τους κρίσιμους πραγματικούς ισχυρισμούς, τότε η δικαστική φανέρωση της αλήθειαςτους γίνεται με την αποδεικτική διαδικασία. Εκεί ο δικαστής είναι, βασικά, ελεύθερος να εκτιμήσει, σύμφωνα με τη συνείόησήτου, την αξιοπιστία των αποδεικτικών μέσων, και ιδίως των μαρτύρων. Εξαιρετικά ο δικαστής δεσμεύεται να στηριχτεί σε ορισμένα αποδεικτικά μέσα, ακόμη και αν δεν τον πείθουν, όπως είναι, η δικαστική ομολογία, ο όρκος του διαδίκου, τα δημόσια έγγραφα, καθώς και τα ιδιωτικά που έχει εκδώσει ή έχει προσκομίσει ο αντίδικος. Με αφετηρία τις ιδιορρυθμίες αυτές υποστηρίζεται ότι, στο πλαίσιο της πολιτικής δικονομίας, ο δικαστής δεν αναζήτα πάντοτε την ουσιαστική αλήθεια, αλλά αρκείται σε μια τυπική αλήθεια, στηριγμένη απλώς στη δεσμευ-τικότητα των δικονομικών κανόνων.

Αν η αποδεικτική βάση της δικαστικής απόφασης δεν είναι σύμφωνη με την αλήθεια, μπορεί να ζητηθεί η εξαφάνισήτης με το ένδικο μέσο της έφεσης. Στην περίπτωση αυτή το δευτερόβαθμο δικαστήριο θα επανεξετάσει την πειστικότητα των αποδεικτικών μέσων και θα συνεκτιμήσει τα νέα αποδεικτικά μέσα που ενδεχόμενα θα του προσκομιστούν. Μετά την τελεσιδικία, η ανατροπή της δικαστικής απόφασης, εξαιτίας ασυμφωνίας της αποδεικτικήςτης βάσης με την αλήθεια, επιτρέπεται, με το ένδικο μέσο της αναψηλάφησης. Όμως η δυνατότητα αυτή περιορίζεται στην εξαιρετική περίπτωση που υπάρχει αμετάκλητη καταδικαστική απόφαση, βασικά ποινικού δικαστηρίου, που να βεβαιώνει την ψευδορκία των διαδίκων, των μαρτύρων ή των πραγματογνωμόνων ή την πλαστότητα των αποδεικτικών εγγράφων, στα οποία είχε στηριχτεί η προσβαλλόμενη τελεσίδικη απόφαση.

Αλλοδαπή απόφαση

Οι αποφάσεις αλλοδαπών δικαστηρίων ή διαιτητών ισχύουν και στην Ελλάδα, δεσμεύοντας με το δεδικασμένοτους. δίχως να χρειάζεται να αναγνωριστούν με απόφαση ελληνικού δικαστηρίου, εφόσον συντρέχουν ορισμένες προϋποθέσεις. Οι προϋποθέσεις αυτές ρυθμίζονται βασικά με συμβάσεις που έχει υπογράψει το ελληνικό κράτος με ξένα κράτη. Αν δεν υπάρχει διεθνής σύμβαση, ισχύουν οι διατάξεις της πολιτικής δικονομίας (άρθρα 323 και 903).

Εξαιρετικά η εκτελεστότητα της αλλοδαπής απόφασης δεν ισχύει αυτοδίκαια στην Ελλάδα. Χρειάζεται να κηρυχτεί με απόφαση του ελληνικού δικαστηρίου. Όμως, το ελληνικό δικαστήριο δεν επανεξετάζει την υπόθεση που κρίθηκε με την κρίσιμη αλλοδαπή απόφαση. Εξετάζει μόνο αν συντρέχουν οι προϋποθέσεις που ορίζει η πολιτική δικονομία (άρθρα 905 και 906). Το ίδιο ισχύει και για τη διαπλαστική ενέργεια της αλλοδαπής απόφασης που αφορά την προσωπική κατάσταση των διαδίκων, όπως είναι λχ η απόφαση διαζυγίου.

Οι κυριότερες προϋποθέσεις για την ισχύ της αλλοδαπής απόφασης στην Ελλάδα είναι: α) να δημιουργεί δεδικασμένο και εκτελεστότητα στη χώρα που εκδόθηκε, β) να ανήκει η υπόθεση στη δικαιοδοσία του αλλοδαπού δικαστηρίου, με μέτρο τις διατάξεις της ελληνικής πολιτικής δικονομίας, γ) ο διάδικος που ηττήθηκε να είχε τη δυνατότητα της υπεράσπισήςτου στο αλλοδαπό δικαστήριο, δ) να μην υπάρχει αντίθετη τελεσίδικη απόφαση ελληνικού δικαστηρίου για την Ίδια διαφορά ανάμεσα στους ίδιους διαδίκους και ε) η αλλοδαπή απόφαση να μην είναι αντίθετη με τη δημόσια τάξη, δηλαδή με τους κανόνες εκείνους που ρυθμίζουν τα πολιτειακά, κοινωνικά, ηθικά και οικονομικά θεμέλια της ελληνικής έννομης τάξης.

Αλλοδαπό δημόσιο

είναι το νομικό πρόσωπο ξένου κράτους, αναφορικά με τις έννομες αχέσειςτου που ρυθμίζονται από το ιδιωτικό δίκαιο.

Αλλοδαπός

Η ελληνική έννομη τάξη στηρίζεται στην αρχή ότι, στο χώρο του ιδιωτικού δικαίου (ουσιαστικού και δικονομικού), οι αλλοδαποί έχουν ίσα δικαιώματα και ίσες υποχρεώσεις με τους ημεδαπούς. Με αφετηρία τον κανόνα αυτό το άρθρο 3 § 7 της πολιτικής δικονομίας ορίζει ότι.«εις την δικαιοδοσίαν των πολιτικών δικαστηρίων υπάγονται ημεδαποί και αλλοδαποί, εφ’ όσον υφίσταται αρμοδιότης ελληνικού δικαστηρίου». Ακόμη, με βάση τον κανόνα της ίσης μεταχείρισης ημεδαπών και αλλοδαπών γίνεται ερμηνευτικά και νομολογιακά δεκτό ότι πάσχει ακυρότητα η επίδοση οποιουδήποτε διαδικαστικού εγγράφου προς αλλοδαπό που δε γνωρίζει ελληνικά, αν δε συνοδεύεται από μετάφραση στη μητρικήτου ή έστω προσιτήτου γλώσσα.

Η ίση μεταχείριση ημεδαπών και αλλοδαπών είναι βέβαια ευνοϊκή για τον αλλοδαπό, αφού του εξασφαλίζεται η δυνατότητα δικαστικής ακρόασης και προστασίας, όμοια όπως συμβαίνει και με τους ημεδαπούς. Όμως είναι και βλαπτική, αφού. για τις δικονομικές σχέσεις, κρίσιμο είναι αποκλειστικά το ελληνικό δικονομικό δίκαιο, και όχι το δίκαιο της ιθαγένειας του αλλοδαπού.

Από τον κανόνα της ανεπιφύλαχτης υπαγωγής των αλλοδαπών στη δικαιοδοσία του αρμόδιου ελληνικού δικαστηρίου καθιερώνονται εξαιρέσεις προς τις ακόλουθες δύο κατευθύνσεις: πρώτο, εξαιρούνται από τη δικαιοδοσία των ελληνικών δικαστηρίων οι αλλοδαποί που έχουν το προνόμιο της ετεροδικίας, όπως λχ οι πρεσβευτές των ξένων χωρών που έχουν διαπιστευτεί εδώ. Και, δεύτερο, τα ελληνικά δικαστήρια δεν έχουν δικαιοδοσία να δικάσουν γαμικές διαφορές, λχ αγωγή διαζυγίου, αν και οι δυο σύζυγοι είναι αλλοδαποί και τα δίκαια της δικαιοδοσίαςτους δεν αναγνωρίζουν τη δικαιοδοσία των ελληνικών δικαστηρίων.

Αλλοδαπός τίτλος

Για να εξαναγκαστεί ο οφειλέτης να εκπληρώσει την υποχρέωση που έχει απέναντι στο δανειστήτου δεν αρκεί μόνο το γεγονός ότι εξακολουθεί να ισχύει η υποχρέωσήτου. Θα πρέπει, επιπλέον, να βεβαιώνεται η υποχρέωση αυτή με δημόσιο έγγραφο, από εκείνα που απαριθμεί η δικονομία (904 §2) ως εκτελεστούς τίτλους.

Εκτελεστοί τίτλοι, που έχουν εκδοθεί στο εξωτερικό από αλλοδαπές αρχές, ισχύουν και στην Ελλάδα, με δυο βασικές προϋποθέσεις: πρώτο, ότι είναι εκτελεστοί τίτλοι, σύμφωνα με το δικονομικό δίκαιο της χώρας, από την οποία προέρχονται και. δεύτερο, ότι κηρύχθηκαν εκτελεστοί από το αρμόδιο ελληνικό μονομελές πρωτοδικείο (905).

Αμέλεια

είναι εκείνη η συμπεριφορά που δημιουργεί κάποιο παράνομο αποτέλεσμα, το οποίο ο δράστης είτε είχε προβλέψει, όμως απερίσκεπτα είχε ελπίσει ότι θα το αποφύγει, είτε δεν το είχε προβλέψει, όμως θα μπορούσε να το προβλέψει, αν είχε συμπεριφερθεί με την προσοχή του μέσου συνετού κοινωνικού ανθρώπου.

Αμελλητί

σημαίνει την ενέργεια δίχως υπαίτια καθυστέρηση (πρβλ. λχ 1013).

Άμεση απόδειξη

υπάρχει όταν το ίδιο το προσκομιζόμενο αποδεικτικό μέσο δίνει πληροφορίες για το κρίσιμο γεγονός που πρέπει va αποδειχτεί. Λχ ο μάρτυρας βεβαιώνει ότι είδε με τα μάτιατου τον εναγόμενο να τραυματίζει τον ενάγοντα.

Άμεση εκτέλεση

υπάρχει όταν με μία μόνο διαδικαστική πράξη του οργάνου της αναγκαστικής εκτέλεσης ικανοποιείται η αξίωση του δανειστή εναντίον του οφειλέτητου. Λχ αυτό συμβαίνει με την έξωση του οφειλέτη από το σπίτι του δανειστή που είχε νοικιάσει.

Αμεσότητα της διαδικασίας

υπάρχει όταν ο δικαστής δέχεται απευθείας τις πληροφορίες των αποδεικτικών μέσων. Λχ ακούει ο ίδιος το μάρτυρα, του υποβάλλει ερωτήσεις, εκτιμάει τις αντιδράσειςτου σε κάθε ερώτηση που του υποβάλλεται, κλπ. Με την έννοια αυτή η διαδικασία αντιδιαστέλλεται από εκείνο το σύστημα, όπου ο δικαστής δέχεται τις πληροφορίες των αποδεικτικών μέσων έμμεσα, δηλαδή ο δικαστής δε βλέπει και δεν ακούει το μάρτυρα, αλλά απλώς διαβάζει την κατάθεσήτου στην αντίστοιχη δικαστική έκθεση που είχε συνταχθεί όταν ο μάρτυρας εξεταζόταν έξω από το δικαστήριο.

Αμετάκλητη απόφαση

ονομάζεται η τελεσίδικη απόφαση, της οποίας δεν μπορεί πια να ζητηθεί η εξαφάνιση, επειδή πέρασαν άπρακτες οι προθεσμίες για την άσκηση των έκτακτων ένδικων μέσων της αναψηλάφησης και της αναίρεσης, ή επειδή έγινε ήδη χρήση των ένδικων τούτων μέσων. Κανονικά η δίκη τερματίζεται με την έκδοση οριστικής απόφασης. Όμως η απόφαση αυτή μπορεί να εξαφανιστεί αν είναι λαθεμένη ή, στο πλαίσιο νέου πραγματικού και αποδεικτικού υλικού, όπως επίσης αν ο ηττημένος διάδικος δεν είχε κληθεί νόμιμα, καθώς και αν το διατακτικό της οριστικής απόφασης στηρίζεται στις βλαβερές δικονομικές συνέπειες της ερημοδικίας του. Στις περιπτώσεις αυτές η εξαφάνιση της οριστικής απόφασης επιδιώκεται με τα τακτικά ένδικα μέσα της έφεσης και της ανακοπής ερημοδικίας. Όταν η οριστική απόφαση δεν μπορεί πια να προσβληθεί με τα τακτικά ένδικα μέσα, γίνεται τελεσίδικη και δημιουργεί δεδικασμένο, δηλαδή δέσμευση σωστής διάγνωσης. Το δεδικασμένο αυτό μπορεί να ανατραπεί μόνο με τα έκτακτα ένδικα μέσα της αναψηλάφησης και της αναίρεσης, μόνο για τους περιορισμένους λόγους που τα δικαιολογούν και μόνο μέσα στις προθεσμίες που ορίζει η δικονομία. Αν οι προθεσμίες αυτές περάσουν άπρακτες ή αν τα έκτακτα ένδικα μέσα ασκηθούν και απορριφθούν, τότε το δεδικασμένο δημιουργεί αμάχητο τεκμήριο σωστής διάγνωσης.

Η απόφαση που προκαλεί το αμάχητο τούτο τεκμήριο ονομάζεται αμετάκλητη.

Αμφισβητούμενη δικαιοδοσία

ονομάζεται η εξουσία των πολιτικών δικαστηρίων να δικάζουν ιδιωτικές διαφορές. Με την έννοια αυτή αντιδιαστέλλεται η αμφισβητούμενη δικαιοδοσία από την εκούσια.

Οι συγγραφείς δεν είναι σύμφωνοι στον προσδιορισμό του μέτρου, με το οποίο γίνεται ο διαχωρισμός ανάμεσα στην αμφισβητούμενη και στην εκούσια δικαιοδοσία. Σύμφωνα με μια γνώμη, μέτρο είναι η αντιδικία που υπάρχει στην αμφισβητούμενη, ενώ λείπει στην εκούσια δικαιοδοσία. Σύμφωνα με μια άλλη εκδοχή, οι υποθέσεις της εκούσιας δικαιοδοσίας έχουν προληπτικό χαρακτήρα, ενώ της αμφισβητούμενης κατασταλτικό. Τρίτη θεωρία υποστηρίζει ότι στην εκούσια δικαιοδοσία τα δικαστήρια «περιβάλλουν δια του κύρους της δημοσίας αρχής ωρισμένας πράξεις των φυσικών ή νομικών προσώπων (ιδιωτών) ή επιχειρούν αντ’ αυτών αλλάς πράξεις ή τέλος λαμβάνουν ωρισμένα μέτρα προνοίας προς προστασίαν των προσώπων ή της περιουσίας αυτών». Τέταρτη άποψη περιορίζει τις υποθέσεις της εκούσιας δικαιοδοσίας σ’ εκείνες μόνο τις περιπτώσεις που ο νόμος ρητά παρέπεμψε για να δικαστούν με την ειδική διαδικασία της εκούσιας δικαιοδοσίας. Περισσότερη απήχηση έχει η πέμπτη θέση, σύμφωνα με την οποία, στις διαφορές της αμφισβητούμενης δικαιοδοσίας, το δικαστήριο, κάνει δεσμευτική διάγνωση του αν ισχύει ή όχι η επίδικη έννομη σχέση, ενώ, στις υποθέσεις της εκούσιας δικαιοδοσίας, το δικαστήριο κινούμενο κάπου ανάμεσα στην άσκηση δικαιοδοσίας και δημόσιας διοίκησης, παίρνει ένα ρυθμιστικό μέτρο, το οποίο έχει συνήθως διαπλαστικό χαρακτήρα, λχ η υιοθεσία, αλλά δεν αποκλείεται να είναι και απλώς διαπιστωτικό, λχ η διόρθωση της ληξιαρχικής πράξης γέννησης.

Αναβολή της δίκης

Στη σύγχρονη πολιτική δικονομία ο όρος «αναβολή της δίκης» έχει εγκαταλειφθεί. Ο κώδικας κάνει λόγο για αναβολή της συζήτησης, αδιάκριτα αν η αναβολή διατάζεται σε συγκεκριμένη νέα δικάσιμο ή αόριστα για το μέλλον.

Η ορολογική αυτή μεταβολή δεν είναι τυχαία. Η σύγχρονη δικονομία δε θέλει την αδρανοποίηση της δίκης, όσο διαρκεί η αναβολή. Γιαυτό δεν αναβάλλεται (ούτε αναστέλλεται) η δίκη, αλλά μόνο η συζήτηση της υπόθεσης στο ακροατήριο. Έτσι, στη διάρκεια που ισχύει η αναβολή της συζήτησης, ασκούνται έξω από το ακροατήριο, νομίμως, διάφορες διαδικαστικές πράξεις, όπως λχ παρέμβαση τρίτων προσώπων στη δίκη.

Αναβολή της συζήτησης

είναι η μετάθεση στο μέλλον της ημερομηνίας που είχε οριστεί για την εκδίκαση της υπόθεσης στο ακροατήριο. Η μετάθεση αυτή γίνεται με διαταγή του δικαστηρίου. Ο νόμος, σε άλλες περιπτώσεις (249, 250), δεσμεύει το δικαστήριο να διατάξει την αναβολή, ενώ σε άλλες (239, 241) του δίνει διακριτική ευχέρεια να αποφασίσει ανάλογα με τις περιστάσεις. Στην πρώτη περίπτωση, η αναβολή διατάζεται με (μη οριστική) δικαστική απόφαση που πρέπει να εκδοθεί. Στη δεύτερη περίπτωση η αναβολή διατάζεται με προφορική δήλωση του δικαστή που διεύθυνα τη συζήτηση και παράλληλη σημείωση στο πινάκιο.

Αναγγελία

είναι η διαδικαστική πράξη, με την οποία οι δανειστές που δεν πρόλαβαν να κατάσχουν περιουσιακά στοιχεία του οφειλέτη, ζητούν από τον υπάλληλο του πλειστηριασμού να συμμετάσχουν στη διανομή του πλειστηριάσματος. Βασικά η αναγκαστική κατάσχεση έχε/ ως συνέπεια την απαγόρευση δεύτερης κατάσχεσης του ίδιου περιουσιακού στοιχείου. Οι άλλοι δανειστές απλώς αναγγέλλονται. Όμως, αν η αναγγελίατους στηρίζεται σε εκτελεστό τίτλο, τότε έχει τα ίδια νομικά αποτελέσματα που έχει και η κατάσχεση, δηλαδή προκαλεί νομική δέσμευση του κατασχόμενου περιουσιακού στοιχείου, έτσι που να είναι αυτοδίκαια άκυρη η διάθεσήτου από τον οφειλέτη. Η αναγγελία γίνεται με δικόγραφο που συντάσσεται και υπογράφεται από το δανειστή ή το δικηγόροτου και επιδίδεται με δικαστικό επιμελητή στον υπάλληλο του πλειστηριασμού, στον οφειλέτη και στο δανειστή που έχει κάνει την κατάσχεση.

Αναγκαστική διαχείριση

είναι μέσο αναγκαστικής εκτέλεσης για την ικανοποίηση χρηματικών αξιώσεων. Η αναγκαστική διαχείριση έχει ως αντικείμενο την επιχείρηση ή ένα (μεγάλο) ακίνητο του οφειλέτη. Το μέσο τούτο αναγκαστικής εκτέλεσης συνίσταται στο ότι το δικαστήριο διορίζει διαχειριστή της επιχείρησης ή του ακινήτου ο οποίος περιοδικά ικανοποιεί τους δανειστές από τα έσοδα της επιχείρησης ή του ακινήτου. Πρόκειται για ένα μέσο αναγκαστικής εκτέλεσης που, στην εποχήμας, βρίσκεται σε αχρησία στον τόπομας.

Αναγκαστική εκτέλεση

είναι η διαδικασία που ρυθμίζεται από τη δικονομία που έχει ως στόχο την παροχή έννομης προστασίας στο δανειστή, με τη μορφή της βίαιης ικανοποίησης της αξίωσης που έχει εναντίον του οφειλέτητου.

Αναγκαστική κατάσχεση

είναι μέσο αναγκαστικής εκτέλεσης για την ικανοποίηση χρηματικών αξιώσεων. Αντικείμενο της αναγκαστικής κατάσχεσης είναι περιουσιακά δικαιώματα του οφειλέτη που μπορούν να μεταβιβαστούν, στο πλαίσιο των κανόνων του ουσιαστικού δικαίου. Η αναγκαστική κατάσχεση συνίσταται στη δέσμευση του περιουσιακού δικαιώματος, καθώς και του αντικειμένου, πάνω στο οποίο ισχύει το κατασχόμενο δικαίωμα, με στόχο τη ρευστοποίησήτου στο πλαίσιο του πλειστηριασμού, ώστε από το πλειστηριασμό να ικανοποιηθούν οι αξιώσεις των δανειστών.

Αναγκαστική ομοδικία

είναι ο νομικός δεσμός που συνδέει σε μια ενότητα, περισσότερους διαδίκους, τόσο μέσα στη διαδικασία, όσο και μέσα στην έννομη σχέση της δίκης. Στο πλαίσιο του στενού αυτού δεσμού, οι απόντες εκπροσωπούνται από τους παρόντες, ενώ εξάλλου οι πράξεις ενός από αυτούς ωφελούν ή, αντίστοιχα, βλάφτουν εκείνους που αδρανούν, εκτός από τις περιπτώσεις που ο νόμος αξιώνει τη σύμπραξη όλων των αναγκαίων ομοδίκων.

Αναγνώριση

είναι η αποδοχή της νομιμότητας κάποιας διαδικαστικής πράξης που γίνεται από εκείνο το διάδικο, τον οποίο βλάφτει η αναγνωριζόμενη πράξη. Συνηθισμένη περίπτωση είναι η αναγνώριση, εκμέρους του εναγομένου, του αιτήματος της αγωγής (298). Όμως το Ίδιο μπορεί να γίνει με οποιαδήποτε διαδικαστική πράξη (299), όπως λχ σιωπηρή αναγνώριση της δικαστικής απόφασης εκμέρους του ηττημένου διαδίκου ο οποίος έτσι χάνει το δικαίωμα να εναντιωθεί με ένδικα μέσα.

Αναγνωριστική αγωγή

είναι η διαδικαστική πράξη, με την οποία ο ενδιαφερόμενος ζητάει από το δικαστήριο να αναγνωρίσει δεσμευτικά το επίδικο δικαίωματου και, γενικά, την επίδικη έννομη σχέση. Αναγνωριστικό αίτημα έχει βασικά, έστω και σιωπηρά, κάθε αγωγή. Ακόμη και όταν ο ενάγων ζητάει από το δικαστήριο να καταδικαστεί ο εναγόμενος να του πληρώσει το ποσό που του οφείλει, λχ το δάνειο, σιωπηρά ζητάει και τούτο: να αναγνωριστεί δεσμευτικά ότι έχει αυτή την απαίτηση. Επίσης, όταν ο ενάγων ζητάει να γίνει μια δικαστική διάπλαση, λχ να λυθεί ο γάμοςτου, σιωπηρά ζητάει να γίνει προηγουμένως δεσμευτική αναγνώριση του ότι έχει το επίδικο διαπλαστικό δικαίωμα προς λύση του γάμου. Όταν ο ενάγων ζητάει μόνο την αναγνώριση του δικαιώματόςτου, δίχως αντίστοιχη καταδίκη του εναγομένου ή, έστω, δίχως, δικαστική διάπλαση της επίδικης έννομης σχέσης που τον συνδέει με τον εναγόμενο, έχει το βάρος να επικαλεστεί ειδικό έννομο συμφέρον για την άσκηση απλώς αναγνωριστικής αγωγής. Συνήθως το συμφέρον αυτό συνίσταται στην ανάγκη να αρθεί η αβεβαιότητα που προκαλείται από αμφισβητήσεις που έχει διατυπώσει ο εναγόμενος. Αντικείμενο της αναγνωριστικής αγωγής δεν μπορεί να είναι η διαπίστωση της αλήθειας ενός γεγονότος, λχ ότι ο ενάγων δάνεισε τον εναγόμενο το επικαλούμενο ποσό. Ούτε μπορεί να είναι αντικείμενο της αναγνωριστικής αγωγής ο νομικός χαρακτηρισμός των γεγονότων με κάποια αξιολογική κρίση, λχ ότι η συμπεριφορά του εναγομένου ήταν υπαίτια. Αντικείμενο της αναγνωριστικής αγωγής μπορεί να είναι μόνο ένα δικαίωμα, λχ η κυριότητα του ενάγοντα στο επίδικο ακίνητο, ή μια έννομη σχέση, δηλαδή ένα σύμπλεγμα από δικαιώματα και υποχρεώσεις που συνδέουν τους διαδίκους, λχ ο γάμος ή η εργασιακή σχέση. Η αναγνωριστική αγωγή είναι απαλλαγμένη από το βάρος καταβολής δικαστικού ενσήμου. Για να αποφύγουν το φορολογικό αυτό βάρος, οι ενδιαφερόμενοι συνηθίζουν στη δικαστική πρακτική να ασκούν πρώτα αναγνωριστική αγωγή και, αν κερδίσουν, ασκούν νέα, με την οποία ήόη ζητούν την καταδίκη του εναγομένου. Έτσι η πληρωμή του δικαστικού ενσήμου γίνεται όταν υπάρχει βεβαιότητα για τη νίκη. Όμως η συνήθεια αυτή έχει νοθεύσει το σκοπό και το αντικείμενο της αναγνωριστικής αγωγής. Η σύγχρονη δικονομική θεωρία προσανατολίζεται προς τη λύση ότι αναγνωριστική αγωγή επιτρέπεται μόνο για απόλυτα δικαιώματα. Αν πρόκειται για αξιώσεις, τότε η αγωγή, ακόμη και αν ονομάζεται αναγνωριστική, στην πραγματικότητα είναι καταψηφιστική, με την έννοια ότι η απόφαση που θα αναγνωρίσει τελεσίδικα την κρίσιμη απαίτηση θα είναι αυτοδίκαια εκτελεστός τίτλος για τον εξαναγκασμό του οφειλέτη προς συμμόρφωση.

Δεν αποκλείεται και η άσκηση αρνητικής αναγνωριστικής αγωγής, με το αίτημα να διαγνωστεί δεσμευτικά ότι ο εναγόμενος δεν έχει το δικαίωμα που ισχυρίζεται πως έχει, λχ δεν έχει κυριότητα στο επίδικο ακίνητο, ή ότι ο ενάγων δε συνδέεται με τον εναγόμενο με την έννομη σχέση που επικαλείται, λχ δε συνδέονται με έγκυρη σχέση μίσθωσης. Αρνητική αναγνωριστική αγωγή μπορεί να ασκηθεί για οποιοδήποτε δικαίωμα, ακόμη και αν έχει χαρακτήρα αξίωσης. Μια άλλη αξιόλογη διαφορά ανάμεσα στη θετική και στην αρνητική αναγνωριστική αγωγή είναι on στην περίπτωση της δεύτερης, δεν έχει ο ενάγων το βάρος να επικαλεστεί και να αποδείξει τη μη συνδρομή των παραγωγικών γεγονότων της επίδικης σχέσης. Με την επίκληση και απόδειξη των γεγονότων αυτών βαρύνεται ο εναγόμενος.

Για πρώτη φορά ρυθμίστηκε νομοθετικά η αναγνωριστική αγωγή στον τόπομας με το άρθρο 127 του εισαγωγικού νόμου του αστικού κώδικα. Ήδη η διάταξη αυτή έχει καταργηθεί και η ρύθμιση γίνεται από το άρθρο 70 της νέας πολιτικής δικονομίας.

Αναγνωριστική απόφαση

είναι εκείνη, της οποίας το διατακτικό περιορίζεται μόνο στην αναγνώριση ότι ισχύει ή δεν ισχύει το επίδικο δικαίωμα ή η επίδικη έννομη σχέση.

Εφόσον αντικείμενο της δικαστικής διάγνωσης είναι ένα απόλυτο δικαίωμα ή μια γενικότερη έννομη σχέση, η αναγνωριστική απόφαση δημιουργεί μόνο δεδικασμένο. Δεν έχει εκτελεστότητα, ούτε αναπτύσσει διαπλαστική ενέργεια στις ουσιαστικές σχέσεις των διαδίκων.

Αναγνωριστική τριτανακοπή

είναι το ένδικο βοήθημα, με το οποίο τρίτος, που δεν είχε την ιδιότητα διαδίκου στην αρχική δίκη, ζητάει να αναγνωριστεί, αφενός, ότι αυτός δε δεσμεύεται από το δεδικασμένο της τριτανακοπτόμενης απόφασης και, αφετέρου, ότι είναι φορέας άλλου δικαιώματος, ισχυρότερου από εκείνο που διαγνώστηκε ότι ισχύει στις σχέσεις των δύο αρχικών διαδίκων.

Αναιρεσείων

είναι ο ηττημένος διάδικος που ζητάει από τον Άρειο Πάγο να εξαφανίσει την προσβαλλόμενη τελεσίδικη απόφαση, αναγνωρίζοντας ότι είναι παραδεκτό και βάσιμο το ένδικο μέσο της αναίρεσης που έχει ασκήσει.

Αναίρεση

είναι το ένδικο μέσο, με το οποίο ο ηττημένος διάδικος ζητάει από τον Άρειο Πάγο να εξαφανίσει την προσβαλλόμενη τελεσίδικη απόφαση, επειδή έχει νομικά λάθη. Η άσκηση της αναίρεσης γίνεται με την κατάθεση δικογράφου στη γραμματεία του δικαστηρίου που έχει εκδώσει την προσβαλλόμενη απόφαση.

Η αναιρετική αίτηση είναι απαράδεκτη αν ασκηθεί εκπρόθεσμα. Η προθεσμία είναι βασικά τριάντα μέρες από την επίδοση της κρίσιμης απόφασης στον αναιρεσείοντα. Αν δε γίνει επίδοση, τότε η προθεσμία είναι τρία χρόνια από τη δημοσίευση της τελεσίδικης απόφασης.

Δίπλα στην αναιρετική αίτηση των διαδίκων, που έχει ως στόχο την εξαφάνιση της τελεσίδικης απόφασης, για χάρη της σωστής εφαρμογής των κανόνων του δικαίου, η δικονομία ρυθμίζει και ένα άλλο είδος αναίρεσης: την αναίρεση υπέρ του νόμου. Τούτη την αναίρεση ασκεί ο εισαγγελέας του Αρείου Πάγου για χάρη της ενότητας της νομολογίας. Γιαυτό η αναίρεση που ασκεί ο εισαγγελέας του Αρείου Πάγου δεν επηρεάζει, βασικά, την ισχύ της κρίσιμης απόφασης, ούτε τις σχέσεις των διαδίκων.

Η αναίρεση υπέρ του νόμου που μπορεί να ασκήσει ο εισαγγελέας του Αρείου Πάγου, επιτρέπεται για οποιοδήποτε νομικό σφάλμα οποιασδήποτε απόφασης.

Αντίθετα, η αναιρετική αίτηση των διαδίκων, που έχει ως στόχο την εξαφάνιση της προσβαλλόμενης απόφασης, επιτρέπεται για περιορισμένους λόγους: συγκεκριμένα νομικά λάθη που απαριθμούνται εξαντλητικά στη δικονομία. Οι αναιρετικοί λόγοι είναι είκοσι. Για τις ειρηνοδικειακές υποθέσεις, μόνο τέσσερις.

Ο Αρειος Πάγος ελέγχει, με την αναίρεση, μόνο τα νομικά σφάλματα των τελεσίδικων αποφάσεων. Δεν εξετάζει αν είναι σωστές ή λαθεμένες οι κρίσεις που αναφέρονται στη διαπίστωση του πραγματικού υλικού και στην εκτίμηση των αποδείξεων. Για το λόγο τούτο, στο πλαίσιο του αναιρετικού ελέγχου, έχει θεμελιακή σημασία η διάκριση ανάμεσα στο (μη ελεγχόμενο) πραγματικό ζήτημα και στο (ελεγχόμενο) νομικό.

Η αναιρετική αίτηση δεν αναστέλλει αυτοδίκαια την εκτελεστότητα της προσβαλλόμενης απόφασης. Όμως, αν πιθανολογείται ότι η εκτέλεσήτης θα προκαλέσει στον αναιρεσείοντα ανεπανόρθωτη βλάβη, τότε, ύστερα από ειδική αίτησήτου, το συμβούλιο του Αρείου Πάγου έχει εξουσία να διατάξει την αναστολή της εκτελεστότητας.

Η εκδίκαση της αναιρετικής αίτησης στο ακροατήριο αρχίζει με την εκφώνηση των ονομάτων και τον έλεγχο της νομιμοποίησης των πληρεξούσιων δικηγόρων. Ακολουθεί η εισήγηση του εισηγητή - αρεοπαγίτη, στη συνέχεια αγορεύει ο δικηγόρος του αναιρεσείοντα, μετά ο δικηγόρος του αναιρεσιβλήτου και, τελευταίος, ο εισαγγελέας του Αρείου Πάγου, ως εκπρόσωπος της πολιτείας.

Αν γίνει δεκτή η αναιρετική αίτηση, εξαφανίζεται η προσβαλλόμενη απόφαση και, συνήθως, η υπόθεση παραπέμπεται σε ειδικό τμήμα του Αρείου Πάγου, για να κριθεί η ουσία της υπόθεσης.

Το τμήμα της παραπομπής, σε ορισμένες περιπτώσεις, έχει την ευχέρεια να διαφωνήσει με τη νομική λύση που έδωσε το αναιρετικό τμήμα. Στην περίπτωση αυτή η διαφωνία παραπέμπεται στην ολομέλεια του Αρείου Πάγου. Η απόφαση της ολομέλειας είναι δεσμευτική για το τμήμα που θα δικάσει στη συνέχεια την ίδια υπόθεση. Όμως κανένα δικαστήριο δε δεσμεύεται από τις νομικές λύσεις που δίνει η ολομέλεια του Αρείου Πάγου, όταν πρόκειται για την εκδίκαση άλλων υποθέσεων, ακόμη και αν είναι παρόμοιες με εκείνη non απασχόλησε την ολομέλεια.

Η ολομέλεια δικάζει επίσης την αναίρεση του εισαγγελέα του Αρείου Πάγου, υπέρ του νόμου, όπως επίσης την αναιρετική αίτηση των διαδίκων, αν η απόφαση του αναιρετικού τμήματος εκδόθηκε με διαφορά μιας ψήφου, ή αν κρίνεται ότι πρόκειται για ζητήματα με γενικότερο ενδιαφέρον, καθώς και για χάρη της ενότητας της νομολογίας.

Αναιρεσίβλητος

είναι ο νικητής διάδικος, εναντίον του οποίου στρέφεται το ένδικο μέσο της αναίρεσης.

Αναιτιολόγητη ανακοπή ερημοδικίας

είναι το ένδικο μέσο, με το οποίο ο διάδικος που δικάστηκε ερήμην ζητάει να εξαφανιστεί η απόφαση που εκδόθηκε σε βάροςτου, και μάλιστα δίχως επίκληση κάποιου λόγου που να στηρίζει το αίτημα αυτό, και ιδίως δίχως να είναι απαραίτητη η έλλειψη υπαιτιότητας του διαδίκου αναφορικά με την ερημοδικίατου.

Το ένδικο τούτο μέσο δίνεται στο διάδικο για να ανατρέψει τα βλαβερά αποτελέσματα που είχε η μη ανταπόκρισήτου στο βάροςτου να υποστηρίξει (ως ενάγων) τους πραγματικούς ισχυρισμούςτου που περιέχονται στην ιστορική βάση της αγωγής ή να τους αρνηθεί (ως εναγόμενος). Και επειδή οι διάδικοι έχουν τα βάρη αυτά στην πρώτη συζήτηση της αγωγής, η αναιτιολόγητη ανακοπή ερημοδικίας είναι βάσιμη μόνο αν ο διάδικος είχε δικαστεί ερήμην στην πρώτη συζήτηση και μόνο αν είχε πραγματικά το βάρος, στο οποίο δεν ανταποκρίθηκε.

Ανάκληση

είναι η μεταγενέστερη κατάργηση των έννομων συνεπειών μιας νομικής πράξης που γίνεται με την πρωτοβουλία εκείνου που είχε ασκήσει την ανακαλούμενη πράξη. Εκείνο που καταργείται με την ανάκληση δεν είναι το πραγματικό της πράξης, αλλά μόνο οι έννομες συνέπειέςτης. Η κατάργηση τούτη γίνεται, όταν πρόκειται για διαδικαστική πράξη του διαδίκου, με δικαιοπρακτική παραίτησήτου, στο πλαίσιο της αυτονομίας της ιδιωτικής βούλησης. Προκειμένου για διαδικαστικές πράξεις δικαστικών οργάνων, η ανάκληση γίνεται με νεώτερη αντίθετη πράξη (contrarius actus), στο πλαίσιο της αρχής της νομιμότητας των πολιτειακών πράξεων.

Ειδικότερα η ανάκληση της αγωγής (294) προσδιορίζεται από τον κώδικα πολιτικής δικονομίας με τον άτυχο όρο «παραίτηση από το δικόγραφο της αγωγής» για να διακριθεί από την παραίτηση από το δικαίωμα της αγωγής (296.)

Ακριβολογώντας, η ανάκληση της αγωγής (παραίτηση από το δικόγραφο) είναι παραίτηση του ενάγοντα από το αίτημα παροχής δικαστικής προστασίας που εκκρεμεί. Αντίθετα η λεγόμενη παραίτηση από το δικαίωμα της αγωγής, στην κυριολεξία, είναι η εκμέρους του ενάγοντα δήλωση ότι εγκαταλείπει, ως αβάσιμο, το νομικό ισχυρισμό που έχει προτείνει, δηλαδή ότι είναι φορέας του επίδικου δικαιώματος.

Αφού η ανάκληση είναι παραίτηση από τις έννομες συνέπειες της κρίσιμης διαδικαστικής πράξης, γίνεται φανερό ότι για να προκληθούν εκνέου οι έννομες αυτές συνέπειες, δεν αρκεί ανάκληση της ανάκλησης, αλλά θα πρέπει να ξαναασκηθεί η διαδικαστική πράξη που είχε ανακληθεί.

Ανακοίνωση δίκης

είναι η γνωστοποίηση της εκκρεμοδικίας σε τρίτο πρόσωπο, που έχει έννομο συμφέρον, προκειμένου το πρόσωπο τούτο να παρέμβει στη δίκη.

Με την έννοια αυτή, η ανακοίνωση της δίκης διαφέρει από την προσεπίκληση, με την οποία, όχι μόνο γνωστοποιείται η εκκρεμής δίκη, σε τρίτο πρόσωπο, αλλά και καλείται τούτο να μετάσχει στη δίκη.

Η διαφορά ανάμεσα στην ανακοίνωση της δίκης και στην προσεπίκληση εντοπίζεται κυρίως στο ότι ο τρίτος, και μετά την ανακοίνωση, εξακολουθεί να είναι τρίτος. Δηλαδή η ανακοίνωση της δίκης δεν του δίνει την ιδιότητα διαδίκου. Γιαυτό και, τελικά, δε θα δεσμεύεται από το δεδικασμένο. Ιδιότητα διαδίκου θα αποκτήσει ο τρίτος μόνο αν παρέμβει στη δίκη. Δηλαδή η άσκηση της παρέμβασης είναι εκείνο που τον κάνει διάδικο, και όχι η ανακοίνωση. Η ανακοίνωση απλώς στηρίζει το έννομο συμφέροντου για να παρέμβει.

Αν ο τρίτος δεν παρέμβει, τότε, με την προϋπόθεση ότι η ανακοίνωση της δίκης του είχε γίνει πριν από την πρώτη συζήτηση της αγωγής, χάνει το δικαίωμα της τριτανακοπής, για την ακύρωση της απόφασης που θα εκδοθεί στην κρίσιμη δίκη.

Η ανακοίνωση ασκείται όμοια όπως γίνεται και η αγωγή.

Ανακοπή

είναι μια μορφή διαπλαστικής αγωγής, με ακυρωτικό αίτημα. Αντικείμενο του ακυρωτικού αιτήματος που περιέχει η ανακοπή είναι οι δεσμευτικές και βλαβερές για τον ανακόπτοντα έννομες συνέπειες που προκαλεί η ανακοπτόμενη πράξη στο χώρο του δημόσιου δικαίου, και ιδίως του δικονομικού. Δεν επιτρέπεται να ασκηθεί ανακοπή για την ακύρωση των έννομων συνεπειών μιας πράξης του ιδιωτικού δικαίου. Στην τελευταία περίπτωση ασκείται αγωγή.

Παρόλο που η ανακοπή είναι μορφή αγωγής και ασκείται όμοια όπως και η αγωγή, διαφέρει από την αγωγή στην οριοθέτηση της υλικής και της τοπικής αρμοδιότητας των δικαστηρίων που δικάζουν.

Η ανακοπή είναι το ένδικο βοήθημα, με το οποίο παρέχεται στο θιγόμενο πρόσωπο η δυνατότητα να ζητήσει δικαστική ακρόαση και προστασία εναντίον μιας πράξης του δημόσιου δικαίου που εκδόθηκε δίχως να ακουστεί προηγουμένως και η οποία τον ζημιώνει.

Η ανακοπή γίνεται δεκτή από το δικαστήριο μόνο αν η προσβαλλόμενη πράξη είναι παράνομη.

Η άσκηση της ανακοπής δεν έχει ανασταλτικό αποτέλεσμα. Όμως ο ανακόπτων έχει τη δυνατότητα να ζητήσει τη δικαστική αναστολή της εκτελεστότητας της ανακοπτόμενης πράξης, με τη διαδικασία των ασφαλιστικών μέτρων (προσωρινή ρύθμιση της κατάστασης ώσπου να εκδικαστεί η ανακοπή).

Με την ανακοπή δεν προσβάλλονται δικαστικές αποφάσεις. Αυτές προσβάλλονται με τριτανακοπή.

Άσχετη με την ανακοπή είναι η ανακοπή ερημοδικίας. Πρόκειται για διαφορετικές διαδικαστικές πράξεις που μόνο τη λέξη «ανακοπή» έχουν κοινή. Η ανακοπή είναι μορφή διαπλαστικής (ακυρωτικής) αγωγής. Ενώ η ανακοπή ερημοδικίας είναι ένδικο μέσο για την εξαφάνιση της λαθεμένης δικαστικής απόφασης.

Η δικονομία ρυθμίζει γενικά την ανακοπή. Όμως περιέχει και ειδικές διατάξεις για ορισμένες μορφές ανακοπής, όπως την ανακοπή προς ακύρωση της διαταγής πληρωμής, την ανακοπή προς ακύρωση της αναγκαστικής εκτέλεσης, κλπ.

Ανακοπή ερημοδικίας

είναι το ένδικο μέσο. με το οποίο ο διάδικος που δικάστηκε ερήμην, ζητάει να εξαφανιστεί η προσβαλλόμενη οριστική απόφαση, ώστε. αφού αναβιώσει η εκκρεμοδικία της αγωγής, να ξαναδικαστεί η ουσία της υπόθεσης, με τη συμμετοχήτου.

Στο ισχύον δίκαιο ρυθμίζονται δυο διαφορετικά είδη ανακοπής ερημοδικίας: η αιτιολογημένη και η αναιτιολόγητη. Και οι δυο έχουν το ίδιο αίτημα (την εξαφάνιση της προσβαλλόμενης ερήμην απόφασης) και ασκούνται από τον Ίδιο διάδικο (εκείνον που ηττήθηκε δίχως να έχει ακουστεί). Όμως, για να γίνει το αίτημα της ανακοπής ερημοδικίας δεκτό από το δικαστήριο, στο πρώτο είδος, θα πρέπει να στηρίζεται σε βάσιμο λόγο. Ενώ. στο δεύτερο είδος, δε χρειάζεται να γίνει επίκληση λόγου που να στηρίξει το αίτημα. Λόγοι της αιτιολογημένης ανακοπής ερημοδικίας είναι η παράλειψη κλήτευσης του ανακόπτοντα στη δίκη. στην οποία είχε εκδοθεί η ερήμην απόφαση, ή η παράτυπη ή εκπρόθεσμη κλήτευσήτου, όπως επίσης η ανυπαίτια παρεμπόδισήτου να έρθει στη δίκη. παρόλο που είχε κλητευθεί νόμιμα, αν δεν υπάρχει άλλος τρόπος για να ακουστεί. Εξάλλου η αναιτιολόγητη ανακοπή ερημοδικίας επιτρέπεται μόνο στην περίπτωση που το διατακτικό της προσβαλλόμενης ερήμην απόφασης στηρίζεται στα βλαβερά δικονομικά αποτελέσματα που είχε η ερημοδικία του ήδη ανακόπτοντα. Κάτι τέτοιο συμβαίνει μόνο αν ο διάδικος είχε δικαστεί ερήμην στην πρώτη συζήτηση της διαφοράς.

Η ανακοπή ερημοδικίας απευθύνεται στο ίδιο δικαστήριο που είχε εκδώσει την ερήμην απόφαση και ασκείται με κατάθεση δικογράφου στη γραμματεία του δικαστηρίου τούτου, μέσα σε προθεσμία, βασικά, δεκαπέντε ημερών από την επίδοση της κρίσιμης ερήμην απόφασης.

Η προθεσμία και η άσκηση της ανακοπής ερημοδικίας αναστέλλουν αυτοδίκαια την εκτελεστότητα της προσβαλλόμενης απόφασης. Στο διάστημα της αναστολής απαγορεύεται να εκτελεστεί η απόφαση. Μόνο ασφαλιστικά μέτρα μπορούν να ζητηθούν και να διαταχθούν. Εξάλλου η προθεσμία και η άσκηση της αναιτιολόγητης ανακοπής ερημοδικίας αναστέλλουν την προθεσμία και την άσκηση των άλλων ένδικων μέσων.

Η ανακοπή ερημοδικίας είναι τακτικό ένδικο μέσο. Παρέχεται δηλαδή προτού τελεσιδικήσει η κρίσιμη απόφαση, ακριβώς για να εμποδίσει τη δημιουργία δεδικασμένου.

Ανακριτικό σύστημα

είναι το σύστημα εκείνο, σύμφωνα με το οποίο η συλλογή και η απόδειξη των πραγματικών γεγονότων, με τα οποία μπορεί να γεννηθεί το επίδικο δικαίωμα ή να εμποδιστεί η άσκησήτου ή να καταργηθεί, γίνεται από το δικαστήριο αυτεπάγγελτα, δίχως να χρειάζεται να πάρουν οι διάδικοι οποιαδήποτε πρωτοβουλία μας δίχως να μπορούν να εμποδίσουν το δικαστήριο να πάρει αυτό οποιαδήποτε σχετική πρωτοβουλία.

Αναλογία

είναι η μέθοδος για την πλήρωση κενού στον κανόνα δικαίου, με βάση τη σκέψη ότι αν η έννομη τάξη προσδιόρισε κάποια έννομη συνέπεια, στην περίπτωση που έχει συντρέξει ένα συγκεκριμένο πραγματικό γεγονός, θα πρέπει η ίδια έννομη συνέπεια να ισχύσει και στην περίπτωση που συμβεί ένα άλλο όμοιο γεγονός που έχει πολύ ισχυρή ομοιότητα με το ρυθμιζόμενο γεγονός. Η αναλογία παύει εκεί όπου αρχίζουν οι διαφορές. Τότε, αντί για αναλογία, έχει θέση το επιχείρημα της αντιδιαστολής.

Αναπλειστηριασμός

είναι η διεξαγωγή νέου πλειστηριασμού, σε περίπτωση που ο υπερθεματιστής, στον οποίο είχε γίνει η κατακύρωση, στο πλαίσιο του αρχικού πλειστηριασμού, δεν πληρώσει το πλειστηριασμό. Η διαδικασία του αναπλειστηριασμού γίνεται με έξοδα που καταλογίζονται σε βάρος του ασυνεπή υπερθεματιστή. Όμως και ο αναπλειστηριασμός εξακολουθεί να είναι μορφή έννομης προστασίας του δανειστή, εναντίον του οφειλέτητου. Γιαυτό, αν με τον αναπλειστηριασμό, επιτευχθεί αναπλειστηριασμό μεγαλύτερο από το αρχικό πλειστηριασμό, τη διαφορά δε θα την καρπωθεί ο ασυνεπής υπερθεματιστής, αλλά ο οφειλέτης και οι δικοίτου δανειστές. Εξάλλου αν το πλειστηριασμό είναι μικρότερο από το αρχικό πλειστηριασμό, ο ασυνεπής υπερθεματιστής εξακολουθεί να έχει υποχρέωση να πληρώσει, μαζί με τα έξοδα του αναπλειστηριασμού, και τη διαφορά που υπάρχει ανάμεσα στο αρχικό πλειστηριασμό και στο αναπλειστηρίασμα.

Αναπληρωματική εκτέλεση

είναι το είδος αναγκαστικής εκτέλεσης, σύμφωνα με το οποίο η διαδικασία της αναγκαστικής εκτέλεσης, από μόνητης, δεν μπορεί να ικανοποιήσει την ικανοποίηση του δανειστή. Όμως ασκεί ισχυρή πίεση στον οφειλέτη, ο οποίος έμμεσα εκβιάζεται να συμμορφωθεί. Αυτή η αναπληρωματική εκτέλεση γίνεται με την καταδίκη του οφειλέτη σε χρηματική ποινή ή σε προσωπική κράτησήτου, για την περίπτωση που δεν εκπληρώνει εκούσια την υποχρέωση που έχει.

Ανασταλτικό αποτέλεσμα

είναι η προσωρινή μη ισχύς των έννομων συνεπειών της κρίσιμης πράξης, σε περίπτωση που ζητείται δικαστική προστασία εναντίοντης ή, όσο τρέχει και δεν έχει εξαντληθεί η προθεσμία για την εναντίωση εναντίον της πράξης αυτής. Έτσι λχ η άσκηση της έφεσης αναστέλλει το δεδικασμένο και την εκτελεστότητα της προσβαλλόμενης οριστικής απόφασης.

Ανασυζήτηση

είναι η επανάληψη της εκδίκασης στο ακροατήριο, την οποία διατάζει το δικαστήριο στην περίπτωση που, στη διάσκεψη ή στη μελέτη της υπόθεσης από το δικαστή, παρουσιαστούν κενά ή αμφίβολα σημεία που χρειάζεται να συμπληρωθούν ή. αντίστοιχα, να διευκρινιστούν (254).

Ανατροπή της κατάσχεσης

είναι η κατάργηση των έννομων συνεπειών της κατάσχεσης που διατάζεται με απόφαση του ειρηνοδικείου στην περίπτωση που, από την ημέρα της κατάσχεσης πέρασε ένας χρόνος, δίχως να γίνει ο πλειστηριασμός ή από τον πλειστηριασμό, για τον οποίο ο υπερθεματιστής δεν πλήρωσε το πλειστηριασμό, πέρασαν έξι μήνες, δίχως να γίνει αναπλειστηριασμός (1019).

Αναψηλάφηση

είναι το ένδικο μέσο. με το οποίο ο ηττημένος διάδικος ζητάει από το δικαστήριο να εξαφανίσει την τελεσίδικη απόφαση που έχει εκδώσει. Αν γίνει δεκτό το αίτημάτου, τότε αυτόματα αναβιώνει η εκκρεμοδικία της αγωγής, η οποία ξαναδικάζεται, με στόχο να εκδοθεί ευνοικότερη απόφαση.

Ακριβώς επειδή, με την αναψηλάφηση, επιδιώκεται να εξαφανιστεί μια απόφαση που είναι ήδη εξοπλισμένη με δεδικασμένο, δηλαδή με τεκμήριο σωστής κρίσης. ο νόμος επιτρέπει την αναψηλάφηση για ορισμένους λόγους που απαριθμούνται περιοριστικά στο άρθρο 544.

Συστηματικά οι λόγοι της αναψηλάφησης μπορούν να ταξινομηθούν σε δυο μεγάλες κατηγορίες. Στην πρώτη ανήκουν συγκεκριμένες

όπως λχ η εκπροσώπηση του διαδίκου από δικηγόρο, στον οποίο δεν είχε δοθεί σχετική εντολή, ούτε υπήρχε σιωπηρή έγκριση των πράξεώντου. Στη δεύτερη κατηγορία ανήκουν πρόδηλες ανωμαλίες της αποδεικτικής βάσης, στην οποία στηρίχτηκε η προσβαλλόμενη τελεσίδικη απόφαση, εφόσον οι ανωμαλίες αυτές δεν οφείλονται σε υπαιτιότητα του ηττημένου διάδικου. Έτσι, στο πλαίσιο της κατηγορίας των λόγων τούτων, επιτρέπεται η αναψηλάφηση, αν λχ η προσβαλλόμενη τελεσίδικη απόφαση στηρίζεται σε πλαστό έγγραφο, εφόσον η πλαστότητα έχει ήδη διαπιστωθεί με αμετάκλητη απόφαση ποινικού δικαστηρίου. Εξαιρετικά αρκεί η διαπίστωση να έχει γίνει με αμετάκλητη απόφαση πολιτικού δικαστηρίου.

Εξάλλου επιτρέπεται η αναψηλάφηση, στον ίδιο κύκλο λόγων, αν ο ενδιαφερόμενος διάδικος ανακάλυψε νέα κρίσιμα αποδεικτικά έγγραφα, τα οποία δεν μπορούσε να αξιοποιήσει νωρίτερα, εμποδιζόμενος είτε από ανώτερη βία είτε από δόλο του αντιδίκουτου.

Η προθεσμία για την άσκηση της αναψηλάφησης είναι βασικά εξήντα μέρες.

Ομως ο υπολογισμός της αφετηρίας, από την οποία αρχίζουν να τρέχουν οι εξήντα τούτες μέρες, είναι περίπλοκος. Και τούτο, γιατί δεν αρκεί να έχει επιδοθεί ήδη η προσβαλλόμενη τελεσίδικη απόφαση, αλλά θα πρέπει να έχει συντρέξει και κάποιο άλλο γεγονός που δεν είναι το ίδιο για όλους τους λόγους αναψηλάφησης, όπως λχ η έκδοση αμετάκλητης απόφασης που διαπιστώνει την πλαστογραφία ή η ανακάλυψη των νέων κρίσιμων εγγράφων από το διάδικο που ζητάει την αναψηλάφηση. Έτσι δεν μπορεί να υπάρχει αντικειμενική σιγουριά αν ήδη έχει μπει σε κίνηση και αν παρήλθε άπραχτη η προθεσμία για την άσκηση αναψηλάφησης. Ακριβώς για να αποφευχθεί αυτή η αβεβαιότητα ορίζεται, αλλά μόνο για τις γαμικές διαφορές, ότι η προθεσμία της αναψηλάφησης είναι έξι μήνες από την επίδοση της προσβαλλόμενης απόφασης.

Η προθεσμία και η άσκηση της αναψηλάφησης δεν αναστέλλουν την εκτελεστότητα της προσβαλλόμενης απόφασης. Όμως αν πιθανολογείται κίνδυνος ανεπανόρθωτης βλάβης, επιτρέπεται η δικαστική αναστολή της εκτελεστότητας, ύστερα από αίτηση του διαδίκου που έχει ασκήσει την αναψηλάφηση.

Η αίτηση της αναψηλάφησης εκδικάζεται από το ίδιο το δικαστήριο που είχε^ εκδώσει την προσβαλλόμενη απόφαση. Και τούτο, γιατί η αναψηλάφηση δε στηρίζεται σε λάθη του δικαστή, αλλά σε αντικειμενικές ανωμαλίες, για τις οποίες δεν έφταιγε καθόλου ο δικαστής που είχε εκδώσει την προσβαλλόμενη απόφαση.

Αν η αίτηση της αναψηλάφησης κριθεί παραδεκτή και βάσιμη, τότε, εξαφανίζεται η προσβαλλόμενη απόφαση. Τις περισσότερες φορές, με την εξαφάνιση αυτή αναβιώνει η εκκρεμοδικία και ξαναδικάζεται η ουσία της υπόθεσης. Εξαιρετικά, αν λόγος της αναψηλάφησης ήταν η έκδοση αντιφατικών αποφάσεων για την ίδια διαφορά ανάμεσα στους ίδιους διαδίκους, εξαφανίζεται η τελευταία απόφαση, έτσι ώστε στο μέλλον να ισχύει αποκλειστικά η χρονικά πρώτη.

Η απόφαση που εκδίδεται ύστερα από αναψηλάφηση προσβάλλεται με ένδικα μέσα μόνο αν θα μπορούσε αντίστοιχα να προσβληθεί με αυτά και η απόφαση που εξαφανίστηκε με την παραδοχή της αίτησης για αναψηλάφηση.

Ανήλικος

είναι το φυσικό πρόσωπο που δεν έχει συμπληρώσει το δέκατο όγδοο έτος της ηλικίαςτου (πρβλ. ΑΚ 127).

Ανταγωγή

είναι το ένδικο βοήθημα, με το οποίο ο εναγόμενος ζητάει δικαστική προστασία για ένα δικότου δικαίωμα, το οποίο επικαλείται μέσα στην ίδια διαδικασία που άρχισε με την αγωγή του αντιδίκουτου. Σε άλλα δίκαια επιτρέπεται κάτι τέτοιο μόνο αν υπάρχει συνάφεια ανάμεσα στο δικαίωμα που επικαλείται ο εναγόμενος με εκείνο που έχει επικαλεστεί ο ενάγων. Όμως στο ελληνικό δίκαιο είναι παραδεκτή η άσκηση ανταγωγής ακόμη κι αν το δικαίωμα που επικαλείται ο εναγόμενος είναι άσχετο. Με την έννοια αυτή, η ανταγωγή δεν είναι γνήσιο μέσο άμυνας του εναγομένου, αλλά απλώς μια μεθόδευση αντιπερισπασμού του αντιδίκουτου, για να ισοφαριστεί η ενδεχόμενη νίκητου ως προς την αγωγή.

Ο θεσμός της ανταγωγής υπαγορεύεται από τη θεμελιακή δικονομική αρχή της οικονομίας της δίκης. Τούτο όμως επιτρέπεται αν δεν υπάρχει πρόβλημα υπέρβασης των ορίων της υλικής αρμοδιότητας του δικαστηρίου, όπως επίσης αν υπάρχει ταυτότητα του είδους της διαδικασίας, τόσο για την αγωγή όσο και για την ανταγωγή.

Το δικαστήριο δεν έχει υποχρέωση να αποφασίσει με το ίδιο διαδικαστικό έγγραφο απόφασης για την αγωγή και για την ανταγωγή. Αν η υπόθεση είναι ώριμη για μία από αυτές, θα εκδοθεί αμέσως γι’ αυτήν οριστική απόφαση, η οποία μάλιστα θα μπορεί να προσβληθεί με έφεση αυτοτελώς, παρόλο που δεν έχει τελειώσει ακόμη ολόκληρη η αρχική διαδικασία στον πρώτο βαθμό δικαιοδοσίας.

Η δικαστική παραδοχή της ανταγωγής δε σημαίνει οπωσδήποτε ότι, αντίστοιχα, θα απορριφθεί η αγωγή. Είναι ενδεχόμενο να γίνουν δεκτές και οι δυο ή να απορριφθούν και οι δυο.

Για να διευκολυνθεί η άσκηση ανταγωγής και να συγκεντρωθεί η εκδίκαση όλων των διαφορών που έχουν οι διάδικοι σε μια ενιαία διαδικασία, η δικονομία επιτρέπει να ασκηθεί η ανταγωγή όχι μόνο έτσι όπως ασκείται η αγωγή, αλλά ακόμη πιο απλά, δηλαδή με τις προτάσεις που κατατίθενται στη γραμματεία του δικαστηρίου, στο πλαίσιο της συζήτησης στο ακροατήριο. Μάλιστα, στις εξαιρετικές περιπτώσεις που δεν είναι υποχρεωτική η κατάθεση έγγραφων προτάσεων, είναι παραδεκτή η άσκηση ανταγωγής με μόνη την προφορική δήλωση του εναγομένου στο ακροατήριο που καταχωρίζεται στα πρακτικά της συνεδρίασης.

Αντανακλαστικές συνέπειες δικαστικής απόφασης

είναι οι δευτερεύουσες έννομες που ενδεχόμενα έχει μια (τελεσίδικη) δικαστική απόφαση, αναφορικά με τις ουσιαστικές σχέσεις των διαδίκων, τις οποίες διαπλάσσει, ανεξάρτητα από το αν ο νικητής διάδικος τις ήθελε, ακόμη και αν αγνοούσε το ενδεχόμενο της δημιουργίαςτους.

Ανταπόδειξη

είναι το δικαίωμα του αντιδίκου εκείνου που έχει το βάρος της απόδειξης να εναντιωθεί στα αποδεικτικά μέσα που προσκομίζει εκείνος.

Κάθε διάδικος έχει το βάρος να αποδείξει τα πραγματικά γεγονότα που συνιστούν τις προϋποθέσεις για να εφαρμοστεί στη δίκη κάποιος ευνοϊκός γι’ αυτόν κανόνας δικαίου. Τούτο σημαίνει ότι έχει τον κίνδυνο μήπως ο δικαστής, μετά την εξάντληση της αποδεικτικής διαδικασίας αμφιβάλλει ως προς την αλήθεια των κρίσιμων πραγματικών γεγονότων που είχε επικαλεστεί. Στόχος λοιπόν της ανταπόδειξης είναι ακριβώς να προκαλέσει αμφιβολία στο δικαστή. Δεν είναι απαραίτητο να πειστεί ο δικαστής απόλυτα για την αναλήθεια των κρίσιμων γεγονότων. Η ανταπόδειξη έχει επιτύχει από τη στιγμή που ο δικαστής άρχισε να κλονίζεται. Η αμφιβολίατου αρκεί για να μη γίνουν δεκτοί οι ισχυρισμοί εκείνου που είχε το βάρος να τους αποδείξει.

Η ανταπόδειξη είναι ένα δικαίωμα που πηγάζει από τη θεμελιακή αρχή της ίσης μεταχείρισης των διαδίκων. Αφού ο ένας διάδικος έχει τη δυνατότητα (και το βάρος) να αποδείξει τους ισχυρισμούςτου, στο πλαίσιο της ίσης μεταχείρισης, πρέπει και ο αντίδικος να έχει αντίστοιχο δικαίωμα για ανταπόδειξη.

Η ανταπόδειξη είναι ένα δικαίωμα που ισχύει αυτοδίκαια, δηλαδή ακόμη κι αν η απόφαση που διέταξε αποδείξεις παρέλειψε να αναφέρει και για τη διεξαγωγή ανταπόδειξης.

Σε εξαιρετικές περιπτώσεις ο νόμος θεωρεί μερικά αποδεικτικά μέσα εξαρχής πειστικά, λχ τον όρκο του διαδίκου, και απαγορεύει την ανταπόδειξη. Όμως και στις περιπτώσεις αυτές δεν αποκλείεται οποιαδήποτε εναντίωση του αντιδίκου. Κάτι τέτοιο θα ήταν αντίθετο με το άρθρο 20 § 7 του συντάγματος που δίνει σε κάθε θιγόμενο το δικαίωμα δικαστικής ακρόασης και προστασίας. Η άμυνα του αντιδίκου γίνεται στις περιπτώσεις αυτές με αντιστροφή του βάρους της απόδειξης, δηλαδή αυτός έχει τον κίνδυνο της αμφιβολίας του δικαστή. Και η αντιστροφή αυτή του βάρους της απόδειξης περιορίζεται μέσα σε αυστηρούς δικονομικούς τύπους, όπως είναι η προηγούμενη επίτευξη αμετάκλητης δικαστικής απόφασης που να διαπιστώνει την ψευδορκία ή η προσβολή δημόσιου εγγράφου ως πλαστού.

Αντεπαγωγή όρκου

Αν, στη διάρκεια πολιτικής δίκης, κάποιο κρίσιμο πραγματικό γεγονός δεν μπορεί ν’ αποδειχτεί με τα συνηθισμένα αποδεικτικά μέσα, λχ με μάρτυρες και έγγραφα, τότε οποιοσδήποτε από τους διαδίκους έχει την ευχέρεια να επαγάγει στον αντιδικότου όρκο, δηλαδή να δηλώσει ότι εξαρτά την απόδειξη του κρίσιμου γεγονότος από τον όρκο που θα δώσει σχετικά ο αντίδικόςτου. Ο όρκος αυτός έχει δεσμευτική αποδεικτική δύναμη για το δικαστή.

Ο αντίδικος, προς τον οποίο έγινε η επαγωγή του όρκου έχει δυο δυνατότητες: είτε να δηλώσει ότι αποδέχεται την επαγωγή και να δώσει τον όρκο, είτε να τον αντεπαγάγει. Στην τελευταία περίπτωση της αντεπαγωγής του όρκου, ο αρχικός διάδικος, που είχε κάνει την επαγωγή του όρκου, και προς τον οποίο ήδη γίνεται η αντεπαγωγή, έχει το βάρος να δώσει αυτός τον αντεπαγόμενο όρκο. Διαφορετικά κινδυνεύει, η απροθυμίατου να χαρακτηριστεί από το δικαστή ως τεκμήριο εναντίον-του, σχετικά με την απόδειξη του γεγονότος, για το οποίο έπρεπε να δοθεί ο όρκος.

Αντέφεση

είναι η διαδικαστική πράξη, με την οποία ο εφεσίβλητος, στο πλαίσιο της εκκρεμούς έφεσης, ζητάει από το δευτερόβαθμο δικαστήριο, να εξαφανίσει το μέρος εκείνο της πρωτόβαθμης οριστικής απόφασης, το οποίο είναι βλαπτικό γι’ αυτόν και το οποίο, φυσικά, δεν έχει προσβάλει ο αντίδικόςτου με τη δικήτου έφεση. Σύμφωνα με την άρχουσα αντίληψη, και η αντέφεση είναι ένδικο μέσο, όμοια όπως και η έφεση, μόνο που δεν έχει αυτοτέλεια, δηλαδή ακολουθεί την τύχη της έφεσης, σε περίπτωση που εκείνη απορριφθεί για τυπικούς, δηλαδή για δικονομικούς, λόγους. Εξαιρετικά η αντέφεση έχει αυτοτέλεια αν ασκήθηκε μέσα στην προθεσμία που έτρεχε εναντίον του εφεσίβλητου για να ασκήσει και αυτός έφεση.

Η αντέφεση, βασικά, ασκείται με δικόγραφο που κατατίθεται στη γραμματεία του δευτερόβαθμου δικαστηρίου και κοινοποιείται στον αντίδικο οχτώ τουλάχιστον ημέρες πριν από την εκδίκαση της έφεσης.

Αντίγραφο

Σύμφωνα με το άρθρο 449, το αντίγραφο έχε/ την ίδια αποδεικτική δύναμη που έχει και το πρωτότυπο του εγγράφου, εφόσον η ακρίβειάτου βεβαιώνεται από τον αρμόδιο υπάλληλο. Το ίδιο ισχύει και για τις φωτοτυπίες. Αρμόδιος να εκδώσει επικυρωμένα αντίγραφα από οποιοδήποτε έγγραφο, του οποίου το πρωτότυπο βρέθηκε στην κατοχήτου, είναι και κάθε δικηγόρος.

Αντιγραφόσημο

είναι έμμεσος φόρος που επιβάλλεται για την παροχή δικαστικών υπηρεσιών, με αφορμή τη χορήγηση από τις γραμματείες των δικαστηρίων επίσημων αντιγράφων των κρίσιμων διαδικαστικών εγγράφων.

Αντιδικία

είναι η διεξαγωγή πολιτικής δίκης με εναντίωση του ενός διαδίκου στους ισχυρισμούς και τα αιτήματα του άλλου διαδίκου. Η εναντίωση αυτή ενδέχεται να έχει μια από τις ακόλουθες μορφές: ο ένας διάδικος είτε α) αρνείται πως έχουν συμβεί τα κρίσιμα πραγματικά γεγονότα που επικαλείται εκείνος, είτε β) αρνείται το νομικό χαρακτηρισμότους, δηλαδή ισχυρίζεται ότι τα γεγονότα τούτα, ακόμη κι αν είναι αληθινά, δε συνιστούν τις προϋποθέσεις του νόμου για να προκαλέσουν την κρινόμενη έννομη συνέπεια, είτε γ) επικαλείται άλλα γεγονότα, τα οποία, αν πραγματικά έχουν συμβεί, εμποδίζουν το επίδικο δικαίωμα να γεννηθεί, ή το καταργούν μεταγενέστερα, ή εμποδίζουν την άσκησήτου.

Αντίθετος κανόνας δικαίου

είναι εκείνος που προσδιορίζει τις προϋποθέσεις, με τις οποίες εμποδίζεται να γεννηθεί το κρίσιμο δικαίωμα, είτε εμποδίζεται η άσκησήτου είτε καταργείται τελειωτικά. Με την έννοια αυτή ο αντίθετος κανόνας αντιδιαστέλλεται από το λεγόμενο βασικό κανόνα δικαίου, δηλαδή εκείνον που προσδιορίζει τις προϋποθέσεις, με τις οποίες γεννιέται το κρίσιμο δικαίωμα.

Αντικειμενικά όρια

είναι η οριοθέτηση της αίτησης παροχής δικαστικής προστασίας, καθώς και της αντίστοιχης απόφασης, με μέτρο τα πραγματικά γεγονότα, στα οποία στηρίζεται η γέννηση και η εξακολούθηση του δικαιώματος, για το οποίο ζητείται και, αντίστοιχα, δίνεται ή δε δίνεται δικαστική προστασία (πρβλ. 216 §1 εδ. α' και 324).

Αντικειμενική σώρευση αγωγών

είναι η ένωση περισσότερων αγωγών του ίδιου ενάγοντα εναντίον του ίδιου εναγομένου στο ίδιο δικόγραφο, με στόχο τη συνεκδίκασήτους, για χάρη οικονομίας χρόνου και δαπάνης.

Αντικειμενικό βάρος της απόδειξης

είναι ο κίνδυνος του διαδίκου να απορριφθεί το αίτημάτου ως ουσιαστικά αβάσιμο (και άρα να χάσει τη δίκη), σε περίπτωση που έχει εξαντληθεί κάθε δυνατότητα χρήσης αποδεικτικών μέσων και ο δικαστής εξακολουθεί να αμφιβάλλει ως προς την αλήθεια ή αναλήθεια των γεγονότων που στηρίζουν το κρίσιμο αίτημα.

Αντικείμενο αναγκαστικής κατάσχεσης

είναι κάθε περιουσιακό δικαίωμα του οφειλέτη που μπορεί να μεταβιβαστεί, σύμφωνα με τους κανόνες του ιδιωτικού δικαίου, εκτός αν επιτρέπεται η εξαίρεσή-του, επειδή αφορά ακατάσχετα πράγματα.

Αντικείμενο απόδειξης

είναι αποκλειστικά και μόνο τα πραγματικά γεγονότα που συνιστούν τις προϋποθέσεις για να γεννηθεί το επίδικο δικαίωμα ή για να εμποδιστεί η γέννησήτου ή για να εμποδιστεί η άσκησήτου ή για να καταργηθεί, εφόσον αμφισβητούνται από τον αντίδικο (335).

Αντικείμενο της δευτερόβαθμης δίκης

είναι αποκλειστικά και μόνο το αίτημα του εκκαλούντα να εξαφανιστεί η προσβαλλόμενη πρωτόβαθμη απόφαση ως λαθεμένη ή να μεταρρυθμιστεί, με βάση τα επικαλούμενα νέα πραγματικά γεγονότα ή αποδεικτικά μέσα. Μόνο εφόσον κριθεί το αίτημα τούτο του εκκαλούντα παραδεκτό και βάσιμο και εξαφανιστεί η προσβαλλόμενη πρωτόβαθμη απόφαση, αναβιώνει η εκκρεμοδικία και ήδη γίνεται αντικείμενο της δευτερόβαθμης δίκης το ίδιο που ήταν και αντικείμενο της πρωτόβαθμης δίκης.

Αντικείμενο της διαφοράς

είναι το επίδικο δικαίωμα, για το οποίο ζητείται δικαστική προστασία. Με την έννοια αυτή, το αντικείμενο της διαφοράς θα πρέπει να περιγράφεται με ακρίβεια στο δικόγραφο της αγωγής (216 § 1 εδ. β').

Ο όρος «αντικείμενο της διαφοράς» δεν πρέπει να συγχέεται με τον παραπλήσιο όρο «αντικείμενο της δίκης»,

Αντικείμενο της δίκης

Πρόκειται για το πιο αμφισβητούμενο ζήτημα στο χώρο της επιστήμης του δικονομικού δικαίου. Για την οριοθέτηση του αντικειμένου της δίκης έχουν υποστηριχθεί δεκάδες θεωρίες, των οποίων η πρακτική σημασία είναι αξιόλογη αναφορικά με τα ακόλουθαα κύρια ερωτήματα:

α) σε περίπτωση που εκκρεμεί προς εκδίκαση μια αγωγή, σε ποια έκταση υπάρχει ταυτότητα αντικειμένου της δίκης, ώστε η εκκρεμοδικία της αρχικής αγωγής εμποδίζει την εκδίκαση δεύτερης αγωγής ανάμεσα στους ίδιους διαδίκους για την ίδια διαφορά;

β) Σε ποια έκταση η τελεσίδικη απόφαση για την πρώτη αγωγή εμποδίζει, με το δεδικασμένοτης, την εκδίκαση δεύτερης αγωγής ανάμεσα στους ίδιους διαδίκους για την ίδια διαφορά;

γ) Αν τα ίδια πραγματικά γεγονότα, κατεφαρμογή διαφορετικών κανόνων δικαίου, γεννούν περισσότερα δικαιώματα, με ποιες προϋποθέσεις τα δικαιώματα αυτά συνιστούν το ίδιο αντικείμενο δίκης, και με ποιες συνιστούν διαφορετικά αντικείμενα δίκης, έτσι ώστε να μπορεί να γίνει στο Ίδιο δικόγραφο αντικειμενική σώρευση αγωγών για τη δικαστική προστασία όλων αυτών των δικαιωμάτων;

Αντίκλητος

είναι το πρόσωπο που εξουσιοδοτείται να παραλαμβάνει, ως εκπρόσωπος άλλου, τα διαδικαστικά έγγραφα που επιδίδονται στον εντολέατου. Ο διορισμός του αντικλήτου γίνεται με δήλωση του εντολέα προς το γραμματέα του πρωτοδικείου, στην περιφέρεια του οποίου έχει την κατοικίατου, ή με ρήτρα σε σύμβαση, αναφορικά με τις δίκες που ενδεχόμενα θα πηγάσουν από αυτή.

Ο πληρεξούσιος δικηγόρος που έχει διοριστεί σύμφωνα με το νόμο, είναι αυτοδίκαια και αντίκλητος του πελάτητου.

Βασικά ο διορισμός αντικλήτου είναι προαιρετικός. Εξαιρετικά είναι υποχρεωτικός. Στην τελευταία περίπτωση, αν δε διοριστεί αντίκλητος, οι επιδόσεις γίνονται νόμιμα στο γραμματέα του δικαστηρίου, ο οποίος είναι αυτοδίκαια αντίκλητος για τον αμελή διάδικο.

Αντίκρουση προτάσεων

είναι η προσθήκη που κάνει κάθε διάδικος (και, ακριβολογώντας, ο δικηγόρος-του) στις έγγραφες προτάσεις που έχει καταθέσει στο δικαστήριο και με την οποία, στις δυο ή τρεις επόμενες μέρες μετά την εκδίκαση στο ακροατήριο, αντικρούει τους πραγματικούς ισχυρισμούς και τα νομικά ή αποδεικτικά επιχειρήματα του αντιδίκουτου.

Αντιμωλία

είναι η διεξαγωγή της συζήτησης στο ακροατήριο με τη συμμετοχή όλων των διαδίκων. Το αντίθετο από την αντιμωλία συζήτηση είναι η ερημοδικία ενός διαδίκου, δηλαδή η διεξαγωγή της συζήτησης στο ακροατήριο δίχως τη συμμετοχήτου.

Ανύπαρκτη απόφαση

Με τον όρο αυτό. το άρθρο 313 προσδιορίζει αποκοινού τις ανυπόστατες και τις αυτοδίκαια άκυρες αποφάσεις. Ο όρος είναι άτυχος. Και τούτο, γιατί εξωνομικά, η ανύπαρκτη απόφαση ταυτίζεται ορολογικά με την ανυπόστατη.

Ανυπόστατη απόφαση

είναι εκείνη που είτε εκδόθηκε από όργανο, το οποίο δεν έχει ιδιότητα δικαστηρίου, λχ εκδόθηκε από τον αστυνόμο ή από δικαστή που είχε ήδη συνταξιοδοτηθεί, είτε είναι ακόμη σχέδιο και δεν έχει δημοσιευθεί επίσημα (313).

Ανυπόστατη διαδικαστική πράξη

είναι εκείνη που δεν έχει ολοκληρωθεί, δηλαδή λείπει μια από τις προϋποθέσεις που συνιστούν το πραγματικό του κανόνα δικαίου, ο οποίος προσδιορίζει τις έννομες συνέπειέςτης. Για παράδειγμα, η αγωγή είναι ανυπόστατη αν το σχετικό δικόγραφο έχει κατατεθεί στη γραμματεία του δικαστηρίου προς το οποίο απευθύνεται, όμως δεν έχει κοινοποιηθεί (ακόμη) στον εναγόμενο (215 § 1).

Ανώτερη βία

Στο ιδιωτικό δίκαιο η έννοια της ανώτερης βίας είναι περιορισμένη. Είναι εκείνο το τυχαίο ζημιογόνο γεγονός που το κρίσιμο πρόσωπο (συνήθως ο οφειλέτης) δε θα μπορούσε να αποφύγει, οσοδήποτε εξιδιασμένη επιμέλεια και αν έδειχνε.

Στο δικονομικό δίκαιο η έννοια της ανώτερης βίας θα πρέπει να προσδιοριστεί ευρύτερα. Και τούτο, γιατί δεν έχει να εξισορροπήσει τα αντίθετα συμφέροντα δυο αντιμέτωπων προσώπων (δανειστή και οφειλέτη), έτσι ώστε να χρειάζεται η αντιδιαστολή ανάμεσα στο τυχαίο γεγονός με στενή έννοια και στην ανώτερη βία. Αντί για τα αντίθετα συμφέροντα ενάγοντα και εναγομένου, η έννοια της ανώτερης βίας στη δικονομία έχει να εξισορροπήσει τις αντίθετες ανάγκες, αφενός, της γρήγορης και. αφετέρου, της σωστής διάγνωσης των επίδικων έννομων σχέσεων. Για την εξισορρόπηση λοιπόν αυτή είναι περιττή η αντιδιαστολή ανάμεσα στην ανώτερη βία και στο τυχαίο γεγονός με στενή έννοια.

Έτσι στο χώρο της δικονομίας, ως ανώτερη βία θα πρέπει να θεωρήσουμε κάθε ανυπαίτια παρεμπόδιση του διαδίκου να ενεργήσει εμπρόθεσμα την κρίσιμη διαδικαστική πράξη.

Αξίωμα του άνευ επικουρίας δικάζεσθαι

Πρόκειται για όρο «απολίθωμα». Με απλά λόγια σημαίνει ότι οι διάδικοι έχουν το βάρος να συγκεντρώσουν όλα τα μέσα υπεράσπισήςτους, και ιδίως τις ενστάσεις, αντενστάσεις και επανενστάσειςτους, στην πρώτη συζήτηση της διαφοράς στο ακροατήριο. Αυτό το σύστημα οι σύγχρονοι συγγραφείς ονομάζουν «συγκεντρωτικό σύστημα».

Αξίωση

είναι το δικαίωμα ενός προσώπου που έχει εναντίον ενός άλλου προσώπου να του ζητήσει να κάνει κάποια πράξη ή να παραλείψει κάποια ενέργεια ή να ανεχθεί τις ενέργειες που 'το βλάφτουν (ΑΚ 247).

Απαίτηση

Ο αστικός κώδικας χρησιμοποιεί συχνό τον όρο «απαίτησις» αντί για το ενοχικό δικαίωμα ή αντί για την αξίωση που πηγάζει από ενοχικό δικαίωμα.

Απάντηση

είναι η θέση που παίρνει κάθε διάδικος, αναφορικά με τους πραγματικούς ισχυρισμούς του αντιδίκουτου. Η πολιτική δικονομία (261) καθιερώνει το βάρος κάθε διαδίκου να αρνηθεί την αλήθεια των πραγματικών γεγονότων που επικαλείται ο αντίδικόςτου. Με επιφύλαξη για τις διαφορές, στις οποίες ισχύει το ανακριτικό σύστημα, λχ στις δίκες διαζυγίου, αν ο διάδικος δεν ανταποκριθεί στο βάρος να αντιτάξει άρνηση, τότε ο αντίδικος απαλλάσσεται από το βάρος να αποδείξει τα κρίσιμα πραγματικά γεγονότα. Σε μια απλουστευμένη μορφή, η δικονομία χαρακτηρίζει την κύρωση τούτη ως τεκμήριο σιωπηρής ομολογίας των κρίσιμων πραγματικών γεγονότων, από την παράλειψη του αντιδίκου να αμφισβήτησα ότι έχουν συμβεί.

Η αρνητική απάντηση του διαδίκου δεν είναι απαραίτητο να είναι ειδική. Μπορεί να είναι γενική, με τη μορφή της γενικής άρνησης όλων των πραγματικών ισχυρισμών του αντιδίκου, δίχως να χρειάζεται να απαριθμηθούν, ένας προς έναν, οι ισχυρισμοί που αμφισβητούνται. Εξάλλου, η άρνηση μπορεί να συνάγεται από άλλους ισχυρισμούς του βαρυνόμενου διαδίκου.

Η αρνητική απάντηση μπορεί να είναι είτε απλή. είτε αιτιολογημένη. Στην πρώτη περίπτωση λχ ο εναγόμενος αρνείται ότι δανείστηκε το ποσό που ισχυρίζεται ο ενάγων. Στη δεύτερη περίπτωση λχ ο εναγόμενος εξηγεί ότι, αν και πήρε από τον ενάγοντα τις κρίσιμες εκατό χιλιάδες δραχμές, όμως δεν τις πήρε ως δανεικά, αλλά για να εξοφληθεί υπόλοιπο τιμήματος που είχε πιστωθεί. Η προσθήκη αιτιολογιών στην αρνητική απάντηση δεν επηρεάζει την αρχική κατανομή των δικονομικών βαρών ανάμεσα στους διαδίκους. Πρόκειται για απλά επιχειρήματα, με στόχο να πείσουν το δικαστή.

Αντικείμενο της απάντησης μπορεί να είναι οποιοσδήποτε πραγματικός ή νομικός ισχυρισμός του αντιδίκου. Όμως αντικείμενο του βάρους αρνητικής απάντησης είναι, μόνο τα πραγματικά γεγονότα, τα οποία επικαλείται ο αντίδικος ως γενεσιουργά της ευνοϊκής γι’ αυτόν έννομης συνέπειας. Για το λόγο τούτο ο διάδικος δεν έχει ανταποκριθεί στο βάρος προς αρνητική απάντηση, αν, λχ αντί να αρνηθεί το κρίσιμο δάνειο, αρνηθεί απλώς την επίδικη υποχρέωσήτου. Το ίδιο ισχύει και αν λχ αρνηθεί την υπαιτιότητάτου, αντί να αρνηθεί τα πραγματικά γεγονότα που στηρίζουν το νομικό τούτο χαρακτηρισμό.

Από τον κίνδυνο φορμαλιστικής αντιμετώπισης προστατεύεται ο διάδικος με τη διακριτική ευχέρεια του δικαστηρίου να ερμηνεύσει μια άτυχη αρνητική δήλωση του διαδίκου ως αρνητική απάντηση στους κρίσιμους πραγματικούς ισχυρισμούς.

Όταν η απάντηση είναι καταφατική, δηλαδή όταν ο διάδικος παραδέχεται πως είναι αληθινά τα πραγματικά γεγονότα που επικαλείται ο αντίδικόςτου, ως γενεσιουργά της ευνοϊκής για εκείνον έννομης συνέπειας, πρόκειται για δικαστική ομολογία. Στην περίπτωση αυτή το δικαστήριο δεσμεύεται να δεχτεί τα ομολογούμενα πραγματικά γεγονότα ως αληθινά, εκτός αν εξαιρετικά ισχύει το ανακριτικό σύστημα, οπότε η ομολογία εκτιμάται ελεύθερα.

Απαράδεκτο

είναι μία από τις μορφές ελαττωματικότητας των διαδικαστικών πράξεων, με τις οποίες ζητείται δικαστική προστασία. Και συνίσταται η μορφή τούτη ελαττωματικότητας στο ότι δεν τηρήθηκε κάποιος δικονομικός κανόνας, με αποτέλεσμα να εμποδίζεται το δικαστήριο να προχωρήσει στην εξέταση της ουσίας της υπόθεσης. Λχ η αγωγή ασκήθηκε από το ανήλικο παιδί, και όχι από το νόμιμο αντιπρόσωπότου. Για το λόγο αυτό είναι απαράδεκτη και δεν επιτρέπεται να εξεταστεί η βασιμότητάτης. Συνήθως το απαράδεκτο οδηγεί στην απόρριψη της ελαττωματικής διαδικαστικής πράξης. Στο παράδειγμα που αναφέρθηκε, η αγωγή απορρίπτεται, ακριβώς ως απαράδεκτη. Όμως δεν αποκλείεται το απαράδεκτο να συνίσταται σε προσωρινή μόνο παρεμπόδιση του δικαστηρίου να εξετάσει τη βασιμότητα της κρίσιμης διαδικαστικής πράξης. Λχ η συνέχιση της δίκης εναντίον των κληρονόμων εμποδίζεται, όσο τρέχει το τετράμηνο διάσκεψης που τους δίνει ο νόμος για να αποδεχτούν ή να αποποιηθούν την κληρονομιά. Στο διάστημα αυτό η κλήσητους προς συζήτηση είναι απαράδεκτη. Αλλά το απαράδεκτο είναι προσωρινό. Το ίδιο ισχύει στην περίπτωση που η αγωγή εισαχθεί σε αναρμόδιο δικαστήριο. Η αγωγή είναι απαράδεκτη εξαιτίας του ελαττώματος τούτου. Όμως δεν απορρίπτεται. Παραπέμπεται στο αρμόδιο δικαστήριο, δίχως να θίγονται οι έννομες συνέπειες της άσκησήςτης, οι οποίες διατηρούνται.

Το απαράδεκτο δεν είναι μορφή ανίσχυρου όλων των διαδικαστικών πράξεων. Αναφέρεται μόνο στις διαδικαστικές πράξεις, με τις οποίες ζητείται δικαστική προστασία ή υποστηρίζεται μια τέτοια αίτηση (επιτευκτικές διαδικαστικές πράξεις). Πρόκειται δηλαδή για τα αιτήματα των διαδίκων, για τους ισχυρισμούςτους, καθώς και για την επίκληση των αποδεικτικών μέσων. Αντίθετα δεν υπάρχει περιθώριο χαρακτηρισμού ως απαράδεκτης μιας διαδικαστικής πράξης, με την οποία παρέχεται η δικαστική προστασία ή διαπλάσσεται η σχετική διαδικασία, όπως είναι λχ η εξέταση του μάρτυρα, η παραίτηση από την αγωγή και η κατάσχεση περιουσίας του οφειλέτη (διαμορφωτικές διαδικαστικές πράξεις). Στις περιπτώσεις αυτές η παράβαση κάποιου δικονομικού κανόνα δεν προκαλεί απαράδεκτο της κρίσιμης διαδικαστικής πράξης, αλλά την ακυρότητάτης. Δεν ισχύουν δηλαδή οι έννομες συνέπειέςτης, ύστερα από σχετική δικαστική απόφαση.

Η αντιδιαστολή του απαραδέκτου (των ελαττωματικών επιτευκτικών διαδικαστικών πράξεων) από τη δικονομική ακυρότητα (των διαμορφωτικών διαδικαστικών πράξεων) έχει αξιόλογη σημασία που εκδηλώνεται προς τις ακόλουθες κατευθύνσεις:

Πρώτα, εννοιολογικά. Ακυρότητα σημαίνει αποδυνάμωση των έννομων συνεπειών της κρίσιμης πράξης. Ενώ απαράδεκτο σημαίνει παρεμπόδιση του δικαστηρίου να προχωρήσει στην εξέταση της βασιμότητας της κρίσιμης πράξης, παρόλο που δεν είναι άκυρη, δηλαδή παρόλο που ισχύουν οι έννομες συνέπειέςτης.

Δεύτερο, ως προς το βάρος της απόδειξης. Τα πραγματικά γεγονότα που συνιστούν το ελάττωμα της κρίσιμης διαδικαστικής πράξης θα πρέπει να αποδειχτούν από το διάδικο που επικαλείται την ακυρότητα, όταν πρόκειται για διαμορφωτική διαδικαστική πράξη. Αντίθετα, τα πραγματικά γεγονότα που στηρίζουν το παραδεκτό της κρίσιμης διαδικαστικής πράξης θα πρέπει να αποδειχτούν από τον αντίδικο εκείνου που επικαλείται το απαράδεκτο, όταν πρόκειται για εππευκτική διαδικαστική πράξη.

Το απαράδεκτο δεν ισχύει αυτεπάγγελτα, θα πρέπει vα απαγγελθεί με δικαστική απόφαση. Αν το δικαστήριο παράνομα παραλείψει να απαγγείλει το απαράδεκτο, καθώς και αν το απαγγείλει λαθεμένα, τότε η οριστικήτου απόφαση προσβάλλεται με έφεση, και η τελεσίδικη με αναίρεση.

Αλλά αν περάσουν άπραχτες οι προθεσμίες για την άσκηση των ένδικων τούτων μέσων, το ελάττωμα θεραπεύεται αμετάκλητα.

Απλή ομοδικία

είναι η σώρευση στο ίδιο δικόγραφο και η συνεκδίκαση περισσότερων αγωγών που ασκούν αποκοινού είτε ένας ενάγων εναντίον διαφορετικών εναγομένων, είτε περισσότεροι ενάγοντες εναντίον του ίδιου εναγομένου, είτε περισσότεροι ενάγοντες εναντίον περισσότερων εναγομένων. Η απλή ομοδικία προσδιορίζεται και ως υποκειμενική σώρευση αγωγών και επιτρέπεται μόνο στις περιπτώσεις που ορίζει η δικονομία(74).

Απλή πρόσθετη παρέμβαση

είναι η συμμετοχή στη δίκη τρίτου προσώπου, δίχως να πάρει την ιδιότητα κύριου διαδίκου, με μοναδικό στόχο να βοηθήσει εκείνον το διάδικο, για χάρη του οποίου παρεμβαίνει.

Απογραφή

είναι η καταγραφή περιουσιακών στοιχείων που γίνεται με το κύρος της δικαστικής αρχής.

Αυτή η καταγραφή είναι χρήσιμη προς δύο διαφορετικές κατευθύνσεις: ως ασφαλιστικό μέτρο και ως μέτρο εκούσιας δικαιοδοσίας.

Ως ασφαλιστικό μέτρο, η απογραφή διατάζεται από το δικαστήριο, ύστερα από αίτηση του δανειστή και αποβλέπει στην καταγραφή των περιουσιακών στοιχείων του οφειλέτητου, ώστε να γνωρίζει τι μπορεί να κατάσχει, όταν επιτύχει τη δικαστική καταδίκη του οφειλέτη να πληρώσει το χρηματικό ποσό που του οφείλει.

Ως μέτρο εκούσιας δικαιοδοσίας, η απογραφή διατάζεται από το δικαστήριο, ύστερα από αίτηση οποιουδήποτε έχει έννομο συμφέρον (συνήθως του κληρονόμου) και αποβλέπει στην καταγραφή των περιουσιακών στοιχείων, ώσπου ο δικαιούχος-τους να μπορέσει να τα πάρει στην κατοχήτου. Και τούτο, γιατί, διαφορετικά, υπάρχει ο κίνδυνος της διαρπαγήςτους από τρίτους.

Η απογραφή γίνεται από ειρηνοδίκη ή από συμβολαιογράφο. Συνήθως έχει προηγηθεί η σφράγιση των περιουσιακών στοιχείων που πρόκειται να απογραφούν, φρόνιμο είναι, μετά την απογραφή, και εφόσον εξακολουθεί να υπάρχει η ανάγκη που την προκάλεσε, να επακολουθεί η παράδοση των περιουσιακών στοιχείων της απογραφής σε δικαστικό μεσεγγυούχο προς φύλαξη.

Απόγραφο

είναι το αντίγραφο του εκτελεστού τίτλου που περιέχει το λεγόμενο εκτελεστήριο τύπο. Αναγκαστική εκτέλεση για τη βίαιη πραγματοποίηση υποχρέωσης δεν μπορ fi να γίνει παρά μόνο με εκτελεστό τίτλο, δηλαδή με δημόσιο έγγραφο, το οποίο βεβαιώνει την κρίσιμη υποχρέωση και περιέχεται στον κατάλογο του άρθρου 904. Στο αντίγραφο λοιπόν του εκτελεστού τίτλου προστίθεται ο εκτελεστήριος τύπος, δηλαδή διαταγή της πολιτείας, στο όνομα του ελληνικού λαού, προς τα αρμόδια όργανα της αναγκαστικής εκτέλεσης να εκτελέσουν βίαια τον κρίσιμο εκτελεστό τίτλο.

Η αναγκαστική εκτέλεση αρχίζει με την επίδοση από το δανειστή προς τον οφειλέτη αντιγράφου του απογράφου, μαζί με γραπτή πρόσκληση να συμμορφωθεί εκούσια με την υποχρέωση που βεβαιώνει ο εκτελεστός τίτλος. Αν περάσουν άπραχτες τρεις μέρες από την επίδοση αυτή, το αρμόδιο όργανο της εκτέλεσης, ύστερα από εντολή του δανειστή, ενεργεί τα μέτρα εξαναγκασμού του οφειλέτη που προβλέπει^ η πολιτική δικονομία.

Αποδεικτικά μέσα

είναι τα μέσα, στα οποία μπορεί να στηριχθεί το δικαστήριο για να αντλήσει τη γνώσητου ως προς την αλήθεια ή αναλήθεια των πραγματικών γεγονότων που επικαλούνται και αποκρούουν οι διάδικοι.

Τα αποδεικτικά μέσα είναι η ομολογία, η αυτοψία, η πραγματογνωμοσύνη, οι μάρτυρες, η εξέταση των διαδίκων ο όρκος διαδίκου, τα έγγραφα και τα δικαστικά τεκμήρια.

Αποδεικτική δύναμη

είναι η ικανότητα του αποδεικτικού μέσου να στηρίξει τη γνώση του δικαστή ως προς την αλήθεια ή αναλήθεια του κρίσιμου πραγματικού γεγονότος. Σε ορισμένες περιπτώσεις ο νόμος δεσμεύει το δικαστή να δεχτεί ότι το αποδεικτικό μέσο έχει την ικανότητα αυτή, όπως λχ η δικαστική ομολογία, τα δημόσια έγγραφα και ο επακτός όρκος. Όμως βασικά ο δικαστής εκτιμάει ελεύθερα την αποδεικτική δύναμη των αποδεικτικών μέσων, λχ την αξιοπιστία των μαρτύρων.

Αποδεικτικό έγγραφο

είναι το αποδεικτικό μέσο, το οποίο συνίσταται στην έγγραφη καταχώριση και βεβαίωση δήλωσης ενός ή περισσότερων προσώπων ότι έχουν συμβεί είτε πράξεις, δεσμευτικές γι’ αυτά, είτε πραγματικά γεγονότα που τα βλάφτουν.

Αν η καταχώριση αυτή γίνεται από δημόσιο υπάλληλο ή λειτουργό ή πρόσωπο που ασκεί δημόσια υπηρεσία ή λειτούργημα, πρόκειται για δημόσιο έγγραφο. Σε κάθε άλλη περίπτωση το έγγραφο χαρακτηρίζεται ως ιδιωτικό.

Αποδεικτικοί λόγοι

είναι οι εξωδικονομικοί τρόποι γνώσης που στηρίζονται στους κανόνες της τυπικής λογικής και έχουν ως στόχο την έμμεση δικαστική γνώση του κρίσιμου πραγματικού γεγονότος. Τέτοιοι αποδεικτικοί λόγοι είναι τα δικαστικά τεκμήρια και τα διδάγματα της κοινής πείρας.

Απόδειξη

είναι η φανέρωση της αλήθειας κάποιου ισχυρισμού. Στην πολιτική δίκη, το δικαστήριο έχει καθήκον να κάνει διάγνωση (και μάλιστα δεσμευτική) αν ισχύει ή όχι η έννομη σχέση (το δικαίωμα ή το σύμπλεγμα από δικαιώματα και υποχρεώσεις) που επικαλείται ο ένας διάδικος και αποκρούει ο άλλος. Για να μπορέσει το δικαστήριο να κάνει τη διάγνωση τούτη, θα πρέπει να εξετάσει προηγουμένως αν είναι αληθινά τα πραγματικά γεγονότα, στα οποία ο ενάγων στηρίζει τη δημιουργία του επίδικου δικαιώματος και, σε καταφατική περίπτωση, αν τα γεγονότα τούτα συνιστούν τις προϋποθέσεις εκείνου του κανόνα δικαίου που προσδιορίζει πώς δημιουργείται η κρίσιμη έννομη σχέση.

Η εξέταση τούτη γίνεται με την απόδειξη. Βασικά το δικαστήριο δεν είναι ελεύθερο να διαπιστώσει την αλήθεια των προτεινόμενων πραγματικών γεγονότων, με όποιο τρόπο αυτό κρίνει σκόπιμο. Ισχύει η λεγόμενη δικονομική απόδειξη. Δηλαδή το δικαστήριο δεσμεύεται να περιοριστεί στα αποδεικτικά μέσα που προβλέπει η δικονομία, μέσα στις προθεσμίες που ορίζονται και με την αυστηρή διαδικασία που είναι η εγγύηση για αμερόληπτη κρίση. Σε εξαιρετικές περιπτώσεις, που ορίζει ρητά ο νόμος, το δικαστήριο μπορεί να ενεργήσει ανεξάρτητα από τους δικονομικούς κανόνες (ελεύθερη απόδειξη), όπως λχ στα ασφαλιστικά μέτρα.

Απόδειξη με την πρώτη ματιά

είναι εκείνο το συμπέρασμα για τη συνδρομή μιας προϋπόθεσης του νόμου που συνίσταται σε αξιολογική κρίση, λχ της υπαιτιότητας του εναγομένου, παρόλο που δεν έχουν αποδειχτεί τα πραγματικά γεγονότα, τα οποία άμεσα θα στήριζαν την αξιολογική τούτη κρίση, εφόσον έχουν αποδειχτεί ή είναι αναμφίβολα άλλα γεγονότα, τα οποία, σύμφωνα με τους κανόνες της λογικής, δικαιολογούν έμμεσα να γίνει η αξιολογική κρίση που προϋποθέτει ο νόμος. Έτσι λχ, αν στο μπουκάλι πορτοκαλάδας βρεθεί μια ψόφια κατσαρίδα, δικαιολογείται, στο πλαίσιο της απόδειξης με την πρώτη ματιά, ότι η υπαιτιότητα βαρύνει τον κατασκευαστή της πορτοκαλάδας, γιατί, λογικά, αποκλείεται να οφείλεται σε υπαιτιότητα κάποιου άλλου προσώπου.

Αποδοχή

Πρόκειται για όρο ταυτόσημο με την αναγνώριση.

Αποκατάσταση στην προηγούμενη θέση

Χαρακτηρίζεται στην πολιτική δικονομία, πρώτα πρώτα, η θεραπεία της έκπτωσης του διαδίκου από το δικαίωμα να επιχειρήσει κάποια διαδικαστική πράξη εξαιτίας της άπρακτης παρόδου της προθεσμίας, μέσα στην οποία έπρεπε να ενεργήσει, στην περίπτωση που το δικαστήριο κρίνει ότι δεν τήρησε την προθεσμία από δόλο του αντιδίκουτου ή από ανώτερη βία.

Εξάλλου, ως αποκατάσταση στην προηγούμενη θέση, χαρακτηρίζεται στην πολιτική δικονομία η καταδίκη του διαδίκου που αρχικά είχε νικήσει και είχε εκτελέσει την ευνοϊκή γι’ αυτόν απόφαση, να αποδώσει την ωφέλεια που είχε από την εκτέλεση, σε περίπτωση που ο ηττημένος διάδικος άσκησε ένδικο μέσο και πέτυχε, όχι μόνο την εξαφάνιση της αρχικής βλαπτικής απόφασης, αλλά και την τελεσίδικη (ή αμετάκλητη) απόρριψη του αιτήματος του αντιδίκουτου.

Και με τις δυο έννοιες, η αποκατάσταση στην προηγούμενη θέση διατάζεται μβ δικαστική απόφαση.

Αποκλειστική δωσιδικία

είναι η τοπική αρμοδιότητα, που είναι δεσμευτική για τον ενάγοντα, έτσι που να μην μπορεί να ασκήσει την αγωγήτου παραδεκτά στο δικαστήριο, στην περιφέρεια του οποίου ο εναγόμενος έχει την κατοικίατου. Τέτοια αποκλειστική δωσιδικία είναι λχ της τοποθεσίας του ακινήτου, σε περίπτωση εμπράγματης αγωγής.

Απόφαση δικαστική

είναι η διαδικαστική πράξη, με την οποία το δικαστήριο παρέχει τη ζητούμενη έννομη προστασία και διατάζει τα απαραίτητα μέτρα για τη διεξαγωγή της σχετικής διαδικασίας. Ο ορισμός αυτός δείχνει ότι όλες οι δικαστικές αποφάσεις δεν έχουν το ίδιο περιεχόμενο. Οι αποφάσεις, με τις οποίες γίνεται η παροχή ή η άρνηση παροχής δικαστικής προστασίας, χαρακτηρίζονται ως οριστικές αποφάσεις, ενώ οι αποφάσεις που απλώς διατάζουν τα απαραίτητα μέτρα για τη διεξαγωγή της διαδικασίας, χαρακτηρίζονται ως μη οριστικές. Ακριβολογώντας, δικαστικές αποφάσεις, ως μέσα έκφρασης της δικαιοδοτικής λειτουργίας του κράτους είναι οι οριστικές αποφάσεις. Οι μη οριστικές αποφάσεις είναι απλές διαταγές που περιέχουν δικαστικά μέτρα.

Με την έννοια αυτή οι (οριστικές) δικαστικές αποφάσεις διακρίνονται από άλλες πράξεις, με τις οποίες εκφράζεται η δράση της κρατικής εξουσίας, και ίδιες από τις διοικητικές πράξεις.

Απόφαση καταντιμωλία

είναι η απόφαση η οποία εκδίδεται στις περιπτώσεις που η εκδίκαση της υπόθεσης έγινε με την παρουσία στο ακροατήριο και την ενεργό συμμετοχή στη διαδικασία όλων των διαδίκων. Με την έννοια αυτή, η καταντιμωλία απόφαση αντιδιαστέλλεται από την ερήμην απόφαση.

Άρειος Πάγος

είναι το ιεραρχικά ανώτατο πολιτικό δικαστήριο που έχει αρμοδιότητα να δικάζει τις αναιρέσεις για την εξαφάνιση των τελεσίδικων δικαστικών αποφάσεων που είναι νομικά λαθεμένες.

Αρμοδιότητα

είναι το ποσοστό δικαιοδοσίας που έχει κάθε δικαστήριο για την εκδίκαση των διαφορών και υποθέσεων.

Αρνησιδικία

είναι η παράλειψη του δικαστηρίου να προχωρήσει στη διαδικαστική πράξη που έχει υπηρεσιακό καθήκον να ασκήσει, και ιδίως να εκδώσει δικαστική απόφαση, αναφορικά προς το αίτημα παροχής δικαστικής προστασίας που εκκρεμεί.

Αρνητική αγωγή

είναι η αγωγή που έχει ως αντικείμενο τη διάγνωση της κυριότητας του ενάγοντα στο επίδικο πράγμα, καθώς και της αξίωσήςτου εναντίον του εναγομένου, να πάψει να του προσβάλλει την κυριότητάτου, σε περίπτωση που η προσβολή αυτή δεν έχει γίνει με αφαίρεση ή κατακράτηση του πράγματος (ΑΚ 1108).

Αρνητική αναγνωριστική αγωγή

είναι η αγωγή που έχει ως αντικείμενο το αίτημα του ενάγοντα να αναγνωριστεί ότι ο εναγόμενος δεν έχει το δικαίωμα που ισχυρίζεται ότι έχει.

Αρχή της έγγραφης απόδειξης

υπάρχει με τη σωρευτική συνδρομή δυο στοιχείων: ενός αντικειμενικού και ενός υποκειμενικού. Το αντικειμενικό συνίσταται στο ότι έχει συνταχθεί αποδεικτικό έγγραφο, το οποίο έχει όλα τα προαπαιτούμενα του κύρους των εγγράφων. Και το υποκειμενικό στοιχείο συνίσταται στο ότι το δικαστήριο δέχεται πως, με το έγγραφο αυτό, αν και δεν αποδείχνεται εντελώς το κρίσιμο πραγματικό γεγονός, όμως πιθανολογείται ότι έχει συμβεί.

Ασφαλιστικό μέτρα

είναι τα μέτρα προσωρινής δικαστικής προστασίας, σε περίπτωση που προβλέπεται ότι η οριστική δικαστική προστασία του κρίσιμου δικαιώματος θα καθυστερήσει, εφόσον πιθανολογείται κίνδυνος να αποξενωθεί ο οφειλέτης από τα κατασχετά περιουσιακά στοιχείατου, έτσι που να μην μπορεί να επακολουθήσει αναγκαστική εκτέλεση, μετά τη δικαίωση του δανειστή, ή εφόσον πιθανολογείται επείγουσα ανάγκη προσωρινής ρύθμισης της λειτουργίας του κρίσιμου δικαιώματος και πριν από την οριστικήτου διάγνωση.

Ασφαλιστικά μέτρα για την εξασφάλιση της μελλοντικής αναγκαστικής εκτέλεσης είναι η προσημείωση υποθήκης, η εγγυοδοσία, η συντηρητική κατάσχεση, η δικαστική μεσεγγύηση, η σφράγιση (αποσφράγιση και απογραφή), καθώς και η δημόσια κατάθεση.

Ασφαλιστικά μέτρα για την προσωρινή ρύθμιση της λειτουργίας του δικαιώματος είναι η προσωρινή επιδίκαση απαιτήσεων και η προσωρινή ρύθμιση της κατάστασης.

Ατελής δικαιοδοσία

η εξουσία του δικαστή να ενεργήσει αποδείξεις ή να εξοπλίσει το κρίσιμο δικαίωμα με εκτελεστό τίτλο, όταν δε συνοδεύεται από την παράλληλη εξουσία και για τη δεσμευτική διάγνωση του δικαιώματος τούτου με δύναμη δεδικασμένου.

Αυτεπάγγελτη ενέργεια

η εξουσία του δικαστηρίου να συλλέξει το κρίσιμο πραγματικό και αποδεικτικό υλικό, όπως επίσης να εξετάσει τη νομική βασιμότητάτου, δίχως να χρειάζεται πρόταση διαδίκου και δίχως να μπορεί να εμποδιστεί από αντίθετη συμφωνία των διαδίκων.

Αυτοπρόσωπη εμφάνιση διαδίκου

είναι η περίπτωση που ο διάδικος δε θεωρείται οικονομικώς παρών, με μόνη την παρουσία του πληρεξούσιου δικηγόρουτου, αλλά πρέπει να προσέλθει και ο ίδιος, προκειμένου να δώσει είτε διασαφήσεις, είτε τον όρκο που του έχει επαχθεί ή αντεπαχθεί, είτε να εξεταστεί, ως αποδεικτικό μέσο.

Αυτοτελής αίτηση

είναι η αίτηση που έχει ως αντικείμενο τη διάγνωση ενός αυθύπαρκτου δικαιώματος. Με την έννοια αυτή η αυτοτελής αίτηση αντιδιαστέλλεται, αφενός, από τις καταχρηστικές ενστάσεις, που περιέχουν αίτημα για να διαγνωστεί ότι δεν έχει γεννηθεί ή ότι εμποδίζεται να ασκηθεί ή ότι έχει καταργηθεί το επίδικο δικαίωμα, για το οποίο εκκρεμεί ήδη αυτοτελής αίτηση του αντιδίκου, όπως επίσης, αφετέρου, από τις ενδοδιαδικαστικές αιτήσεις, όπως λχ την αίτηση αυτοψίας ή αναβολής της συζήτησης, αναφορικά με την ήδη εκκρεμή αυτοτελή αίτηση.

Αυτοτελής πρόσθετη παρέμβαση

είναι η συμμετοχή στη δίκη τρίτου προσώπου, ως κύριου διαδίκου, δίχως να υποβάλλει νέο (δικότου) αίτημα παροχής δικαστικής προστασίας, αλλά με στόχο να γίνει δεκτό ή να απορριφθεί το αυτοτελές αίτημα δικαστικής προστασίας που ήταν εκκρεμές ήδη πριν από την παρέμβασήτου.

Αυτοψία

είναι η άμεση αντίληψη που αποκτάει ο δικαστής, με τα δικάτου αισθητήρια όργανα, σύμφωνα με τους σχετικούς αποδεικτικούς κανόνες, ως προς την αμφισβητούμενη κρίσιμη κατάσταση του επίδικου ή κάποιου άλλου αντικειμένου.

Βαθμός δικαιοδοσίας

είναι το επίπεδο της εξουσίας του δικαστηρίου να δικάσει την υπόθεση, ανάλογα με τη θέση που έχει το δικαστήριο τούτο στην ιεραρχική διαβάθμιση των δικαστηρίων. Η ιεραρχική αυτή διαβάθμιση των δικαστηρίων γίνεται με μέτρο αν το δικαστήριο δικάζει απευθείας την αγωγή (πρωτόβαθμο δικαστήριο) ή μόνο αφού έχει ελέγξει ως λαθεμένη την οριστική απόφαση του πρωτόβαθμου δικαστηρίου και την έχει εξαφανίσει, ύστερα από έφεση (δευτερόβαθμο δικαστήριο).

Ορισμένοι συγγραφείς χαρακτηρίζουν τον Άρειο Πάγο ως δικαστήριο τρίτου βαθμού δικαιοδοσίας. Η άρχουσα αντίληψη είναι αντίθετη, αν και δε στηρίζεται σε πειστικά επιχειρήματα, αφού και ο Άρειος Πάγος, τελικά, ξαναδικάζει την αγωγή, ύστερα από την εξαφάνιση της λαθεμένης τελεσίδικης απόφασης που είχε προσβληθεί με την αναίρεση.

Βαριά αμέλεια

είναι η συμπεριφορά του προσώπου που προκάλεσε το κρίσιμο παράνομο αποτέλεσμα, σε περίπτωση που οποιοσδήποτε άλλος θα το είχε προβλέψει και θα το είχε απόφυγα, έτσι που, αν και δεν αποδείχνεται, όμως λογικά να πιθανολογείται ότι το είχε προβλέψει και το είχε αποδεχτεί.

Βάρος

είναι ο κίνδυνος του διαδίκου να χάσει τη δίκη σε περίπτωση που δεν ασκήσει την προβλεπόμενη από τη δικονομία διαδικαστική πράξη.

Με την έννοια αυτή το βάρος αντιδιαστέλλεται από την υποχρέωση, δηλαδή από τη δέσμευση κάποιου προσώπου απέναντι σε ένα άλλο πρόσωπο, η οποία έχει ως αντικείμενο την επιχείρηση, παράλειψη ή ανοχή μιας πράξης. Εκεί που η έννομη τάξη καθιερώνει υποχρέωση, δίνει αντίστοιχα τη δυνατότητα του καταναγκασμού. Αντίθετα, όπου καθιερώνεται βάρος, δεν υπάρχει περιθώριο για αναγκαστική εκτέλεση. Όμως έμμεσα εξωθείται το πρόσωπο πού έχει το κρίσιμο βάρος, να συμπεριφερθεί αντίστοιχα, γιατί διαφορετικά έχει τον κίνδυνο να υποστεί ζημιά.

Βάση αγωγής

Είναι το πραγματικό και νομικό υλικό, στο οποίο ο ενάγων στηρίζει το αίτημάτου για να διαγνωστεί το επίδικο δικαίωμα. Με την έννοια αυτή γίνεται διάκριση ανάμεσα στη νομική και στην ιστορική βάση της αγωγής. Νομική βάση είναι ο κανόνας του δικαίου που ορίζει με ποιες προϋποθέσεις γεννιέται το επίδικο δικαίωμα. Ιστορική βάση είναι τα πραγματικά γεγονότα που συνιστούν τις προϋποθέσεις του κανόνα δικαίου.

Βασικός κανόνας δικαίου

είναι ο κανόνας δικαίου που ορίζει τις προϋποθέσεις με τις οποίες γεννιέται το επίδικο δικαίωμα. Με την έννοια αυτή αντιδιαστέλλεται ο βασικός κανόνας από τους αντίθετους, δηλαδή εκείνους που στηρίζουν τις ενστάσεις του αντιδίκου.

Βεβαιωτικός όρκος

είναι η ένορκη διαβεβαίωση του οφειλέτη ότι δεν έχει το αντικείμενο της αναγκαστικής εκτέλεσης. Ο όρκος αυτός είναι γνωστός και ως φανερωτικός όρκος (861 και 952).

Βιβλία διεκδικήσεων

είναι τα δημόσια βιβλία του υποθηκοφυλακείου, στα οποία γίνεται εγγραφή των αγωγών για την αναγνώριση κυρίως εμπραγμάτων δικαιωμάτων σε ακίνητα, ώστε να υπάρχει πληροφόρηση των συναλλασσομένων για τις υφιστάμενες σχετικές αντιδικίες.

Βιβλία κατασχέσεων

είναι τα δημόσια βιβλία του υποθηκοφυλακείου, στα οποία γίνεται εγγραφή των εκθέσεων, με τις οποίες γίνονται οι κατασχέσεις των ακινήτων, ώστε να υπάρχει πληροφόρηση των συναλλασσομένων για τις υφιστάμενες σχετικές δεσμεύσεις.

Βιβλία μεταγραφών

είναι τα δημόσια βιβλία του υποθηκοφυλακείου, στα οποία γίνεται εγγραφή των δικαιοπραξιών, με τις οποίες συνιστώνται, μεταβιβάζονται ή καταργούνται εμπράγματα δικαιώματα σε ακίνητα.

Βιβλία υποθηκών

είναι τα δημόσια βιβλία του υποθηκοφυλακείου, στα οποία γίνεται εγγραφή των δικαιοπραξιών και δικαστικών αποφάσεων, με τις οποίες συνιστώνται υποθήκες ή διατάζονται προσημειώσεις υποθηκών σε ακίνητα για την εξασφάλιση των αντίστοιχων αξιώσεων των δανειστών, ώστε να υπάρχει πληροφόρηση των συναλλασσομένων για τις υφιστάμενες επιβαρύνσεις.

Βλάβη διαδίκου

είναι η μη ικανοποίηση του ιδιωτικού συμφέροντος διαδίκου, για χάρη του οποίου η δικονομία αξιώνει την τήρηση ορισμένης διαδικασίας ή ορισμένου τύπου, όταν ασκούνται οι διαδικαστικές πράξεις.

Γαμικές διαφορές

είναι οι διαφορές που έχουν ως αντικείμενο το διαζύγιο ή την ακύρωση του γάμου ή την αναγνώριση της ύπαρξης ή ανυπαρξίαςτου, ή τη διάγνωση των μη περιουσιακών σχέσεων των συζύγων.

Γενική νόμιμη δωσιδικία

είναι η τοπική αρμοδιότητα που προσδιορίζεται με μέτρο την κατοικία του εναγόμενου φυσικού προσώπου ή την έδρα του εναγόμενου νομικού προσώπου και ισχύει για όλες, βασικά, τις αγωγές που ασκούνται εναντίον του προσώπου τούτου.

Γνήσια ένσταση

είναι η ένσταση που είναι, παράλληλα, ένσταση και με ουσιαστική και με δικονομική έννοια. Δηλαδή είναι η διαδικαστική πράξη άμυνας του εναγομένου, με την οποία ζητάει να απορριφθεί η αγωγή, επειδή ασκεί το δικαίωμα να αρνηθεί την παροχή που του δίνει το ουσιαστικό δίκαιο.

Γνήσια προθεσμία

είναι η προθεσμία, μέσα στην οποία ο διάδικος έχει δικαίωμα να άσκησα την κρίσιμη διαδικαστική πράξη, εφόσον η προθεσμία αυτή έχει ταχθεί για να εξυπηρετήσει το συμφέρον του αντιδίκου για γοργή πρόοδο και περάτωση της δίκης.

Με την έννοια αυτή, η γνήσια προθεσμία αντιδιαστέλλεται από την καταχρηστική, δηλαδή από τα ανελαστικά χρονικά διαστήματα που καθιερώνονται για χάρη του γενικότερου συμφέροντος.

Γνήσια τριτανακοπή

είναι η ακυρωτική τριτανακοπή, δηλαδή η τριτανακοπή που έχει ως αίτημα την ακύρωση της δικαστικής απόφασης που έχει εκδοθεί στο πλαίσιο δίκης, στην οποία δεν είχε μετάσχει, ούτε είχε δικονομικό βάρος να μετάσχει ο τρίτονακόπτων.

Γνησιότητα εγγράφου

είναι η διαπίστωση ότι η δήλωση που περιέχεται στο κρίσιμο αποδεικτικό έγγραφο προέρχεται πραγματικά από το συντάκτη του εγγράφου τούτου.

Για τα δημόσια έγγραφα ισχύει τεκμήριο γνησιότητας, ενώ για τα ιδιωτικά η διαπίστωση της γνησιότητας εξαντλείται στη διαπίστωση της γνησιότητας της υπογραφής του εγγράφου. Αν υπάρχει αλλοίωση στο περιεχόμενο του εγγράφου, τότε δεν πρόκειται για έλλειψη γνησιότητας, αλλά για πλαστογραφία.

Γνωμοδότηση

είναι η (διαδικαστική) πράξη του πραγματογνώμονα, με την οποία (έγγραφα ή προφορικά) κάνει τη διαπίστωση του αποδεικτικού γεγονότος ή/και την αξιολόγησή-του, με βάση τους ειδικούς κανόνες της επιστήμης ή τέχνηςτου.

Γνωστόν τω δικαστηρίω

είναι το δικαστικό πασίδηλο, δηλαδή το πραγματικό εκείνο γεγονός που πρέπει ή μπορεί να ξέρει ο δικαστής από δημόσιο έγγραφο που βρίσκεται στο αρχείο του δικαστηρίου, στο οποίο υπηρετεί, εφόσον το έγγραφο τούτο έχει δεσμευτική αποδεικτική δύναμη για όλο τον κόσμο.

Δανειστής

στην κοινή γλώσσα θεωρείται εκείνος που έχει αξίωση από δάνειο που έκανε. Όμως στην πολιτική δικονομία, και γενικότερα στο δίκαιο, ως δανειστής χαρακτηρίζεται το πρόσωπο που έχει αξίωση, από οποιαδήποτε νομική αιτία, εναντίον άλλου προσώπου.

Δεδικασμένο

είναι η δέσμευση ορισμένου κύκλου προσώπων από τη θετική ή αρνητική διάγνωση της έννομης σχέσης που έκανε το δικαστήριο με την απόφασήτου.

Δημόσιο

είναι το νομικό πρόσωπο του κράτους, στο πλαίσιο των περιουσιακών σχέσεώντου.

Δημόσιο έγγραφο

είναι το αποδεικτικό έγγραφο που το έχει συντάξει δημόσιος υπάλληλος ή λειτουργός ή πρόσωπο που ασκεί δημόσια υπηρεσία ή λειτουργία, μέσα στον κύκλο της αρμοδιότητάςτου.

Διαδικασία

είναι η αλυσίδα των διαδικαστικών πράξεων που αρχίζει με την υποβολή της αίτησης παροχής έννομης προστασίας και τελειώνει είτε με δικαστική ή συμβιβαστική ικανοποίηση της αίτησης αυτής, είτε με την απόρριψήτης, είτε με την ανόκλησήτης.

Διαδικαστικά έγγραφα

είναι τα έγγραφα που βεβαιώνουν τις διαδικαστικές πράξεις. Τα έγγραφα αυτά είναι οι δικαστικές εκθέσεις, τα δικόγραφα, οι προτάσεις των διαδίκων, τα πρακτικά και η δικαστική απόφαση.

Διαδικαστικές προϋποθέσεις της δίκης

είναι οι δικονομικές προϋποθέσεις που πρέπει να συντρέχουν για να χαρακτηριστεί η αγωγή ως παραδεκτή, δηλαδή για να μπορέσει το δικαστήριο να προχωρήσει στην εξέταση της βασιμότητάςτης.

Διαδικαστική πράξη

είναι η πράξη, της οποίας το κύριο χαρακτηριστικό γνώρισμα συνίσταται στο ότι άμεσα ή έμμεσα συμβάλλει στη διάπλαση είτε των δικονομικών σχέσεων των υποκειμένων της δίκης, είτε της διαδικασίας για την παροχή έννομης προστασίας.

Διάδικος

είναι το πρόσωπο που ζητάει ή εναντίον του οποίου ζητείται δικαστική προστασία.

Διαθετικό σύστημα

είναι το σύστημα, σύμφωνα με το οποίο το δικαστήριο περιορίζεται να διαγνώσει μόνο εκείνες τις έννομες συνέπειες, τις οποίες επικαλούνται (και δεν έπαψαν να επικαλούνται) οι διάδικοι.

Διαιτησία

είναι δεσμευτική διάγνωση της εριζόμενης έννομης σχέσης, όχι από τακτικό δικαστήριο, σύμφωνα με τους κανόνες της πολιτικής δικονομίας, αλλά από τρίτα πρόσωπα, στα οποία οι διάδικοι συμφώνησαν να υποβάλουν τη διαφοράτους.

Διαιτητική πραγματογνωμοσύνη

είναι η ανάθεση, εκμέρους των διαδίκων, σε τρίτα πρόσωπα, να διαπιστώσουν δεσμευτικά την πραγματική κατάσταση, για την οποία ep/'ζουν. Με την έννοια αυτή, η διαιτητική πραγματογνωμοσύνη αντιδιαστέλλεται από τη διαιτησία, όπου αντικείμενο της δεσμευτικής κρίσης των διαιτητών δεν είναι η διαπίστωση απλά της πραγματικής κατάστασης, αλλά, πολύ περισσότερο, των δικαιωμάτων και υποχρεώσεων, για τα οποία ερίζουν οι διάδικοι.

Διακοπή δίκης

είναι απαγόρευση προόδου της διαδικασίας, αν συμβεί και γνωστοποιηθεί κάποιο γεγονός που προβλέπει ο νόμος, όπως ιδίως ο θάνατος ενός από τους διαδίκους. Οποιαδήποτε διαδικαστική πράξη που ασκείται στη διάρκεια της διακοπής (εκτός από την έκδοση της δικαστικής απόφασης) είναι άκυρη.

Διακοπή προθεσμίας

είναι ο μη υπολογισμός του χρονικού διαστήματος που είχε προηγηθεί και η αντίστοιχη νέα έναρξη της προθεσμίας, μέσα στην οποία θα πρέπει να ασκηθεί η διαδικαστική πράξη.

Διαιτητική ρήτρα

είναι ο όρος σε κάποια σύμβαση, ότι οποιαδήποτε διαφορά που θα προκύψει στο μέλλον ανάμεσα στους συμβαλλομένους, αναφορικά με τις έννομες συνέπειες της σύμβασης αυτής, δε θα δικάζεται από τα τακτικό δικαστήρια, αλλά από τους διαιτητές.

Διακρική ευχέρεια

είναι η εξουσία ελεύθερης επιλογής ανάμεσα από περισσότερες λύσεις που είναι, όλεςτους. εξίσου νόμιμες.

Διαμονή

είναι ο τόπος, στον οποίο βρίσκεται το φυσικό πρόσωπο, δίχως να θέλει να έχει τον τόπο αυτό ως κέντρο των βιοτικών σχέσεώντου. Με την έννοια αυτή η διαμονή αντιδιαστέλλεται από την κατοικία.

Διαμορφωτικές πράξεις

είναι οι διαδικαστικές πράξεις, των οποίων οι έννομες συνέπειες είναι ο κύριος στόχος των προσώπων που τις ασκούν.

Διαμορφωτικές πράξεις είναι η δικαστική απόφαση, κάθε διαδικαστική πράξη δικαστικού οργάνου ή υπαλλήλου, οι δικονομικές δικαιοπραξίες των διαδίκων, οι ανακοινώσεις της βούλησης ή της παράστασης και οι υλικές πράξεις.

Διαπλαστική αγωγή

είναι η αγωγή που έχει ως αντικείμενο του αιτήματόςτης να διαγνωστεί το επικαλούμενο αγωγικό διαπλαστικό δικαίωμα του ενάγοντα.

Διαπλαστική απόφαση

είναι η απόφαση, με την οποία γίνεται δεσμευτική διάγνωση του επίδικου αγωγικού διαπλαστικού δικαιώματος του ενάγοντα, με αποτέλεσμα τη διάπλαση της επίδικης έννομης σχέσης που συνδέει τους διαδίκους. Παράδειγμα, η απόφαση διαζυγίου.

Διαπλαστική ενέργεια

είναι η δέσμευση που προκαλεί η διαπλαστική απόφαση ότι είναι νόμιμη και, γιαυτό, έγκυρη, η διάπλαση της επίδικης έννομης σχέσης των διαδίκων. Πρόκειται για νόμιμο τεκμήριο που ισχύει απέναντι σε όλο τον κόσμο, όμως είναι μαχητό, από την πλευρά τρίτων προσώπων που δε δεσμεύονται από το δεδικασμένο της διαπλαστικής απόφασης. Τα τρίτα αυτά πρόσωπα μπορούν να επιδιώξουν την αποδέσμευσήτους, ασκώντας τριτανακοπή.

Διάσκεψη

είναι το στάδιο που επακολουθεί, στα πολυμελή δικαστήρια, μετά τη συζήτηση στο ακροατήριο και μετά τη μελέτη του φακέλου από τον εισηγητή, προκειμένου το πολυμελές δικαστήριο να καταλήξει στην απόφασήτου.

Διαταγή πληρωμής

είναι το δημόσιο εκτελεστό έγγραφο, με το οποίο το αρμόδιο δικαστικό όργανο (δηλαδή ο δικαστής του ειρηνοδικείου ή του μονομελούς πρωτοδικείου) διατάζει τον οφειλέτη, ύστερα από αίτηση του δανειστή, να πληρώσει τα οφειλόμενα χρήματα ή να δώσει τα οφειλόμενα χρεώγραφα, εφόσον η αιτία της οφειλής αποδείχνεται με δημόσιο ή ιδιωτικό έγγραφο.

Με αυτή την έννοια, η διαταγή πληρωμής αντιδιαστέλλεται από την καταψηφιστική απόφαση, πρώτο, εννοιολογικά, επειδή δεν περιέχει διάγνωση του ότι ο οφειλέτης εξακολουθεί να έχει την κρίσιμη υποχρέωση, στο χρόνο που εκδίδεται η διαταγή, δεύτερο, ως προς τις έννομες συνέπειέςτης, επειδή δε δημιουργεί δεδικασμένο και, τρίτο, ως προς το όργανο που την εκδίδει, επειδή δεν την εκδίδει δικαστήριο, αλλά ο δικαστής, ως απλός δικαστικός λειτουργός.

Διατακτικό

είναι το μέρος εκείνο της δικαστικής απόφασης, όπου γίνεται η διάγνωση του κρίσιμου δικαιώματος. Στην δικαστική πρακτική, το διατακτικό της καταψηφιστικής απόφασης περιέχει επίσης την καταδίκη του εναγομένου να συμμορφωθεί με την υποχρέωσήτου που διαγνώστηκε, ενώ εξάλλου το διατακτικό της διαπλαστικής απόφασης περιέχει και την επιδιωκόμενη διάπλαση, λχ λύει το γάμο, σε περίπτωση διαζυγίου. Ακόμη το διατακτικό περιέχει την καταδίκη στα έξοδα.

Διαφορά

είναι η κατάσταση, στην οποία βρίσκεται το πρόσωπο, όταν μένει ανικανοποίητο το δικαίωμα που ισχυρίζεται ότι έχει.

Διδάγματα της πείρας

είναι εκείνος ο αποδεικτικός λόγος που συνίσταται σε συμπέρασμα έμμεσης γνώσης ως προς το κρίσιμο γεγονός, που αντλεί ο δικαστής, με βάση τους κανόνες της τυπικής λογικής, από ορισμένες αφηρημένες αρχές, οι οποίες έχουν συναχθεί από την καθημερινή κοινή παρατήρηση που κάνει κάθε άνθρωπος με γενική μόρφωση, σχετικά με τα φυσικά φαινόμενα, τις βιοτικές σχέσεις και τις τεχνικές εφαρμογές.

Διεθνής δικαιοδοσία

είναι η εξουσία των πολιτικών δικαστηρίων να παρέχουν δικαστική προστασία στις περιπτώσεις που είτε ένας από τους διαδίκους είναι αλλοδαπός, είτε το επίδικο δικαίωμα ρυθμίζεται από τους κανόνες αλλοδαπού ουσιαστικού δικαίου.

Διεκδικητική αγωγή

είναι η αγωγή που ασκεί ο κύριος του πράγματος εναντίον του νομέα ή κατόχουτου, με αίτημα να διαγνωστεί η κυριότητα του ενάγοντα, καθώς και η υποχρέωση του εναγομένου να αποδώσει το διεκδικούμενο πράγμα (ΑΚ 1094).

Διεκδικητική ανακοπή τρίτου

είναι το ένδικο βοήθημα, με το οποίο τρίτο πρόσωπο, που δεν είναι υποκείμενο της αναγκαστικής εκτέλεσης, ζητάει να αναγνωριστεί το δικαίωμα που έχει στο αντικείμενο της εκτέλεσης και να ακυρωθεί η σχετική διαδικασία, στην έκταση που θίγει το δικαίωμάτου (936).

Διηγηματικώς αναφερόμενα

είναι εκείνο το μέρος του εγγράφου, πέρα από τη βεβαίωση για την κατάρτιση της δικαιοπραξίας, που περιέχει δηλώσεις εξαφορμής της καταρτιζόμενης δικαιοπραξίας. Για παράδειγμα, τη δήλωση ότι ο πωλητής έχει την πωλούμενη ραπτομηχανή από κληρονομιά της γιαγιάςτου.

Δικαιοδοσία

είναι η εξουσία των δικαστηρίων για παροχή δικαστικής προστασίας, σε περίπτωση που θίγονται τα δικαιώματα ή τα συμφέροντα κάποιου προσώπου.

Δικαιοπραξία

είναι η δήλωση της βούλησης η οποία, στο πλαίσιο της αυτονομίας της ιδιωτικής βούλησης, έχει την εξουσία να προσδιορίσει και είναι ικανή να προκαλέσει μόνητης τις έννομες συνέπειες που θέλει ο δικαιοπρακτών.

Η δικαιοπραξία, εφόσον οι έννομες συνέπειέςτης βλάφτουν τα δικαιώματα ή τα συμφέροντα τρίτου, τότε μόνο είναι ισχυρές, εφόσον έχουν τη μορφή σύμβασης, δηλαδή διμερούς δικαιοπραξίας, στην κατάρτιση της οποίας συμπράττει, ως αντισυμβαλλόμενος, και ο θιγόμενος τρίτος (ΑΚ361). Μόνο όπου ο νόμος ορίζει διαφορετικά (και αυτό συμβαίνει όταν η δικαιοπραξία δε βλάφτει τα δικαιώματα ή τα συμφέροντα τρίτων προσώπων), αρκεί μονομερής δικαιοπραξία.

Δικαίωμα

είναι, βασικά, η εξουσία που έχει το πρόσωπο, σύμφωνα με τους κανόνες του δικαίου, για να ικανοποιήσει τα έννομα συμφέροντάτου ή να εκπληρώσει την κοινωνικήτου αποστολή.

Δικάσιμος

είναι η ημέρα που έχει οριστεί για να εκδικαστεί η διαφορά ή η υπόθεση ατό ακροατήριο του δικαστηρίου.

Δικαστήριο

είναι το όργανο, στο οποίο η έννομη τάξη έχει δώσει την εξουσία να κάνα δεσμευτική διάγνωση των κρίσιμων έννομων σχέσεων και, με τον τρόπο αυτό, να προστατεύει τα θιγόμενα δικαιώματα ή συμφέροντα των διαδίκων.

Δικαστής

είναι το φυσικό πρόσωπο που έχει διοριστεί για να συγκροτεί, μόνοτου ή μαζί με άλλα πρόσωπα, το δικαστήριο.

Δικαστικά έξοδα

είναι οι έμμεσοι φόροι, καθώς επίσης οι αμοιβές των άμισθων δικαστικών υπαλλήλων και λειτουργών, όπως επίσης άλλα αναπόφευχτα έξοδα που γίνονται για τη διεξαγωγή της δίκης και την άσκηση κάθε ειδικότερης διαδικαστικής πράξης.

Τα κυριότερα από τα δικαστικά έξοδα είναι συνήθως τα τέλη χαρτοσήμου, τα τέλη υπέρ του ταμείου νομικών και των ταμείων για την πρόνοια των δικηγόρων, τα τέλη δικαστικών μεγάρων, η προείσπραξη των 3/5 της δικηγορικής αμοιβής από το αρμόδιο ταμείο του δικηγορικού συλλόγου, το τέλος δικαστικού ενσήμου, το παράβολο ανακοπής ερημοδικίας, τα τέλη απογράφου, όπως επίσης οι αμοιβές και τα έξοδα των δικηγόρων, δικαστικών επιμελητών και συμβολαιογράφων.

Δικαστικά τεκμήρια

υπάρχουν στην πολιτική δικονομία με δυο διαφορετικές έννοιες: ως αποδεικτικός λόγος και ως αποδεικτικό μέσο.

Ως αποδεικτικός λόγος, δικαστικά τεκμήρια είναι τα συμπεράσματα έμμεσης γνώσης ως προς το κρίσιμο γεγονός, που αντλεί ο δικαστής, με βάση τους κανόνες της τυπικής λογικής από την άμεση γνώση άλλων αποδειγμένων γεγονότων.

Ως αποδεικτικό μέσο, δικαστικά τεκμήρια είναι τα αποδεικτικά έγγραφα που δεν έχουν εξοπλιστεί από το νόμο με δεσμευτική για το δικαστή αποδεικτική δύναμη.

Δικαστικές διακοπές

είναι το διάστημα από 1η Ιουλίου έως 15 Σεπτεμβρίου κάθε χρόνου, οπότε τα μονομελή και πολυμελή πρωτοδικεία, τα εφετεία και ο Άρειος Πάγος διακόπτουν τις εργασίεςτους, με εξαίρεση την εκδίκαση ορισμένων διαφορών και υποθέσεων που έχουν κατεπείγοντα χαρακτήρα (ΕνΠολΔ 72).

Δικαστική μεσεγγύηση

είναι το ασφαλιστικό μέτρο, που συνίσταται στη νομική και υλική δέσμευση του πράγματος, ώσπου να δοθεί οριστική δικαστική προστασία, αναφορικά με διαφορά ως προς την κυριότητα, τη νομή ή άλλο δικαίωμα πάνω στο πράγμα τούτο.

Δικαστική ομολογία

Δικαστική ομολογία είναι η παραδοχή της συνδρομής κάποιου κρίσιμου γεγονότος που γίνεται από τον αντίδικο εκείνου που έχει το βάρος της επίκλησης και της απόδειξης του γεγονότος τούτου, εφόσον η παραδοχή αυτή γίνεται μπροστά στο δικαστήριο που δικάζει τη διαφορά ή μπροστά στο δικαστή που έχει οριστεί για να διεξαγάγει τις σχετικές αποδείξεις.

Δικαστικό ένσημο

είναι έμμεσος φόρος που πληρώνεται για την εκδίκαση καταψηφιστικής αγωγής, σε περίπτωση που η αξία του αντικειμένουτης είναι μεγαλύτερη από 15.000 δρχ. Ο φόρος αυτός, μαζί με τις προσαυξήσεις για χάρη του ταμείου νομικών και του αντίστοιχου ταμείου πρόνοιας των δικηγόρων, είναι συνολικά ίσος με το 9,312 ‰ της αξίας του αντικειμένου της αγωγής. Το τέλος δικαστικού ενσήμου είναι γνωστό και ως αγωγόσημο.

Δικαστικοί υπάλληλοι

είναι οι δημόσιοι υπάλληλοι που έχουν ως έργο να βοηθούν τα δικαστήρια στην παροχή της έννομης προστασίας.

Πρόκειται, βασικά, για τους δικαστικούς γραμματείς, τους δικαστικούς επιμελητές και τους συμβολαιογράφους.

Δικαστικός γραμματέας

είναι ο δημόσιος υπάλληλος που υπηρετεί στη γραμματεία του δικαστηρίου και έχει ως έργο να συντάσσει τα πρακτικά και τις εκθέσεις για την πιστοποίηση των διαδικαστικών πράξεων, να εκδίδει τα αντίγραφα ή αποσπάσματα, καθώς και τα προβλεπόμενα πιστοποιητικά, όπως επίσης να τηρεί και ενημερώνει τα βιβλία και να φυλάει το αρχείο.

Δικαστικός επιμελητής

είναι ο άμισθος δημόσιος υπάλληλος που έχει ως αμειβόμενο από τον εκάστοτε πελάτη έργο, αφενός, την επίδοση εγγράφων και, αφετέρου, την αναγκαστική εκτέλεση των εκτελεστών τίτλων.

Δικαστικός πληρεξούσιος

είναι ο δικηγόρος που έχει τη νόμιμη εξουσιοδότηση από το διάδικο να τον εκπροσωπεί στο δικαστήριο και να ασκεί όλες τις απαραίτητες διαδικαστικές πράξεις για την ευνοϊκή έκβαση της δίκης.

Δικαστικός συμβιβασμός

είναι η συμφωνία των διαδίκων για άρση της αμφισβήτησης που επικρατεί στις επίδικες έννομες σχέσειςτους, με αμοιβαίες υποχωρήσεις, όταν γίνεται η συμφωνία αυτή είτε μπροστά στο δικαστήριο που δικάζει, είτε στο δικαστή που έχει οριστεί για να διεξαγάγει τις αποδείξεις, είτε με συμβολαιογραφικό έγγραφο (293 § //

Δίκη

Η έννοια της δίκης είναι διπλή: ουσιαστική και τυπική. Με ουσιαστική έννοια, δίκη είναι η έννομη σχέση του δικονομικού δικαίου που συνδέει τους διαδίκους και το δικαστήριο, αναφορικά με τη διάγνωση των δικαιωμάτων και υποχρεώσεων που έχουν επικαλεστεί και αποκρούουν οι διάδικοι. Με τυπική έννοια, δίκη είναι η διαδικασία για την παροχή της ζητούμενης δικαστικής προστασίας.

Δικηγόρος

είναι ο άμισθος δικηγόρος λειτουργός που έχει ως αμειβόμενο από τον εκάστοτε πελάτη έργο, αφενός, να αντιπροσωπεύει στα δικαστήρια το διάδικο, ενεργώντας, στο όνομα εκείνου, τις απαιτούμενες διαδικαστικές πράξεις και, αφετέρου, να δίνει νομικές συμβουλές.

Δικόγραφο

είναι το διαδικαστικό έγγραφο που συντάσσεται από το διάδικο (συνήθως από το δικηγόροτου) για την πιστοποίηση τωv δικώντου διαδικαστικών πράξεων.

Δικολάβος

είναι ο άμισθος δημόσιος λειτουργός που ασκεί, με αμοιβή, έργα δικηγόρου, παρόλο που δεν είναι δικηγόρος, ούτε έχει τα προσόντα να διοριστεί δικηγόρος, στις περιπτώσεις που στην έδρα του ειρηνοδικείου δεν υπηρετούν δικηγόροι.

Δικονομία

είναι το σύνολο των κανόνων του δικαίου που καθορίζουν τα όργανα, τις προϋποθέσεις και τη διαδικασία για την παροχή νομικής προστασίας στα πρόσωπα, των οποίων θίγονται τα δικαιώματα ή τα συμφέροντα.

Δικονομική απόδειξη

είναι ο εξοπλισμός του κρίσιμου πραγματικού ισχυρισμού με τα προβλεπόμενα από τη δικονομία αποδεικτικά μέσα, έτσι που να είναι πειστικός ή δεσμευτικός για το δικαστήριο.

Δικονομική ένσταση

είναι η επίκληση από τον εναγόμενο κάποιου γεγονότος το οποίο, στο πλαίσιο των κανόνων του δικονομικού δικαίου, εμποδίζει το δικαστήριο να προχωρήσει στην εκδίκαση της διαφοράς ή της υπόθεσης.

Δικονομικό ζήτημα

είναι η έννομη συνεπεία του δικονομικού δικαίου, και ιδίως το παραδεκτό του δικαζόμενου αιτήματος, που πρέπει να διαγνωστεί, για να μπορέσει το δικαστήριο να προχωρήσει στην εξέταση της βασιμότητάςτου.

Δικονομικός εγγυητής

είναι το πρόσωπο το οποίο, στο πλαίσιο των κανόνων του ουσιαστικού δικαίου, έχει υποχρέωση να αποζημιώσει το διάδικο, σε περίπτωση που, δίχως δικήτου υπαιτιότητα, χάσει τη δίκη. Τέτοιος δικονομικός εγγυητής είναι λχ ο πωλητής, σε περίπτωση που ασκηθεί διεκδικητική αγωγή εναντίον του αγοραστή από τρίτον, ο οποίος ισχυρίζεται ότι αυτός είναι ο κύριος του διεκδικούμενου πράγματος.

Διοικητικές διαφορές

είναι οι διαφορές που έχουν ως αντικείμενο δεσμευτικής διάγνωσης έννομες σχέσεις του διοικητικού δικαίου.

Οι διοικητικές διαφορές διακρίνονται σε δυο μεγάλες κατηγορίες: στις ακυρωτικές, με αντικείμενο την ακύρωση της προσβαλλόμενης διοικητικής πράξης, και στις ουσιαστικές, με αντικείμενο τη διάγνωση των διοικητικών δικαιωμάτων και υποχρεώσεων των διαδίκων.

Δισυπόστατες πράξεις

είναι οι διαδικαστικές πράξεις που παράλληλα ενεργούν και ως ιδιωτικές δικαιοπραξίες, όμως με τέτοιο τρόπο, ώστε η ενδεχόμενη ακυρότητάτους προς τη μια κατεύθυνση να μην επηρεάζει το κύροςτους προς την άλλη.

Διφυείς πράξεις

είναι οι διαδικαστικές πράξεις που ενεργούν παράλληλα και ως ιδιωτικές δικαιοπραξίες, όμως με τέτοιο τρόπο, ώστε η ενδεχόμενη ακυρότητάτους προς τη μια κατεύθυνση να τη συμπαρασύρει και προς την άλλη.

Δόλος

είναι η ψυχική κατάσταση του προσώπου το οποίο θέλει το παράνομο αποτέλεσμα της συμπεριφοράςτου ή, αν και δεν το επιδιώκει, όμως το προβλέπει ως ενδεχόμενο και το αποδέχεται.

Με την έννοια αυτή ο δόλος είναι πραγματικό γεγονός, δεκτικό (έμμεσης) απόδειξης, σε αντίθεση προς την αμέλεια, η οποία δεν είναι, καθεαυτή, πραγματικό γεγονός, αλλά αξιολογική εκτίμηση της συμπεριφοράς του κρίσιμου προσώπου. Γιαυτό η αμέλεια δεν μπορεί να είναι αντικείμενο απόδειξης.

Δουλεία

είναι το εμπράγματο δικαίωμα κάποιου προσώπου σε ξένο πράγμα που του δίνει κάποια ωφέλεια από το πράγμα αυτό.

Δωσιδικία

είναι η τοπική αρμοδιότητα του δικαστηρίου, από τη σκοπιά των διαδίκων και της δικαζόμενης διαφοράς.

Έγγραφο

είναι κάθε γραφτή βεβαίωση ή μηχανική αποτύπωση πραγματικών γεγονότων.

Εγγυοδοσία

είναι η υποχρέωση για παροχή εγγύησης που καθιερώνεται με δικαστική απόφαση ή με διάταξη νόμου ή με συμφωνία των ενδιαφερομένων.

Έδρα

είναι ο τόπος, όπου ασκείται η διοίκηση νομικού προσώπου.

Έθιμο

είναι ο άγραφος κανόνας δικαίου που διαμορφώνεται ύστερα από μακρόχρονη, σταθερή και ομοιόμορφη συμπεριφορά, με τη συναίσθηση νομικού εξαναγκασμού για τη συμμόρφωση.

Ειδικός διάδοχος

είναι το πρόσωπο, στο οποίο έχει μεταβιβαστεί συγκεκριμένο δικαίωμα ενός άλλου προσώπου. Για παράδειγμα, ο αγοραστής.

Εισαγγελέας

είναι ο δημόσιος λειτουργός που έχει ως έργο την άσκηση της ποινικής δίωξης, τη διεύθυνση της προανάκρισης, την εποπτεία και τον έλεγχο των αστυνομικών αρχών, αναφορικά με την πρόληψη και τη δίωξη των εγκλημάτων, την εποπτεία για την εκτέλεση των ποινικών αποφάσεων, καθώς και την υποστήριξη του δημόσιου συμφέροντος σε ορισμένες ιδιωτικές διαφορές και υποθέσεις.

Εκθέσεις

είναι τα διαδικαστικά έγγραφα που συντάσσονται από τους δικαστές ή τους δικαστικούς υπαλλήλους για την πιστοποίηση των δικώντους διαδικαστικών πράξεων, καθώς και εκείνες που γίνονται από τους διαδίκους ή τρίτους μπροστάτους.

Εκκαλών

είναι ο διάδικος που ζητεί, με την έφεση, να εξαφανιστεί η προσβαλλόμενη πρωτόβαθμη απόφαση, ώστε να μπορέσει να ξαναδικαστεί η υπόθεση και να εκδοθεί τελικά ευνοϊκότερη γι' αυτόν απόφαση.

Εκκρεμοδικία

με πλατιά έννοια, είναι το σύνολο των δικονομικών και ουσιαστικών συνεπειών που έχει η άσκηση της αγωγής.

Εξάλλου, εκκρεμοδικία, με την έννοια του άρθρου 221, είναι το σύνολο από τα βάρη και τις δυνατότητες των διαδίκων που προκαλεί η άσκηση της αγωγής, όπως επίσης το υπηρεσιακό καθήκον του δικαστηρίου προς εκδίκαση και έκδοση απόφασης.

Τέλος, εκκρεμοδικία, με την έννοια του άρθρου 222, είναι η έννομη σχέση που εμποδίζει το δικαστήριο να εκδικάσει νεότερη αγωγή ανάμεσα στους ίδιους διαδίκους για την ίδια διαφορά, όσο εκκρεμεί η αρχική αγωγή.

Εκούσια δικαιοδοσία

είναι η εξουσία των πολιτικών δικαστηρίων να διατάξουν τη λήψη ρυθμιστικών μέτρων, με διαπλαστικό συνήθως χαρακτήρα, δίχως να στηρίξουν τις διαταγέςτους στη δεσμευτική διάγνωση κάποιου δικαιώματος του αιτούντα.

Έκπτωση από δικαίωμα

είναι η απώλεια δικονομικού δικαιώματος, και ιδίως του δικαιώματος για να ασκηθεί διαδικαστική πράξη, επειδή πέρασε άπρακτη η προθεσμία, μέσα στην οποία έπρεπε να ασκηθεί (151).

Εκτελεστοί τίτλοι

είναι τα δημόσια έγγραφα που απαριθμεί ο νόμος περιοριστικά και τα οποία πιστοποιούν την εκτελεστέα αξίωση, δημιουργώντας την έννομη σχέση της εκτελεστότητας.

Τέτοιοι εκτελεστοί τίτλοι είναι, οι τελεσίδικες δικαστικές αποφάσεις, καθώς και οι οριστικές που έχουν κηρυχθεί προσωρινά εκτελεστές, οι διαιτητικές αποφάσεις, οι διαταγές πληρωμής, τα πρακτικά που περιέχουν συμβιβασμό, τα συμβολαιογραφικά έγγραφα και οι αλλοδαποί τίτλοι που έχουν κηρυχθεί εκτελεστοί στην ημεδαπή.

Εκτελεστότητα

είναι η έννομη σχέση που δημιουργείται από τον εκτελεστό τίτλο και συνίσταται, αφενός, στη δημόσια αξίωση του δανειστή εναντίον της πολιτείας, να εξανάγκασα τον οφειλέτητου στην εκπλήρωση της υποχρέωσης που έχει με το ιδιωτικό δίκαιο και. αφετέρου, στη δημόσια υποχρέωση του οφειλέτη απέναντι στην πολιτεία να ανεχθεί τα 'βίαια μέτρα εξαναγκασμούτου.

Εκτιμητικός όρκος

είναι το αποδεικτικό μέσο που συνίσταται στη δόση όρκου από τον ενάγοντα ως προς το μέγεθος της επίδικης απαίτησης, σε περίπτωση που έχει αποδειχτεί πλήρως το νομικό γεγονός που την έχει γεννήσει και είναι αδύνατο να διαπιστωθεί με άλλο τρόπο το μέγεθόςτης (431).

Ελεύθερη απόδειξη

είναι ο εξοπλισμός του κρίσιμου πραγματικού ισχυρισμού με οποιαδήποτε πειστικά για το δικαστή στοιχεία τεκμηρίωσης, δίχως υποχρεωτική τήρηση των αποδεικτικών κανόνων του δικονομικού δικαίου.

Έλλειψη νόμιμης βάσης

σημαίνει την αδυναμία ελέγχου της ορθότητας ή μη των προτάσεων που συνθέτουν το νομικό συλλογισμό της δικαστικής απόφασης, επειδή οι αιτιολογίεςτης έχουν ελλείψεις, δηλαδή είτε δεν περιγράφουν με πληρότητα και σαφήνεια τα πραγματικό γεγονότα που στηρίζουν την εφαρμογή του κανόνα δικαίου στην ατομική περίπτωση, είτε είναι αντιφατικές.

Έμμεση απόδειξη

είναι η απόδειξη στην περίπτωση που το προσκομιζόμενο αποδεικτικό μέσο δε δίνει πληροφορίες για το ίδιο το κρίσιμο γεγονός που πρέπει να αποδειχτεί, αλλά για κάποιο άλλο, από τη συνδρομή του οποίου ο δικαστής εύκολα μπορεί να βγάλει συμπέρασμα ως προς το γεγονός που συνιστά το αντικείμενο της απόδειξης.

Έμμεση εκτέλεση

υπάρχει στην περίπτωση που χρειάζονται περισσότερες διαδικαστικές πράξεις, ώσπου να διαμορφωθεί κατάσταση που θα επιτρέψει την ικανοποίηση της κρίσιμης αξίωσης του δανειστή.

Εμπράγματα δικαιώματα

είναι τα δικαιώματα που εφοδιάζουν τα πρόσωπα με άμεση και δεσμευτική για κάθε τρίτο εξουσία πάνω σε ένα πράγμα (ΑΚ 973).

Εμπράγματα δικαιώματα 

είναι μόνο η κυριότητα, οι δουλείες, το ενέχυρο και η υποθήκη.

Εμπράγματη αγωγή

είναι η αγωγή που έχει ως αίτημα να διαγνωστεί κάποιο εμπράγματο δικαίωμα που ισχυρίζεται ότι έχει ο ενάγων στο επίδικο αντικείμενο.

Εναγόμενος

είναι ο διάδικος, εναντίον του οποίου στρέφεται η αγωγή.

Ενάγων

είναι ο διάδικος που ασκεί την αγωγή, δηλαδή ζητάει από το δικαστήριο να διαγνώσει δεσμευτικά το επίδικο δικαίωμα.

Ένδικα μέσα

είναι οι διαδικαστικές πράξεις που έχουν το διαπλαστικό αίτημα να εξαφανιστεί από το δικαστήριο η προσβαλλόμενη βλαπτική δικαστική απόφαση.

Τα  ένδικα μέσα είναι η ανακοπή ερημοδικίας, η έφεση, η αναψηλάφηση και η αναίρεση.

Ενδοδιαδικαστική ενέργεια

είναι η έννομη συνέπεια της διαδικαστικής πράξης, και ιδίως της δικαστικής απόφασης, που συνίσταται στη διάπλαση της διαδικασίας για την παροχή δικαστικής προστασίας.

Ενεργητική νομιμοποίηση

είναι η εξουσία του προσώπου να ζητήσει δικαστική προστασία για την επίδικη έννομη σχέση ως ενάγων.

Ενέχυρο

είναι το εμπράγματο δικαίωμα του δανειστή σε κινητό πράγμα του οφειλέτητου που συνίσταται στην εξουσία εκποίησης του πράγματος αυτού, για να μπορέσει να ικανοποιηθεί η αξίωση του δανειστή προνομιακά (ΑΚ 1209).

Εν μέρει οριστική απόφαση

είναι η μη οριστική απόφαση που περιέχει οριστική διάταξη ως προς κάποια δικονομική ή προδικαστική (ουσιαστική) έννομη σχέση.

Έννομη συνέπεια

είναι η σύσταση, αλλοίωση ή κατάργηση κάποιου δικαιώματος ή ενός συμπλέγματος από δικαιώματα και υποχρεώσεις που προκαλούνται αυτόματα και αυτοδίκαια μόλις συμβούν τα πραγματικά γεγονότα που συνιστούν το πραγματικό του εφαρμοστέου κανόνα δικαίου.

Έννομη σχέση

είναι το αρμονικό σύνολο δικαιωμάτων και υποχρεώσεων που γεννούνται αυτόματα και αυτοδίκαια μόλις συμβεί το νομικό γεγονός που προβλέπεται από τον κανόνα δικαίου που ρυθμίζει την έννομη σχέση.

Έννομη τάξη

είναι το αρμονικό σύνολο των κανόνων του δικαίου που ισχύουν σε ορισμένο τόπο και χρόνο.

Έννομο συμφέρον

είναι η ανάγκη δικαστικής προστασίας που έχει ο διάδικος ο οποίος ασκεί την κρίσιμη διαδικαστική πράξη.

Ένορκη βεβαίωση

είναι ένορκη μαρτυρία τρίτου προσώπου που καταχωρίζεται σε συμβολαιογραφικό έγγραφο ή σε έκθεση του ειρηνοδίκη, δίχως τις εγγυήσεις που ορίζει η δικονομία για την εξέταση των μαρτύρων.

Ενοχικά δικαιώματα

είναι τα δικαιώματα που εφοδιάζουν το πρόσωπο με εξουσία να απαιτήσει από άλλο συγκεκριμένο πρόσωπο ορισμένη συμπεριφορά, δηλαδή πράξη, παράλειψη ή ανοχή.

Ένσταση

Στην ελληνική νομική ορολογία χαρακτηρίζονται ως «ένσταση» δυο διαφορετικά νομικά φαινόμενα, δηλαδή η ένσταση με δικονομική έννοια και η ένσταση με ουσιαστική έννοια (βλ. στη συνέχεια τις σχετικές εξηγήσεις στα αντίστοιχα λήμματα).

Ένσταση με δικονομική έννοια

είναι το δικονομικό μέσο άμυνας του εναγομένου εναντίον της αγωγής που συνίσταται στην επίκληση κάποιου πραγματικού γεγονότος, το οποίο, στο πλαίσιο αντίθετου κανόνα δικαίου, εμποδίζει τη θετική διάγνωση του επίδικου δικαιώματος.

Ένσταση με ουσιαστική έννοια

είναι το διαπλαστικό δικαίωμα του οφειλέτη να αρνηθεί την παροχή.

Ένσταση συμψηφισμού

είναι το δικονομικό μέσο άμυνας του εναγομένου, με το οποίο επικαλείται στο δικαστήριο τη δήλωση συμψηφισμού που είτε έχει κάνει ήδη εξώδικα στον εναγόμενο οφειλέτητου, είτε κάνει τώρα ταυτόχρονα, αφού η δήλωση αυτή προκαλεί την αμοιβαία απόσβεση της επίδικης αξίωσης του ενάγοντα και της ομοειδούς ληξιπρόθεσμης ανταξίωσης που έχει ο εναγόμενος εναντίον του ενάγοντα (ΑΚ 440, 441).

Ενταλμένος δικαστής

(ή εντεταλμένος δικαστής) είναι ο δικαστής, στον οποίο η δικαστική απόφαση αναθέτει τη διεξαγωγή των αποδείξεων έξω από την έδρα του δικαστηρίου που δικάζει.

Εντολή για εκτέλεση

είναι η αίτηση του δανειστή προς το δικαστικό επιμελητή να εκτελέσει τον εκτελεστό τίτλο που του παραδίνεται.

Εξέταση διαδίκων

είναι το αποδεικτικό μέσο που συνίσταται στην άντληση αποδεικτικής γνώσης από τις καταθέσεις των ίδιων των διαδίκων και διατάζεται ειδικά από το δικαστήριο, σε περίπτωση αδυναμίας σχηματισμού κρίσης με βάση τα άλλα αποδεικτικά μέσα.

Επακτός όρκος

είναι το αποδεικτικό μέσο που συνίσταται στη δεσμευτική διαπίστωση του κρίσιμου πραγματικού γεγονότος με τη δόση όρκου από το διάδικο, ύστερα από δήλωση (επαγωγή) του αντιδίκουτου, εφόσον δεν υπάρχουν άλλες αποδείξεις.

Επανάληψη διαδικασίας

Με τον όρο αυτό προσδιορίζεται σπάνια η αναψηλάφηση.

Επιδιαιτητής

Στις περιπτώσεις που οι διάδικοι συμφώνησαν να διορίσουν περισσότερους από ένα διαιτητές, (συνήθως δυο, έναν από κάθε πλευρά), οι διαιτητές πρέπει να διορίσουν επιδιαιτητή. Αυτός είναι βασικά ίσος με τους διαιτητές, όμως διευθύνει τη συζήτηση και τη διάσκεψη, ενώ εξάλλου, σε περίπτωση που δε σχηματίζεται πλειοψηφία, υπερισχύει η γνώμητου.

Επίδοση

είναι η διαδικαστική πράξη με την οποία γίνεται η γνωστοποίηση των διαδικαστικών πράξεων στους διαδίκους.

Επικαρπία

είναι το εμπράγματο δικαίωμα που εξοπλίζει το πρόσωπο με την εξουσία να έχει την πλήρη χρήση και κάρπωση πράγματος, δίχως να βλάφτεται η ακεραιότητα και το περιεχόμενο του πράγματος αυτού (ΑΚ 1142).

Επικοινωτικό αποτέλεσμα

είναι η έννομη συνέπεια που έχει η άσκηση της έφεσης, που συνίσταται στο ότι ο εφεσίβλητος έχει δικαίωμα να ασκήσει αντέφεση, ακόμη και αν έχει περάσει άπρακτη η προθεσμία για να ασκήσει αυτοτελή έφεση ή κι αν έχει παραιτηθεί από το δικαίωμα να ασκήσει έφεση.

Επικουρική σώρευση αγωγών

είναι η ένωση και άλλης αγωγής στο ίδιο δικόγραφο, για την περίπτωση που η πρώτη απορριφθεί για οποιοδήποτε λόγο. Συνήθως οι επικουρικές αγωγές έχουν το ίδιο αίτημα και διαφέρουν μόνο στις ιστορικές βάσειςτους. Για παράδειγμα ο ενάγων ζητάει να αναγνωριστεί ότι ο εναγόμενος του οφείλει διακόσιες χιλιάδες δραχμές από δάνειο και. επικουρικά, δηλαδή για την περίπτωση που δε γίνει δεκτή η βάση του δανείου, στηρίζει το ίδιο αίτημα στις αρχές του αδικαιολόγητου πλουτισμού, σύμφωνα με το άρθρο 904 ΑΚ.

Δεν αποκλείεται η επικουρική σώρευση αγωγών να αφορούν διαφορετικά αιτήματα, λχ ο ενάγων ζητάει να αναγνωριστεί ότι ο εναγόμενος έχει υποχρέωση να του παραδώσει το αυτοκίνητο που του πούλησε και, επικουρικά, δηλαδή αν το αίτημα αυτό απορριφθεί για οποιοδήποτε λόγο, να αναγνωριστεί ότι έχει υποχρέωση να του πληρώσει αποζημίωση ενός εκατομμυρίου δραχμών.

Η επικουρική σώρευση αγωγών είναι μορφή εξάρτησης της αγωγής από αίρεση. Βασικά δεν επιτρέπεται κάτι τέτοιο, με μόνη εξαίρεση την επικουρική άσκηση αγωγών (219).

Επικουρικοί ισχυρισμοί

είναι η επίκληση πραγματικών γεγονότων που γίνεται για την περίπτωση που η (κύρια) επίκληση άλλων γεγονότων κριθεί απαράδεκτη ή αβάσιμη (νομικά ή ουσιαστικά).

Επισπεύδων δανειστής

είναι ο δανειστής που βάζει σε κίνηση και προωθεί τη διαδικασία της αναγκαστικής εκτέλεσης εναντίον του οφειλέτη. Με αυτή την έννοια αντιδιαστέλλεται ο επισπεύδων δανειστής από τους άλλους δανειστές που έχει ο ίδιος οφειλέτης, οι οποίοι περιμένουν να γίνει ο πλειστηριασμός για να ζητήσουν, με την αναγγελίατους, vα ικανοποιηθούν από το πλειστηριασμό και οι δικέςτους αξιώσεις.

Επίσπευση δίκης

είναι η προώθηση της διαδικασίας για την παροχή δικαστικής προστασίας, λχ με τον ορισμό νέας δικασίμου και την κλήση του αντιδίκου στη συζήτηση.

Επιταγή προς εκούσια συμμόρφωση

είναι η πρόσκληση που γράφεται κάτω από το αντίγραφο του απογράφου του εκτελεστού τίτλου και την οποία απευθύνει ο δανειστής προς τον οφειλέτη, για να μη τον αιφνιδιάσει απευθείας με την αναγκαστική εκτέλεση. Σύμφωνα με την πολιτική δικονομία για να αρχίσει η διαδικασία της αναγκαστικής εκτέλεσης πρέπει να τηρηθεί η νόμιμη προδικασία. Και συνίσταται αυτή, αφενός, στο ότι ο επισπεύδων δανειστής επιδίδει στον οφειλέτη αντίγραφο του απογράφου του εκτελεστού τίτλου, με επιταγή προς εκούσια συμμόρφωση (γνωστή και ως επιταγή προς εκτέλεση) και, αφετέρου στο ότι πρέπει να μεσολαβήσουν τουλάχιστον τρεις ημέρες, πριν επακολουθήσει η εκτέλεση (924).

Επιτευκτικές πράξεις

είναι οι διαδικαστικές πράξεις που έχουν ως στόχο να πετύχουν την εκδίκασή-τους και την έκδοση ευνοϊκής απόφασης.

Τέτοιες πράξεις είναι τα αιτήματα των διαδίκων, οι πραγματικοί ισχυρισμοίτους, οι νομικοί ισχυρισμοίτους και η επίκληση των αποδεικτικών μέσωντους.

Επιχειρήματα

είναι η επίκληση από το διάδικο πραγματικών γεγονότων, τα οποία δε συνιστούν προϋποθέσεις του εφαρμοστέου κανόνα δικαίου, αλλά είτε στηρίζουν έμμεση απόδειξη, για τη διαπίστωση των πραγματικών γεγονότων που συνιστούν τις προϋποθέσεις του κανόνα δικαίου, είτε κλονίζουν την πεποίθηση του δικαστή, ως προς την πειστικότητα των αποδεικτικών μέσων, είτε εμποδίζουν το νομικό χαρακτηρισμό των αποδειγμένων γεγονότων με μια αξιολογική νομική κρίση.

Ερήμην απόφαση

είναι η απόφαση που εκδίδεται ύστερα από συζήτηση στο ακροατήριο, στην οποία δεν είχαν μετάσχει όλοι οι διάδικοι.

Ερημοδικία

είναι η εκδίκαση της διαφοράς στο ακροατήριο δίχως τη δικονομική παρουσία όλων των διαδίκων.

Ετεροδικία

είναι η εξαίρεση αλλοδαπού από τη δικαιοδοσία των ημεδαπών δικαστηρίων.

Ευεργέτημα πενίας

είναι η δικαστική απαλλαγή του άπορου διαδίκου από την υποχρέωση για προκαταβολή των δικαστικών εξόδων.

Έφεση

είναι το ένδικο μέσο, με το οποίο επιδιώκεται είτε η εξαφάνιση της λαθεμένης πρωτόβαθμης απόφασης, προκείμενου να αναβιώσει η εκκρεμοδικία της αγωγής και να ξαναδικαστεί, είτε η μεταρρύθμιση της πρωτόβαθμης απόφασης, προκειμένου να προσαρμοστεί στα επικαλούμενα νέα στοιχεία.

Εφεσίβλητος

είναι ο διάδικος εναντίον του οποίου στρέφεται το ένδικο μέσο της έφεσης, δηλαδή εναντίον του οποίου ζητείται να εξαφανιστεί η προσβαλλόμενη πρωτόβαθμη απόφαση.

Ικανότητα για δικαστική παράσταση

είναι η ικανότητα να είναι κάποιο πρόσωπο υποκείμενο της διαδικασίας, κάτι που έχει ιδιαίτερη πρακτική σημασία στην περίπτωση που το δικαστήριο διατάζει την αυτοπρόσωπη εμφάνιση του διαδίκου στο ακροατήριο. Την ικανότητα αυτή έχουν βασικά τα πρόσωπα που έχουν αντίστοιχα, για τις ουσιαστικές σχέσειςτους, ικανότητα να καταρτίζουν δικαιοπραξίες, δηλαδή τα πρόσωπα που έχουν συμπληρώσει το 18ο έτος της ηλικίαςτους.

Ικανότητα διαδικαστικών πράξεων

είναι η ικανότητα να ασκεί κανείς διαδικαστικές πράξεις. Την ικανότητα αυτή έχουν βασικά οι δικηγόροι. Γιαυτό οι διάδικοι ασκούν τις διαδικαστικές πράξειςτους με τη διαμεσολάβηση του πληρεξούσιου δικηγόρουτους.

Ικανότητα διαδίκου

είναι η ικανότητα να συμμετέχει κάποιος στην έννομη σχέση της δίκης. Την ικανότητα αυτή έχουν βασικά μόνο τα φυσικά και νομικά πρόσωπα. Εξαιρετικά θεωρείται ότι έχουν την ικανότητα διαδίκου και οι ενώσεις προσώπων που επιδιώκουν κάποιο νόμιμο σκοπό δίχως να είναι νομικά πρόσωπα.

Ικανότης προς το δικολογείν

είναι η ικανότητα για άσκηση διαδικαστικών πράξεων. Πρόκειται για ικανότητα που δεν έχουν βασικά οι διάδικοι, αλλά την αναπληρώνουν με την πρόσληψη πληρεξούσιου δικηγόρου.

Ικανότητα συμμετοχής στη διαδικασία

είναι η ικανότητα για δικαστική παράσταση, γνωστή άλλοτε ως «ικανότης προς το παρίστασθαι επί δικαστηρίου».

Ισοβιότητα

είναι η σταθερότητα της σχέσης που συνδέει τους δικαστικούς λειτουργούς με το Δημόσιο, έτσι που να μ ην μπορούν να απολυθούν, ακόμη και αν καταργηθεί νομοθετικά η θέση που κατέχουν. Αχ ο ειρηνοδίκης δεν απολύεται επειδή καταργήθηκε νομοθετικά το ειρηνοδικείο Παρακαμπυλίων, στο οποίο υπηρετεί. Η διασφάλιση αυτή δεν ισχύει, όταν πρόκειται για απλή μονιμότητα, κάτι που συμβαίνει με τους δημόσιους υπαλλήλους, λχ τους γενικούς διευθυντές των υπουργείων που απολύθηκαν αυτοδίκαια μόλις καταργήθηκε νομοθετικά ο θεσμός των γενικών διευθυντών.

Ισχυρισμός

είναι η επίκληση, την οποία κάνει ο διάδικος. Και εφόσον επικαλείται πραγματικά γεγονότα, πρόκειται για πραγματικό ισχυρισμό, ενώ γίνεται λόγος για νομικό ισχυρισμό, όταν επικαλείται κάποια έννομη συνέπεια.

Καθολικός διάδοχος

είναι το πρόσωπο, στο οποίο μεταβιβάστηκε ολόκληρη η περιουσία κάποιου άλλου προσώπου, ως σύνολο, ή ένα ποσοστότης. Πρόκειται βασικά για τον κληρονόμο.

Καθού η ανακοπή

είναι ο διάδικος εναντίον του οποίου ο ανακόπτων ζητάει να κριθεί με δεδικασμένο ότι έχει το επίδικο αγωγικό διαπλαστικό δικαίωμα προς ακύρωση της προσβαλλόμενης πράξης.

Καθού η εκτέλεση

είναι το πρόσωπο, εναντίον του οποίου ζητείται έννομη προστασία, με τη μορφή της αναγκαστικής εκτέλεσης. Βασικά πρόκειται για τον οφειλέτη του επισπεύδοντα δανειστή. Όμως, εξαιρετικά, μπορεί να πρόκειται και για τρίτο πρόσωπο, δηλαδή για εκείνον που, αν και δεν είναι ο οφειλέτης, έχει παραχωρήσει δικαίωμα υποθήκης σε ακίνητότου για να εξασφαλιστεί η αξίωση του ήδη επισπεύδοντα δανειστή.

Κανόνες δημόσιας τάξης

είναι οι αυστηροί κανόνες, δηλαδή εκείνοι που τάσσονται για να ικανοποιήσουν το δημόσιο συμφέρον και, γιαυτό, δεν έχουν οι ενδιαφερόμενοι την εξουσία να συμφωνήσουν τον αποκλεισμό της εφαρμογήςτους (ΑΚ 3).

Με την έννοια αυτή αντιδιαστέλλονται οι κανόνες δημόσιας τάξης από τους κανόνες εκείνους που συνθέτουν την (ημεδαπή) δημόσια τάξη, δηλαδή τους κανόνες που ρυθμίζουν τα ιδεολογικά, οικονομικά, κοινωνικά και πολιτικά θεμέλια της ελληνικής έννομης τάξης.

Κατακύρωση

είναι η διαδικαστική πράξη, με την οποία ο υπάλληλος του πλειστηριασμού τερματίζει τη διαδικασία των δημόσιων προσφορών για την αγορά του πλειστηριαζόμενου πράγματος και, με τον τρόπο αυτό, καταρτίζει τη δικαιοπραξία για τη μεταβίβασήτου στον πλειοδότη.

Κατάργηση της δίκης

Το φυσιολογικό τέρμα της διαδικασίας για την παροχή δικαστικής προστασίας είναι η έκδοση της οριστικής απόφασης. Όμως δεν αποκλείεται η διαδικασία να καταργηθεί με έναν άλλο τρόπο, δηλαδή με δικαστικό συμβιβασμό των διαδίκων ή με ανάκληση της αγωγής ή με παραίτηση από το δικαίωμάτης ή με σύγχυση στο ίδιο πρόσωπο της ιδιότητας τόσο του ενάγοντα όσο και του εναγομένου (λχ ο ενάγων κληρονόμησε ήδη τον εναγόμενο) ή με το θάνατο ενός διαδίκου, όταν το επίδικο δικαίωμα είναι απόλυτα προσωποπαγές (λχ πέθανε ο εναγόμενος σε δίκη διαζυγίου).

Κάταρξη της δίκης

Πρόκειται για θεσμό που είναι άγνωστος στο σύγχρονο δικονομικό δίκαιο.

Στο ρωμαικό δίκαιο, στο σύστημα των actiones, η δίκη διεξαγόταν σε δυο φάσεις. Στην πρώτη ο ενάγων απευθυνόταν στον πραίτορα, ο οποίος τον εφοδίαζε με ορισμένη actio και τον παρέπεμπε στους δικαστές. Στο δεύτερο στάδιο διεξαγόταν η δίκη μπροστά στους δικαστές. Όμως οι δικαστές δεσμεύονταν να δικάσουν αποκλειστικά την actio που τους είχε παραπέμψει ο πραίτορας. Τίποτε παραπέρα. Κάταρξη λοιπόν της δίκης (litis contestatio) ήταν η παραπομπή από τον πραίτορα του ενάγοντα στους δικαστές, εφοδιασμένο με συγκεκριμένη actio.

Κατάσχεση

είναι η διαδικαστική πράξη, με την οποία γίνεται υλική και νομική δέσμευση περιουσιακού αντικειμένου του οφειλέτη, σύμφωνα με τους κανόνες του δημόσιου δικαίου.

Κατάσχεση ειδικών περιουσιακών στοιχείων

είναι η δέσμευση άλλων δικαιωμάτων του οφειλέτη, πέρα από το δικαίωμα κυριότητας σε κινητά ή ακίνητάτου, όπως επίσης πέρα από αξιώσειςτου εναντίον τρίτων που δεν εξαρτώνται από αντιπαροχή. Πρόκειται ιδίως για την κατάσχεση δικαιωμάτων πνευματικής ιδιοκτησίας, δικαιωμάτων σε κινηματογραφικές ταινίες, δικαιωμάτων ευρεσιτεχνίας, καθώς και αξιώσεων εναντίον τρίτων που εξαρτώνται από αντιπαροχή.

Κατάσχεση στα χέρια τρίτου

είναι η κατάσχεση κινητών που βρίσκονται στην κατοχή όχι του οφειλέτη, αλλά κάποιου τρίτου που τα κατέχει ύστερα από συμφωνία με τον κύριο των πραγμάτων αυτών - οφειλέτη. Επίσης είναι η κατάσχεση αξιώσεων που δεν εξαρτώνται από αντιπαροχή και τις οποίες έχει ο οφειλέτης εναντίον τρίτων προσώπων.

Κατάχρηση δικαιώματος

είναι η άσκηση του δικαιώματος με τρόπο αντίθετο προς τις αρχές της καλής πίστης ή τα χρηστά ήθη ή τον κοινωνικό ή οικονομικό σκοπό του δικαιώματος (ΑΚ 281).

Καταχρηστική ένσταση

είναι η ένσταση με δικονομική έννοια, δηλαδή η άμυνα του εισαγομένου που συνίσταται στην επίκληση κάποιου πραγματικού γεγονότος, το οποίο, στο πλαίσιο ενός αντίθετου προς τον εφαρμοστέο βασικό κανόνα, εμποδίζει το επίδικο δικαίωμα να γεννηθεί ή εμποδίζει την άσκησήτου ή το καταργεί.

Καταχρηστική προθεσμία

είναι το ανελαστικό χρονικό διάστημα που ορίζεται εξαιρετικά, για χάρη του δημόσιου συμφέροντος, και μέσα στο οποίο πρέπει να ασκηθεί η κρίσιμη διαδικαστική πράξη.

Καταχρηστική τριτανακοπή

είναι η αναγνωριστική τριτανακοπή, δηλαδή το ένδικο βοήθημα, με το οποίο τρίτος, που δεν είχε την ιδιότητα διαδίκου στην αρχική δίκη, ζητάει να αναγνωριστεί, αφενός, ότι αυτός δε δεσμεύεται από το δεδικασμένο της τριτανακοπτόμενης απόφασης και, αφετέρου, ότι είναι φορέας άλλου δικαιώματος, ισχυρότερου από εκείνο που διαγνώστηκε ότι ισχύει στις σχέσεις των δύο αρχικών διαδίκων.

Καταψηφιστική αγωγή

είναι η αγωγή που έχει ως αντικείμενο να διαγνωστεί ότι ο ενάγων έχει την επίδικη αξίωση εναντίον του εναγομένου και να εξοπλιστεί η αξίωσήτου αυτή με εκτελεστό τίτλο.

Καταψηφιστική απόφαση

είναι η απόφαση που αναγνωρίζει ότι ο ενάγων έχει την επίδικη αξίωση εναντίον του εναγομένου και την εξοπλίζει με εκτελεστότητα.

Κατοικία

Η έννοια της κατοικίας στην πολιτική δικονομία είναι διπλή.

Αφενός, για τον προσδιορισμό της τοπικής αρμοδιότητας του δικαστηρίου, ως κατοικία θεωρείται ο τόπος, όπου διαμένει το φυσικό πρόσωπο, με θέληση να έχει τον τόπο αυτό ως κέντρο των βιοτικών σχέσεώντου.

Αφετέρου, για τον προσδιορισμό του τόπου, στον οποίο γίνονται οι επιδόσεις των διαδικαστικών εγγράφων, ως κατοικία θεωρείται το σπίτι, δηλαδή το κατάλυμα, στο οποίο διανυκτερεύει (ή και διημερεύει) ο δέκτης της επίδοσης.

Κλήση

είναι η διαδικαστική πράξη, με την οποία γνωστοποιείται η δικάσιμος και προσκαλείται ο δέκτηςτης να μετάσχει στη σχετική διαδικασία.

Κύρια απόδειξη

είναι η προσκομιδή των αποδεικτικών μέσων και, γενικότερα, η διεξαγωγή της αποδεικτικής διαδικασίας, με την πρωτοβουλία του διαδίκου που έχει το βάρος της απόδειξης, δηλαδή του διαδίκου, για τον οποίο προκαλεί ευνοϊκή έννομη συνέπεια το πραγματικό γεγονός που πρόκειται να αποδειχτεί.

Κύρια διαδικασία

είναι το στάδιο που επακολουθεί μετά την προδικασία, για την παροχή έννομης προστασίας. Στη διαγνωστική δίκη, η κύρια διαδικασία αρχίζει με την εκφώνηση της διαφοράς στο ακροατήριο και τελειώνει, βασικά, με την έκδοση της οριστικής απόφασης.

Κύρια παρέμβαση

είναι η συμμετοχή στη δίκη τρίτου προσώπου το οποίο αντιποιείται το επίδικο δικαίωμα, δηλαδή ζητάει να απορριφθεί η αγωγή και να διαγνωστεί ότι το επίδικο δικαίωμα ανήκει σε αυτό.

Κυριότητα

είναι το εμπράγματο δικαίωμα που εφοδιάζει το πρόσωπο με την εξουσία να διαθέτει ελεύθερα το πράγμα που είναι αντικείμενο της κυριότητάςτου και να αποκλείει ενέργειες οποιουδήποτε τρίτου πάνω στο πράγμα αυτό (ΑΚ 1000).

Κύρος πράξεων

σημαίνει ότι ισχύουν οι έννομες συνέπειες που η έννομη τάξη ορίζει ή αναγνωρίζει ότι έχουν οι κρίσιμες πράξεις.

Λειτουργική αρμοδιότητα

είναι η ειδικότερη εξουσία κάθε δικαστηρίου στην ίδια διαφορά ή υπόθεση, δηλαδή η εξουσία για εκδίκασήτης σε πρώτο, δεύτερο ή τρίτο βαθμό δικαιοδοσίας.

Μάρτυρες

είναι τρίτα φυσικά πρόσωπα, πέρα από τον κύκλο των δικαστών, των διαδίκων και εκείνων που μπορούν να εξεταστούν ως διάδικοι, οι οποίοι δίνουν πληροφορίες στο δικαστή για το αντικείμενο της απόδειξης.

Ματαίωση συζήτησης

είναι η αποχή του δικαστηρίου από την εκδίκαση της διαφοράς ή της υπόθεσης στο ακροατήριο, επειδή δεν εμφανίστηκε κανένας διάδικος.

Μέσα άμυνας

του εναγομένου είναι η άρνηση της ιστορικής βάσης της αγωγής και οι ενστάσεις. Μέσο άμυνας είναι και η ανταγωγή, στις περιπτώσεις που ο εναγόμενος αντιποιείται το επίδικο δικαίωμα, δηλαδή ζητάει, παράλληλα με την απόρριψη της αγωγής, να διαγνωστεί ότι το επίδικο δικαίωμα ανήκει σ’ αυτόν.

Τα μέσα άμυνας του εφεσίβλητου είναι μόνο οι ενστάσεις. Δεν είναι μέσο άμυνας εναντίον της έφεσης η αντέφεση που ασκεί ο εφεσίβλητος. Αίτημα της αντέφεσης δεν είναι να απορριφθεί η έφεση, αλλά να εξαφανιστούν οι διατάξεις εκείνες της πρωτόβαθμης απόφασης που είναι ευνοϊκές για τον εκκαλούντα και επιζήμιες για τον εφεσίβλητο.

Μεσεγγυούχος

είναι το πρόσωπο το οποίο ορίζεται από το νόμο ή από την αρμόδια δικαστική αρχή να φυλάει ένα δεσμευμένο πράγμα.

Μεταβιβαστικό αποτέλεσμα

είναι η έννομη συνέπεια που έχει η άσκηση της έφεσης, που συνίσταται στη μεταφορά της διαφοράς από τη λειτουργική αρμοδιότητα του πρωτόβαθμου στο δευτερόβαθμο δικαστήριο.

Μετατροπή

είναι η ισχύς άκυρης δικαιοπραξίας με τη μορφή μιας άλλης δικαιοπραξίας, εφόσον περιέχει τα στοιχεία του πραγματικού της άλλης δικαιοπραξίας και εφόσον δικαιολογείται η σκέψη ότι τα μέρη θα την ήθελαν, αν ήξεραν την ακυρότητα της αρχικής δικαιοπραξίαςτους (ΑΚ 182).

Μη οριστική απόφαση

είναι εκείνη που δεν περιέχει διάγνωση της ισχύος ή μη της επίδικης έννομης σχέσης ή άλλης προδικαστικής ουσιαστικής ή δικονομικής σχέσης, αλλά είτε περιορίζεται σε προκαταρκτικές διαπιστώσεις (λχ ως προς τη νομική βασιμότητα της αγωγής), είτε διατάζει τα απαραίτητα μέτρα για τη διεξαγωγή της διαδικασίας.

Μη οριστική απόφαση με οριστικές διατάξεις

είναι η μη οριστική απόφαση η οποία, παράλληλα με το διαταζόμενο ενδοδιαδικαστικό μέτρο, περιέχει και την ευκαιριακή («παρεμπίπτουσα») διάγνωση μιας ουσιαστικής ή δικονομικής σχέσης.

Μικροδιαφορές

είναι οι διαφορές που έχουν ως αντικείμενο διάγνωσης την κυριότητα σε κινητά ή αξίωση, με χρηματική αξία έως τριάντα χιλιάδες δραχμές (466).

Μικτή αγωγή

είναι η αγωγή που έχει ως αντικείμενο τη διάγνωση μιας έννομης σχέσης με μικτό (ενοχικό και εμπράγματο) χαρακτήρα. Τέτοιες είναι λχ οι αγωγές για τη διανομή κοινού ακινήτου ή για τον κανονισμό των ορίων γειτονικών ακινήτων.

Οι μικτές αγωγές λέγονται και διπλές, επειδή οποιοδήποτε από τα υποκείμενα της επίδικης έννομης σχέσης μπορεί να έχει την ιδιότητα είτε ενάγοντα είτε, αντίστοιχα, εναγομένου.

Νομική βασιμότητα

είναι η ταύτιση των πραγματικών γεγονότων που επικαλείται ο διάδικος (προκειμένου να στηρίξει την έννομη συνέπεια που προτείνει) με τις προϋποθέσεις που περιέχονται στο πραγματικό του εφαρμοστέου κανόνα δικαίου ο οποίος ρυθμίζει την κρίσιμη έννομη συνέπεια.

Ειδικότερα, η νομική βασιμότητα της αγωγής σημαίνει ότι τα πραγματικά γεγονότα που συνιστούν την ιστορική βάσητης, με την υπόθεση ότι είναι αληθινά, γεννούν, σύμφωνα με τον εφαρμοστέο κανόνα δικαίου, το επίδικο δικαίωμα.

Νομικό ζήτημα

είναι η δεοντολογική κρίση ότι τα αποδειγμένα πραγματικά γεγονότα υπάγονται στις νομικές έννοιες που προσδιορίζουν τις προϋποθέσεις του πραγματικού του εφαρμοζόμενου κανόνα δικαίου.

Νομικός ισχυρισμός

είναι η επίκληση από το διάδικο κάποιας έννομης συνέπειας.

Νόμιμα τεκμήρια

είναι συμπεράσματα που συνάγει ο νόμος, με τρόπο δεσμευτικό για το δικαστή, για την απόδειξη του κρίσιμου δυσκολοαπόδεικτου γεγονότος, εφόσον έχει αποδειχτεί ένα άλλο (υκολοαπόδεικτο γεγονός, που το προσδιορίζει ο κανόνας δικαίου που καθιερώνει το νόμιμο τεκμήριο.

Νομιμοποίηση διαδίκου

είναι ο σύνδεσμος ορισμένων προσώπων με την επίδικη έννομη σχέση που επιτρέπει τη συμμετοχήτους στη δίκη με την ιδιότητα είτε του ενάγοντα (ενεργητική νομιμοποίηση), είτε του εναγομένου.

Ομοδικία

είναι, γενικά και αφηρημένα, η συμμετοχή στην ίδια δίκη περισσότερων προσώπων, με την ιδιότητα εναγόντων ή εναγομένων.

Ομόδικοι

είναι οι διάδικοι που μετέχουν στην ίδια δίκη και συνδέονται μεταξύτουςμε την ίδια ιδιότητα, είτε ενάγοντα είτε εναγομένου.

Ομολογία

είναι η παραδοχή της συνδρομής κάποιου κρίσιμου γεγονότος, η οποία γίνεται από τον αντίδικο εκείνου που έχει το βάρος της επίκλησης και της απόδειξήςτου.

Οργανισμός δικαστηρίων

είναι το σύνολο των κανόνων του δικαίου που ρυθμίζουν τη συγκρότηση, την οργάνωση και τη λειτουργία των δικαστηρίων.

Οριστική απόφαση

είναι εκείνη που περιέχει καταφατική ή αρνητική διάγνωση της ουσιαστικής ή δικονομικής έννομης σχέσης που είναι το αντικείμενο της δίκης.

Όρκος

είναι η διαβεβαίωση που γίνεται με την επίκληση μιας ανώτερης ηθικής δύναμης, δηλαδή είτε του θεού, είτε της τιμής του ορκιζομένου είτε της ιερωσύνηςτου.

Ουσιαστική βασιμότητα

είναι η διαπίστωση της αλήθειας των πραγματικών γεγονότων που έχει επικαλεστεί ο διάδικος.

Ουσιαστική ένσταση

είναι η επίκληση εκείνων των πραγματικών γεγονότων τα οποία, στο πλαίσιο της εφαρμογής ενός ουσιαστικού κανόνα δικαίου, εμποδίζουν το επίδικο δικαίωμα να γεννηθεί ή εμποδίζουν την άσκησήτου ή το καταργούν.

Ουσιαστικό απαράδεκτο

Πρόκειται για άτυχη ορολογία, την οποία χρησιμοποιεί ο νομοθέτης σε εξαιρετικές περιπτώσεις για να δώσει ιδιαίτερη έμφαση στην έλλειψη νομικής βασιμότητας, σύμφωνα με τους κανόνες του ουσιαστικού δικαίου (βλ. λχ ΑΚ 450).

Ουσιαστικό δεδικασμένο

είναι η δέσμευση ορισμένου κύκλου προσώπων από τη θετική ή αρνητική διάγνωση της έννομης σχέσης που κρίθηκε. Με την έννοια αυτή το δεδικασμένο αντιδιαστέλλεται από το λεγόμενο τυπικό δεδικασμένο (πιο σωστά: τελεσιδικία), δηλαδή το απρόσβλητο της οριστικής απόφασης με τα τακτικά ένδικα μέσα της ανακοπής ερημοδικίας και της έφεσης.

Ουσιαστικό δίκαιο

είναι το σύνολο των κανόνων του δικαίου που ρυθμίζουν τα δικαιώματα και τις υποχρεώσεις που συνδέουν τα πρόσωπα μεταξύτους ή με διάφορα αντικείμενα.

Με την έννοια αυτή το ουσιαστικό δίκαιο αντιδιαστέλλεται από το δικονομικό δίκαιο.

Ουσιώδης πραγματικός ισχυρισμός

είναι η επίκληση εκείνων των πραγματικών γεγονότων τα οποία συνιστούν τις προϋποθέσεις για να γεννηθεί το επίδικο δικαίωμα ή το εμποδίζουν να γεννηθεί ή να ασκηθεί ή το καταργούν.

Για τη διεξαγωγή αποδείξεων η έννοια των πραγματικών γεγονότων που ασκούν ουσιώδη επιρροή στην έκβαση της δίκης είναι ευρύτερη. Περιλαμβάνει δηλαδή επιπλέον και εκείνα τα πραγματικά γεγονότα, τα οποία στηρίζουν είτε έμμεση απόδειξη με δικαστικά τεκμήρια, είτε επιχειρήματα για την εκτίμηση της αξιοπιστίας των αποδεικτικών μέσων.

Οφειλέτης

στη νομική ορολογία είναι το πρόσωπο που έχει υποχρέωση για παροχή (πράξη, παράλειψη ή ανοχή) απέναντι σε ένα άλλο πρόσωπο (το δανειστή), ανεξάρτητα από το είδος της νόμιμης αιτίας που γεννάει την υποχρέωση αυτή, δηλαδή όχι μόνο από δάνειο.

Παθητική νομιμοποίηση

είναι η σχέση που συνδέει ορισμένο πρόσωπο με την επίδικη έννομη σχέση, έτσι που να μπορεί ο ενάγων να στραφεί εναντίοντου, ως εναγομένου.

Παράβολο ερημοδικίας

είναι χρηματική ποινή που ορίζει το δικαστήριο για την άσκηση ανακοπής ερημοδικίας, με στόχο να περιορίσει την ερημοδικία που γίνεται για να παρελκύσει ο διάδικος τη δίκη.

Παραγραφή

είναι η συμπλήρωση του χρονικού διαστήματος που ορίζει ο νόμος, η οποία έχει ως έννομη συνέπεια όχι την απόσβεση της αξίωσης του δανειστή, αλλά μόνο το διαπλαστικό δικαίωμα του οφειλέτη να αρνηθεί την παροχή (ΑΚ 272).

Παραμόρφωση εγγράφου

είναι η κρίση του δικαστή ότι το αποδεικτικό έγγραφο βεβαιώνει πως υπάρχει η αποδεικτέα κατάσταση ή πως έχουν συμβεί τα αποδεικτέα γεγονότα, ενώ το έγγραφο δεν κάνει λόγο καθόλου γι’ αυτά. Και, αντίστροφα, η κρίση του δικαστή ότι το αποδεικτικό έγγραφο δεν αναφέρεται στην αποδεικτέα πραγματική κατάσταση ή στα αποδεικτέα πραγματικά γεγονότα, ενώ το έγγραφο τα βεβαιώνει απερίφραστα.

Παρέκταση αρμοδιότητας

είναι η ρητή ή σιωπηρή συμφωνία των διαδίκων να εκδικαστεί η διαφοράτους από άλλο δικαστήριο, παρά από εκείνο που ορίζει ο νόμος ως αρμόδιο.

Παρέλκυση δίκης

είναι η άσκοπη επιμήκυνση της διαδικασίας, με κακόπιστες ή δόλιες ενέργειες του διαδίκου, ο οποίος, με τον τρόπο αυτό επιδιώκει να αναβάλει τη νίκη του αντιδίκου του.

Παρέμβαση

είναι η είσοδος στη διαδικασία και συμμετοχή σ’ αυτή, με την ιδιότητα κύριου ή βοηθητικού διαδίκου, ενός τρίτου προσώπου.

Παρεμπίπτοντα ζητήματα

είναι ενδιάμεσα διαδικαστικά μέτρα ή ενδιάμεσες διαγνώσεις προδικαστικών έννομων σχέσεων που διατάζει ή, αντίστοιχα, κάνει το δικαστήριο, με την ευκαιρία και στο πλαίσιο της κύριας διαδικασίας. Γιαυτό θα μπορούσαν να χαρακτηριστούν ως ευκαιριακά ζητήματα.

Παρεμπίπτουσα αγωγή

είναι η αγωγή που ασκείται με την ευκαιρία και εξαφορμής της κύριας δίκης. Παραδείγματα τέτοιων ευκαιριακών αγωγών είναι η ανταγωγή, η κύρια παρέμβαση, η αγωγή αποζημίωσης εναντίον του δικονομικού εγγυητή, κλπ.

Πασίδηλο

είναι το πραγματικό γεγονός που πρέπει ή μπορεί να το ξέρει κάθε άνθρωπος με γενική μόρφωση, επειδή είναι προσιτές και αξιόπιστες οι πηγές της γνώσηςτου.

Περιγραφή του νόμου

είναι η συμπεριφορά, με την οποία τηρείται μόνο η γραμματική διατύπωση κάποιου κανόνα δικαίου, ενώ εξυπηρετούνται σκοποί που είναι αντίθετοι με το σκοπό του κανόνα τούτου.

Περιουσιακές διαφορές

είναι οι διαφορές που έχουν ως αντικείμενο τη διάγνωση κάποιου περιουσιακού δικαιώματος του διαδίκου.

Πιθανολόγηση

είναι η γνώση που δεν είναι απαλλαγμένη από αμφιβολίες και δισταγμούς τον δικαστή ως προς την αλήθεια του αποδεικτέου πραγματικού γεγονότος.

Πίνακας κατάταξης

είναι ο πίνακας που συντάσσει ο υπάλληλος του πλειστηριασμού για τη διανομή του πλειστηριάσματος, σε περίπτωση που, πέρα από τον επισπεύδοντα δανειστή, έχουν αναγγελθεί και άλλοι δανειστές, εφόσον το ποσό του πλειστηριάσματος δεν αρκεί για να ικανοποιηθούν όλες οι αξιώσεις.

Πινάκιο

είναι βιβλίο του οποίου οι σελίδες έχουν αριθμηθεί και μονογραφεί από τον προϊστάμενο του δικαστηρίου και στο οποίο εγγράφονται με αριθμητική σειρά οι διαφορές και υποθέσεις που πρόκειται να εκδικαστούν στο ακροατήριο σε κάθε δικάσιμο (226).

Πλαγιαστική αγωγή

είναι η άσκηση αγωγής από το δανειστή, με την οποία ζητάει από το δικαστήριο να διαγνώσει ότι ο οφειλέτηςτου έχει την επικαλούμενη αξίωση εναντίον του εναγoμένου (72).

Πλάσμα δικαίου

είναι η ισχύς μιας έννομης συνέπειας, παρόλο που δεν έχουν συμβεί τα πραγματικά γεγονότα που συνιστούν τις προϋποθέσεις δημιουργ'ιαςτης, σε περίπτωση που ένας άλλος κανόνας δικαίου ορίζει ότι η κρίσιμη έννομη συνέπεια επέρχεται και με τη συνδρομή άλλων, ανόμοιων προϋποθέσεων.

Πλαστότητα εγγράφου

είναι η νόθευση του περιεχομένου του εγγράφου.

Πλειστηρίασμα

είναι το χρηματικό ποσό, με το οποίο έγινε η κατακύρωση του πλειστηριασμού.

Πλειστηριασμός

γενικά είναι η πώληση που γίνεται, ύστερα από δημόσια πρόσκληση κάθε ενδιαφερόμενου υποψήφιου αγοραστή και επιλογή εκείνου που προσφέρει το μεγαλύτερο τίμημα.

Πληρεξουσιότητα

είναι ο εφοδιασμός ενός προσώπου με την εξουσία να ενεργεί πράξεις στο όνομα και για λογαριασμό εκείνου που δίνει την εξουσία αυτή.

Πλήρης δικαιοδοσία

είναι η ολοκληρωμένη εξουσία των δικαστηρίων να εκδικάσουν τις ασκούμενες αγωγές, να διεξαγάγουν τις αποδείξεις, να διατάξουν τα απαραίτητα διαπλαστικά μέτρα και, τελικά, να διαγνώσουν δεσμευτικά την επίδικη έννομη σχέση.

Πολιτικά δικαστήρια

είναι τα δικαστήρια που έχουν δικαιοδοσία να δικάζουν τις ιδιωτικές διαφορές και τις υποθέσεις της εκούσιας δικαιοδοσίας.

Πραγματικό

είναι το σκέλος εκείνο του κανόνα δικαίου που περιγράφει με ποιες προϋποθέσεις προκαλείται η οριζόμενη έννομη συνέπεια.

Πραγματικό ζήτημα

είναι η οντολογική κρίση ότι έχουν συμβεί τα πραγματικά γεγονότα που επικαλούνται οι διάδικοι.

Πραγματικός ισχυρισμός

είναι η επίκληση από το διάδικο εκείνων των πραγματικών γεγονότων που συνιστούν τις προϋποθέσεις για να γεννηθεί το επίδικο δικαίωμα ή για να εμποδιστεί η γέννηση ή η άσκησήτου ή για να καταργηθεί.

Πραγματογνώμονας

είναι τρίτο πρόσωπο που διορίζεται από το δικαστή για να τον βοηθήσει στην εκτίμηση του πραγματικού και αποδεικτικού υλικού, ενδεχόμενα και στη συγκέντρωσήτου, αναπληρώνοντας τις εξωνομικές επιστημονικές, τεχνικές ή εμπειρικές γνώσεις που του λείπουν.

Πρακτικά

είναι το διαδικαστικό έγγραφο, στο οποίο καταχωρίζεται η διαδικασία για την εκδίκαση της διαφοράς ή υπόθεσης στο ακροατήριο, ή η διάσκεψη ή η δημοσίευση της δικαστικής απόφασης.

Πρόγραμμα πλειστηριασμού

είναι η διαδικαστική πράξη, με την οποία ο δικαστικός επιμελητής προσδιορίζει και γνωστοποιεί το χρόνο, τον τόπο και τους όρους του πλειστηριασμού των κατασχεμένων περιουσιακών αντικειμένων.

Προδικασία

είναι το στάδιο της διαδικασίας που διαρκεί από την υποβολή της αίτησης δικαστικής προστασίας ως την εκδίκασήτης και αποβλέπει στην αποφυγή αιφνιδιασμού του αντιδίκου. Στη διαγνωστική δίκη η προδικασία συνίσταται στην επίδοση αντιγράφου της αγωγής στον εναγόμενο και στη μεσολάβηση τουλάχιστον τριάντα ημερών από την επίδοση αυτή ως την εκδίκαση στο ακροατήριο (228, 229).

Προδικαστική απόφαση

χαρακτηρίζεται (άστοχα!) στη δικαστική πρακτική η μη οριστική απόφαση που δέχεται ότι η αγωγή είναι παραδεκτή και νομικά βάσιμη και διστάζει αποδείξεις για να διαπιστωθεί η ουσιαστική βασιμότητα της ιστορικής βάσης της αγωγής και των ενστάσεων.

Προδικαστικό ζήτημα

είναι η έννομη συνέπεια που είναι προϋπόθεση για να γεννηθεί η επίδικη (κύρια) έννομη σχέση. Γιαυτό το δικαστήριο πρέπει να διαγνώσει πρώτα το προδικαστικό ζήτημα, για να μπορέσει να προχωρήσει στη διάγνωση της επίδικης (κύριας) έννομης σχέσης.

Προθεσμία

είναι το διάστημα ανάμεσα σε δυο χρονικά σημεία.

Προνόμια

είναι η προτίμηση που καθιερώνει ο νόμος για ορισμένες αξιώσεις, όταν ο υπάλληλος του πλειστηριασμού συντάσσει τον πίνακα διανομής του πλειστηριάσματος στους δανειστές.

Προσεπίκληση

είναι η πρόσκληση προς τρίτο πρόσωπο να μετάσχει στη δίκη ως κύριος διάδικος.

Προσημείωση υποθήκης

είναι η υποθήκη που εξαρτάται από την αίρεση της τελεσίδικης διάγνωσης της ασφαλιζόμενης αξίωσης (ΑΚ 1277). Ώσπου να γίνει η διάγνωση αυτή, η προσημείωση συνίσταται σε απλή προτίμηση για εγγραφή υποθήκης. Όμως από την τελεσιδικία της διάγνωσης αυτής, η υποθήκη ισχύει αναδρομικά από τότε που είχε γίνει η εγγραφή της προσημείωσης.

Πρόσθετη παρέμβαση

είναι η είσοδος και συμμετοχή στη δίκη τρίτου προσώπου το οποίο δεν υποβάλλει καινούριο (δικότου) αίτημα δικαστικής προστασίας, αλλά περιορίζεται να υποστηρίξει ή να αποκρούσει το αίτημα δικαστικής προστασίας που ήδη εκκρεμεί, ανάλογα με το αν η πρόσθετη παρέμβαση γίνεται για χάρη του ενάγοντα ή του εναγομένου.

Προσύμφωνο

είναι η σύμβαση, με την οποία οι συμβαλλόμενοι αναλαμβάνουν την υποχρέωση να καταρτίσουν μια άλλη σύμβαση. Λχ προσυμφωνούν να καταρτίσουν πώληση ενός διαμερίσματος (ΑΚ 166).

Προσφυγή

είναι το ένδικο βοήθημα, με το οποίο ζητείται (από τα διοικητικά δικαστήρια) δικαστική προστασία για μια διοικητική έννομη σχέση, και ιδίως η ακύρωση της προσβαλλόμενης διοικητικής πράξης.

Προσωπική κράτηση

είναι το μέσο αναγκαστικής εκτέλεσης, με το οποίο ο οφειλέτης συλλαμβάνεται και κλείνεται στη φυλακή για να του ασκηθεί ψυχολογική πίεση και να εκπληρώσει την υποχρέωση που έχει.

Προσωποληψία

είναι η ευνοϊκή ή βλαπτική προκατάληψη του δικαστή για κάποιο διάδικο.

Προσωρινή διαταγή

είναι η προσωρινή ρύθμιση της κατάστασης που διατάζει ο δικαστής, δίχως τήρηση οποιασδήποτε διαδικασίας και δίχως να δοθεί δυνατότητα ακρόασης του αντιδίκουτου, η οποία ισχύει ώσπου να εκδοθεί απόφαση για το αίτημα που εκκρεμεί να εκδικαστεί.

Προσωρινή εκτελεστότητα

είναι η μη αναστολή της εκτελεστότητας της οριστικής απόφασης, την οποία διατάζει το δικαστήριο, αναφορικά με την προθεσμία και την άσκηση των τακτικών ένδικων μέσων της ανακοπής ερημοδικίας και της έφεσης.

Προσωρινή επιδίκαση απαίτησης

είναι το ασφαλιστικό μέτρο που συνίσταται στην προσωρινή επιδίκαση ενός μέρους της αξίωσης, ώσπου να εκδοθεί οριστική απόφαση που θα, διαγνώσει αν ισχύει η αξίωση αυτή. Παράδειγμα, η προσωρινή διατροφή που καταδικάζεται ο πατέρας να πληρώνει για το ανήλικο παιδίτου.

Προσωρινή ρύθμιση κατάστασης

είναι το ασφαλιστικό μέτρο που ρυθμίζει προσωρινά τις σχέσεις των διαδίκων αναφορικά με τη λειτουργία του ασφαλιζόμενου δικαιώματος.

Προτάσεις

είναι το διαδικαστικό έγγραφο, με το οποίο οι διάδικοι αναπτύσσουν τα μέσα υποστήριξης ή απόκρουσης της αγωγής, και ιδίως περιέχουν τους πραγματικούς ισχυρισμούςτους, τα προτεινόμενα νομικά και πραγματικά επιχειρήματα, τα επικαλούμενα αποδεικτικά μέσα, καθώς και ευκαιριακές αιτήσεις.

Προτίμηση

ονομάζεται στη δικονομική ορολογία η δεσμευτική επιλογή του ενάγοντα ανάμεσα σε περισσότερα δικαστήρια που είναι εξίσου αρμόδια τοπικώς (41, 221 §1 εδ. γ’).

Στάση δίκης

είναι κάθε συνεδρίαση του δικαστηρίου στο ακροατήριο για την εκδίκαση της ίδιας διαφοράς ή υπόθεσης.

Συγκεντρωτικό σύστημα

είναι το σύστημα δομής της διαδικασίας, σύμφωνα με το οποίο οι διάδικοι έχουν το βάρος να προτείνουν όλα τα μέσα επίθεσης και άμυνας, και ιδίως τις ενστάσεις και αντενστάσειςτους, στην πρώτη συζήτηση της αγωγής.

Συζητητικό σύστημα

είναι το σύστημα δομής της διαδικασίας, σύμφωνα με το οποίο το πραγματικό και αποδεικτικό υλικό, στο οποίο θα στηριχτεί η δικαστική απόφαση, συγκεντρώνεται αποκλειστικά με την πρωτοβουλία των διαδίκων (106).

Συντηρητική απόδειξη

είναι εκείνη που διατάζεται από το δικαστήριο και διεξάγεται προτού ακόμη αρχίσει η διαγνωστική δίκη (348).

Συντηρητική κατάσχεση

είναι το ασφαλιστικό μέτρο που συνίσταται στην υλική και νομική δέσμευση περιουσιακών αντικειμένων του οφειλέτη για να εξασφαλιστεί η μελλοντική αναγκαστική εκτέλεση, όταν γίνει η διάγνωση της ασφαλιζόμενης αξίωσης, στο πλαίσιο της παροχής οριστικής δικαστικής προστασίας.

Σφράγιση

είναι το ασφαλιστικό μέτρο ή το μέτρο εκούσιας δικαιοδοσίας, με το οποίο κλειδώνει και σφραγίζεται ένας χώρος, μέσα στον οποίο υπάρχουν τα κρίσιμα κινητά πράγματα (737, 826).

Τακτική διαδικασία

είναι το είδος διαδικασίας, με το οποίο συνήθως γίνεται η εκδίκαση των αγωγών. Με αυτή την έννοια αντιδιαστέλλεται η τακτική από τις ειδικές διαδικασίες, όπως λχ την ειδική διαδικασία των εργατικών διαφορών.

Τεκμήριο

είναι η συναγωγή συμπεράσματος από γνωστό πραγματικό γεγονός για άγνωστο, που γίνεται με τη βοήθεια των κανόνων της τυπικής λογικής.

Τελειωτική απόφαση

είναι η οριστική απόφαση, με την οποία καταργείται ολόκληρη η διαδικασία, σε περίπτωση που η δίκη έχει περισσότερα, εξίσου κύρια, ουσιαστικά αντικείμενα.

Τελεσίδικη απόφαση

είναι η οριστική απόφαση που δεν προσβάλλεται μετά τακτικά ένδικα μέσα της ανακοπής ερημοδικίας και της έφεσης (321).

Τελεσιδικία

είναι το απρόσβλητο της οριστικής απόφασης με τα τακτικά ένδικα μέσα της ανακοπής ερημοδικίας και της έφεσης.

Τέλη

είναι έμμεσοι φόροι που καταβάλλουν οι διάδικοι εξαφορμής και στο πλαίσιο της διαδικασίας.

Τεχνικός σύμβουλος

είναι πρόσωπο που έχει την ικανότητα να γίνει πραγματογνώμονας, και το οποίο ο διάδικος έχει ευχέρεια να φέρει στη δίκη να τον συμβουλεύει, σε περίπτωση που το δικαστήριο έχει διατάξει διεξαγωγή πραγματογνωμοσύνης (391).

Τοπική αρμοδιότητα

είναι η αρμοδιότητα που προσδιορίζεται από την τοπική σχέση του δικαστηρίου είτε με τους διαδίκους, είτε με τη δικαζόμενη διαφορά ή υπόθεση.

Τριτανακοπή

είναι το ένδικο βοήθημα, με το οποίο εναντιώνονται στη δικαστική απόφαση τρίτοι που θίγονται από τα αποτελέσματάτης.

Τυπικό δεδικασμένο

είναι η τελεσιδικία, δηλαδή το απρόσβλητο της οριστικής απόφασης με τα τακτικά ένδικα μέσα της ανακοπής ερημοδικίας και της έφεσης.

Υλική αρμοδιότητα

είναι η αρμοδιότητα που προσδιορίζεται από την αξία ή το είδος του επίδικου δικαιώματος.

Υπάλληλος του πλειστηριασμού

είναι το όργανο (συμβολαιογράφος ή ο ειρηνοδίκης που τον αναπληρώνει) που έχει αρμοδιότητα να ενεργήσει τον πλειστηριασμό και τη διανομή του πλειστηριάσματος στους δανειστές.

Υπερθεματιστής

είναι ο πλειοδότης, στον οποίο κατακυρώνεται το αντικείμενο του πλειστηριασμού.

Υποθήκη

είναι το εμπράγματο δικαίωμα σε ξένο ακίνητο που εφοδιάζει το δικαιούχο με την εξουσία να πλειστηριάσει το ακίνητο αυτό και να προκαλέσει την προνομιακή ικανοποίηση της αξίωσήςτου, για την εξασφάλιση της οποίας συστήθηκε η υποθήκη (ΑΚ 1257).

Υποκειμενικά όρια

είναι η οριοθέτηση της δίκης, και ιδίως της δέσμευσης από το δεδικασμένο, αναφορικά με τα πρόσωπα που αφορούν.

Υποκειμενική σώρευση αγωγών

είναι η απλή ομοδικία, δηλαδή η ένωση στο ίδιο δικόγραφο και συνεκδίκαση περισσότερων αγωγών που ασκούν περισσότεροι ενάγοντες εναντίον του ίδιου εναγομένου ή ο ίδιος ενάγων εναντίον περισσότερων εναγομένων ή περισσότεροι ενάγοντες εναντίον περισσότερων εναγομένων, στις περιπτώσεις που ορίζει ο νόμος (74).

Υποκειμενικό βάρος της απόδειξης

είναι ο κίνδυνος του διαδίκου να χάσει τη δυνατότητα απόδειξης, με το διαταζόμενο αποδεικτικό μέσο, αν δεν ολοκληρώσει τη σχετική αποδεικτική διαδικασία μέσα στην τασσόμενη προθεσμία.

Φυσικός δικαστής

είναι ο δικαστής που προσδιορίζεται από το νόμο με αντικειμενικά μέτρα πριν ακόμη υποβληθεί η αίτηση δικαστικής προστασίας για τη συγκεκριμένη διαφορά ή υπόθεση.

